cyanic-selkie/wikianc huggingface dataset:
ᱱᱟᱞᱜᱚᱱᱰᱟ ᱦᱚᱱᱚᱛ
ᱱᱟᱜᱟᱢ
ᱱᱟᱞᱟᱜᱚᱱᱰᱟ ᱫᱚ ᱞᱟᱦᱟ ᱛᱮ ᱱᱤᱞᱟᱜᱤᱨᱤ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ, ᱱᱚᱶᱟ ᱧᱩᱛᱩᱢ ᱫᱚ ᱚᱸᱰᱮᱱ ᱠᱚ ᱨᱟᱡᱟ ᱜᱮ ᱠᱚ ᱫᱚᱦᱚ ᱞᱮᱫ ᱴᱟᱦᱮᱸᱫ, ᱢᱮᱱᱠᱷᱟᱱ ᱵᱟᱦᱟᱢᱟᱱᱤ ᱥᱩᱞᱛᱟᱱ ᱟᱞᱞᱟᱣᱩᱫᱽᱫᱤᱱ ᱵᱟᱦᱟᱢᱟᱱ ᱥᱟᱦ ᱡᱚᱠᱷᱚᱱ ᱚᱱᱟ ᱮᱞᱟᱠᱟᱭ ᱜᱚᱵᱚᱞ ᱠᱮᱫᱼᱟ, ᱟᱫᱚ ᱧᱩᱛᱩᱢ ᱦᱚᱸᱭ ᱵᱚᱫᱚᱞ ᱠᱮᱫᱼᱟ ᱱᱟᱞᱟᱜᱚᱱᱰᱟ ᱢᱮᱱᱛᱮ ᱾
ᱛᱮᱞᱮᱝᱜᱟᱱᱟ ᱦᱩᱞ ᱨᱮ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱮᱱᱮᱢ ᱢᱮᱱᱟᱜᱼᱟ ᱾
ᱚᱛᱱᱚ
ᱱᱚᱶᱟ ᱦᱚᱱᱚᱛ ᱫᱚ ᱒᱔᱔᱙ᱹ᱗᱙ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱟᱴᱮᱫ ᱟᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠᱥ
᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱥᱤᱧᱚᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑,᱖᱓᱑,᱓᱙᱙ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱨᱤᱥᱱᱟ ᱜᱟᱰᱟ, ᱢᱩᱥᱤ ᱜᱟᱰᱟ, ᱟᱞᱮᱨᱩ, ᱯᱮᱰᱟᱣᱟᱜᱩ, ᱫᱤᱱᱰᱤ ᱜᱟᱰᱟ, ᱦᱟᱞᱤᱭᱟ ᱜᱟᱰᱟ, ᱯᱟᱞᱮᱨᱩ ᱮᱢᱟᱱ ᱜᱟᱰᱟ ᱠᱚ ᱱᱚᱶᱟ ᱦᱚᱱᱚᱛ ᱥᱮᱫ ᱛᱮ ᱞᱤᱸᱡᱤᱱ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱫᱟᱜ ᱨᱮ ᱱᱟᱥᱮ ᱵᱟᱹᱲᱛᱤ ᱯᱷᱞᱚᱨᱤᱱ ᱠᱚᱱᱴᱮᱱᱴ ᱢᱮᱱᱟᱜᱼᱟ ᱾
ᱠᱟᱹᱣᱰᱤᱭᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱱᱚᱶᱟ ᱫᱚ ᱫᱤᱥᱚᱢ ᱨᱮᱱᱟᱜ ᱒᱕᱐ ᱨᱮᱸᱜᱮᱡ ᱦᱚᱱᱚᱛ ᱨᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱟᱨᱮ ᱟᱱᱟᱜ ᱦᱚᱱᱚᱛ ᱠᱟᱱᱟ ᱡᱟᱦᱟᱸ ᱫᱚ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱽᱨᱟᱢ (BRGF) ᱠᱷᱚᱱ ᱠᱟᱹᱣᱰᱤ ᱧᱟᱢ ᱮᱫᱟ ᱾
ᱪᱟᱪᱞᱟᱣ ᱠᱷᱚᱸᱰ
ᱱᱚᱶᱟ ᱦᱚᱱᱚᱛ ᱫᱚ ᱯᱮᱭᱟ ᱠᱷᱟᱡᱽᱱᱟ ᱠᱷᱚᱸᱰ ᱨᱮ ᱦᱟᱹᱴᱤᱧ ᱟᱠᱟᱱᱟ : ᱱᱟᱞᱜᱚᱱᱰᱟ, ᱢᱤᱨᱭᱟᱞᱟᱜᱩᱰᱟ ᱟᱨ ᱫᱮᱵᱟᱨᱟᱠᱚᱱᱟᱰᱟ ᱾ ᱱᱚᱶᱟ ᱠᱚ ᱟᱨᱦᱚᱸ ᱓᱑ ᱜᱚᱴᱟᱝ ᱦᱩᱰᱤᱧ-ᱠᱷᱚᱸᱰ (mandal) ᱨᱮ ᱦᱟᱹᱴᱤᱧ ᱟᱠᱟᱱᱟ ᱟᱨ ᱱᱚᱶᱟ ᱠᱚ ᱛᱟᱹᱨᱤ ᱨᱮ ᱕᱖᱕ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱜᱚᱩᱨᱚᱵᱽ ᱩᱯᱯᱟᱞ ᱫᱚ ᱱᱤᱛᱚᱜ ᱚᱱᱟ ᱦᱚᱱᱚᱛ ᱨᱤᱱᱤᱡ ᱠᱚᱞᱮᱠᱴᱚᱨ ᱢᱮᱱᱟᱭᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱠᱟᱝᱜᱟᱞᱤᱱᱤ ᱥᱩᱯᱷᱤᱭᱟ
ᱠᱟᱝᱜᱟᱞᱤᱱᱤ ᱥᱤᱯᱷᱤᱭᱟ (ᱥᱟᱹᱨᱤ ᱧᱩᱛᱩᱢ ᱺ ᱴᱩᱱᱤ ᱦᱟᱞᱫᱟᱨ, ᱠᱟᱱᱟᱢ ᱺ᱑᱙᱖᱑) ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱧᱩᱛᱩᱢᱟᱱ ᱞᱚᱠ ᱥᱮᱨᱤᱧ ᱥᱤᱞᱯᱤ ᱠᱟᱱᱟᱭ᱾ ᱟᱡᱟᱜ ᱯᱞᱮ-ᱵᱮᱠ ᱥᱮᱨᱮᱧ ᱯᱷᱤᱞ ᱠᱚᱫᱚ ᱦᱩᱭᱩᱜ ᱠᱟᱱᱟ ᱫᱟᱨᱳᱜᱤ ᱥᱟᱛᱨᱩ (Darodi Shatru), ᱟᱜᱩᱱ ᱟᱨ ᱨᱟᱡᱽ (Agun and Raj),ᱥᱤᱝᱦᱟᱥᱳᱱ(Shinghashon) ᱾
ᱡᱟᱱᱟᱢ ᱠᱟᱛᱷᱟ
ᱠᱟᱝᱜᱟᱭᱱᱤ ᱥᱤᱯᱷᱤᱭᱟ ᱑᱙᱖᱑ ᱥᱮᱨᱢᱟ ᱨᱮ ᱨᱟᱡᱽᱵᱟᱲᱤ ᱦᱚᱱᱚᱛ ᱵᱟᱞᱤᱭᱟᱠᱟᱱᱫᱤ ᱩᱯᱚᱡᱮᱞᱟ ᱨᱮᱱᱟᱜ ᱨᱟᱢᱫᱤᱭᱟ ᱟᱛᱚᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱥᱟᱹᱨᱤ ᱧᱩᱛᱩᱢ ᱫᱚ ᱴᱤᱱᱟ ᱦᱟᱞᱫᱟᱨ, ᱵᱟᱵᱟ ᱧᱩᱛᱩᱢ ᱫᱚ ᱠᱷᱚᱠᱚᱱ ᱦᱟᱞᱫᱟᱨ, ᱜᱚᱜᱚ ᱧᱩᱛᱩᱢ ᱫᱚ ᱴᱩᱞᱩ ᱦᱟᱞᱫᱟᱨ᱾
ᱠᱟᱝᱜᱟᱞᱤᱱᱤ ᱧᱩᱛᱩᱢ ᱠᱟᱛᱷᱟ
ᱯᱨᱟᱭ ᱑᱙᱗᱔ ᱚᱠᱛᱮ ᱤᱥᱞᱟᱢ ᱫᱷᱚᱨᱚᱢ ᱛᱮᱭ ᱵᱚᱫᱚᱞ ᱞᱮᱱᱟ ᱟᱨ ᱥᱩᱯᱷᱤᱭᱟ ᱠᱷᱟᱛᱩᱱ (Sufia Khatun) ᱧᱩᱢ ᱞᱮᱱᱟᱭ ᱾ ᱵᱟᱝᱞᱟᱫᱮᱥ ᱥᱤᱞᱯᱚᱠᱚᱞᱟ ᱮᱠᱟᱰᱮᱢᱤ ᱨᱮᱱ ᱥᱟᱵᱮᱠ ᱰᱤᱡᱤ ᱢᱩᱥᱛᱚᱯᱷᱟ ᱢᱚᱱᱳᱣᱟᱨ ᱩᱱᱤ ᱫᱚ ᱠᱟᱝᱜᱟᱞᱤᱱᱤ ᱧᱩᱛᱩᱢ ᱫᱚᱭ ᱫᱚᱦᱚ ᱞᱮᱫ ᱛᱟᱭᱟ᱾
ᱠᱮᱨᱤᱭᱚᱨ
ᱮᱛᱚᱦᱚᱵ ᱫᱚ ᱑᱔/᱑᱕ ᱵᱚᱪᱷᱚᱨ ᱚᱠᱛᱮ ᱟ.ᱛᱩ ᱟᱠᱷᱲᱟ ᱨᱮ ᱥᱮᱨᱮᱧ ᱞᱮᱫᱟᱭ ᱾ ᱥᱩᱯᱷᱩᱭᱟ, ᱥᱮᱨᱮᱧ ᱞᱟ.ᱜᱤᱫᱛᱮ ᱟᱡᱟᱜ ᱫᱚᱞᱨᱮ ᱢᱚᱬᱮ-ᱦᱚᱲ ᱦᱚᱲ ᱫᱚᱦᱚ ᱟᱠᱟᱫ ᱠᱚᱣᱟ ᱾ ᱩᱱᱠᱩ ᱠᱚᱣᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱵᱟᱣᱩᱞ ᱡᱟᱦᱟᱝᱜᱤ (ᱨBaul Jahangir), ᱵᱟᱣᱩᱞ ᱢᱚᱱᱫᱮᱨ ᱯᱷᱚᱠᱤᱨ (Baul Mander Fakir), ᱯᱩᱥᱯᱳ (Pushpo), ᱪᱩᱢᱠᱤ ᱠᱟᱝᱜᱟᱞᱤᱱᱤ (Chumki Kangalini) ᱟᱨ ᱵᱤᱞᱠᱤᱥ ᱵᱟᱱᱩ (Bilkis Banu) ᱾ ᱚᱱᱟ ᱥᱟᱶᱛᱮ ᱮᱴᱟᱜ ᱨᱩᱥᱤᱠᱟ ᱠᱚ ᱥᱟᱶ ᱦᱚᱸᱭ ᱠᱟ.ᱢᱤ ᱠᱟᱱᱟ, ᱩᱱᱠᱩ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱠᱩᱰᱰᱩᱥ ᱵᱳᱭᱟᱛᱤ (Kuddus Boyati), ᱟᱵᱽᱫᱩᱨ ᱨᱮᱦᱢᱟᱢ ᱵᱳᱭᱟᱛᱤ (Abdur Rahman Boyati) ᱟᱨ ᱚᱱᱩᱥᱮᱥ ᱟᱱᱟᱫᱤᱞ (Anusheh Anadil) ᱾ ᱳᱠᱴᱳᱵᱚᱨ ᱒᱐᱑᱖ ᱥᱟᱞᱨᱮ ᱢᱟ (Ma) ᱥᱤ.ᱰᱤ ᱟᱞᱵᱚᱢ ᱩᱪᱷᱟ.ᱱ ᱞᱮᱜ-ᱟᱭ ᱾ ᱵᱟᱝᱞᱟᱫᱮᱥ ᱪᱷᱟᱰᱟ ᱠᱟᱛᱮ ᱦᱚᱝᱠᱚᱝ,ᱠᱟᱛᱟᱨ,ᱭᱩ.ᱠᱮ,ᱤᱴᱟᱞᱤ,ᱭᱩ.ᱮᱥ.ᱮ, ᱛᱷᱟᱭᱞᱟᱸᱰ, ᱪᱟᱭᱱᱟ, ᱵᱷᱟᱨᱚᱛ(ᱥᱤᱧᱚᱛ) ᱮᱢᱟᱱ ᱫᱤᱥᱚᱢ ᱠᱚᱨᱮ ᱦᱚᱸ ᱥᱮᱨᱮᱧ ᱟᱠᱟᱫᱟᱭ ᱾ ᱵᱟᱝᱞᱟᱫᱮᱥ ᱨᱮᱰᱤᱭᱳ ᱟᱨ ᱵᱤ.ᱴᱤ.ᱵᱷᱤ (BTV) ᱨᱮ ᱞᱮᱛᱟᱲ ᱠᱟ.ᱢᱤ ᱟᱠᱟᱫᱟᱭ,ᱥᱟᱶᱛᱮ ᱮᱴᱟᱜ ᱯᱨᱟᱭᱵᱷᱮᱴ ᱴᱤ.ᱵᱷᱤ ᱪᱟᱱᱮᱞ ᱞᱟ.ᱜᱤᱫ ᱦᱚᱸᱭ ᱠᱟ.ᱢᱤ ᱟᱠᱟᱫᱟ ᱾ ᱥᱩᱯᱷᱤᱭᱟ, ᱫᱚ ᱯᱮᱭᱟ ᱯᱷᱤᱞᱢ ᱨᱮ ᱥᱮᱨᱮᱧ ᱨᱮᱭᱟᱜ ᱫᱟᱣ ᱧᱟᱢ ᱞᱮᱫᱟᱭ,ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱫᱟᱨᱳᱫᱤ ᱥᱟᱥᱛᱨᱩD(arodi Shatru), ᱟᱜᱩᱱ (Agun) ᱟᱨ ᱨᱟᱡᱽ ᱥᱤᱝᱦᱟᱥᱳᱱ (Raj Shinghashon) ᱾
ᱥᱚᱨᱮᱥ ᱥᱮᱨᱮᱧ ᱠᱚ
(Poraner Bandhob Re), (Konba Pothey Nitaiganj Jai), (Amra Nari Koto Koshto Kori), (Buri Hoilam)
ᱱᱤᱡᱚᱨ ᱡᱚᱭᱚᱱ
ᱥᱩᱯᱷᱤᱭᱟ ᱮᱛᱚᱦᱚᱵ ᱫᱚ ᱥᱩᱫᱷᱤᱨ ᱦᱚᱞᱫᱚᱨ (Sudhir Halder) ᱥᱟᱶᱮ ᱵᱟᱯᱞᱟ ᱞᱮᱱᱟ ᱾ ᱚᱱᱟ ᱫᱚᱥᱟᱨ ᱫᱚ ᱵᱟᱣᱩᱞ ᱥᱮᱠᱳᱢ (Baul Sekom) ᱥᱟᱶ,ᱱᱩᱭ ᱫᱚ ᱢᱤᱫ ᱵᱷᱟ.ᱜᱤ ᱫᱳᱛᱚᱨᱟ (dotara) ᱵᱟᱡᱱᱟᱣᱤᱡ ᱠᱟᱱᱟᱭ ᱾ ᱟᱡᱟᱜ ᱦᱚᱲᱢᱚ ᱵᱟ.ᱲᱤᱡ ᱞᱮᱱ ᱚᱠᱛᱮ ᱥᱮᱠᱷ ᱦᱟᱥᱤᱱᱟ (Sheikh Hasina) ᱟᱨ ᱠᱷᱮᱞᱟᱫᱟ ᱡᱤᱭᱟ (Khaleda Zia) ᱴᱷᱮᱱ ᱠᱷᱚᱱ ᱟ.ᱰᱤᱜᱮ ᱜᱚᱲᱚ ᱥᱚᱦᱚᱫ ᱧᱟᱢ ᱞᱮᱫᱟᱭ ᱾
ᱡᱤᱛᱠᱟᱹᱨ ᱯᱟᱱᱛᱮ
ᱥᱮᱨᱤᱧ ᱞᱟᱹᱜᱤᱫᱽ ᱛᱮ ᱓᱐ ᱜᱚᱴᱟᱝ ᱜᱟᱱ ᱡᱟᱹᱛᱤᱳ ᱯᱩᱨᱩᱥᱠᱟᱨ ᱟᱨ ᱑᱐ ᱜᱚᱴᱟᱝ ᱜᱟᱱ ᱟᱱᱛᱚᱨᱡᱟᱛᱤᱠ ᱯᱩᱨᱩᱥᱠᱟᱨ-ᱮ ᱡᱤᱛᱠᱟᱹᱨ ᱟᱠᱟᱫᱟ᱾
ᱪᱚᱱᱫᱚᱱᱠᱤᱭᱟᱨᱤ
ᱪᱚᱱᱫᱚᱱᱠᱤᱭᱟᱨᱤ ᱥᱤᱧᱚᱛᱤᱭᱟ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱪᱟᱥ ᱩᱯᱠᱷᱚᱸᱰ ᱨᱮ ᱪᱚᱱᱫᱚᱱᱠᱤᱭᱟᱨᱤ ᱥᱤ ᱰᱤ ᱵᱽᱞᱚᱠ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱯᱩᱞᱤᱥ ᱚᱲᱟᱜ
ᱪᱚᱱᱫᱚᱱᱠᱤᱭᱟᱨᱤ ᱯᱩᱞᱤᱥ ᱚᱲᱟᱜ ᱪᱚᱱᱫᱚᱱᱠᱤᱭᱟᱨᱤ ᱨᱮ ᱜᱮ ᱢᱮᱱᱟᱜ - ᱟ ᱾
ᱥᱤᱰᱤ ᱵᱽᱞᱚᱠ
ᱪᱚᱱᱫᱚᱱᱠᱤᱭᱟᱨᱤ ᱥᱤ ᱰᱤ ᱵᱽᱞᱚᱠ ᱨᱮᱱᱟᱜ ᱢᱩᱠᱷᱭᱟᱞᱚᱭ ᱪᱚᱱᱫᱚᱱᱠᱤᱭᱟᱨᱤ ᱨᱮ ᱜᱮ ᱢᱮᱱᱟᱜ - ᱟ ᱾
ᱜᱟᱹᱰᱤ ᱢᱚᱴᱚᱨ ᱵᱮᱵᱚᱥᱛᱟ
ᱨᱚᱜᱷᱩᱱᱟᱛᱷᱯᱩᱨ - ᱪᱚᱱᱫᱚᱱᱠᱤᱭᱟᱨᱤ ᱨᱚᱰ ᱯᱚᱱᱚᱛ ᱨᱟᱡᱽᱦᱚᱨ ᱑᱒ (ᱡᱷᱟᱨᱠᱷᱚᱸᱰ) ᱠᱷᱚᱱ ᱪᱚᱱᱫᱚᱱᱠᱤᱭᱟᱨᱤ ᱥᱟᱶ ᱢᱮᱥᱟᱜ ᱠᱟᱱᱟ ᱾
ᱡᱚᱣᱟᱱ ᱚᱵᱽ ᱟᱨᱠ
thumb|Joan of Arc miniature graded ᱡᱚᱣᱟᱱ ᱚᱵᱽ ᱟᱨᱠ (ᱡᱟᱱᱩᱣᱟᱨᱤ ᱖, ᱑᱔᱑᱒ – ᱢᱮ ᱓᱐, ᱑᱔᱑᱓) ᱫᱚ ᱯᱚᱨᱟᱫᱷᱤᱱ ᱯᱷᱨᱟᱱᱥ ᱨᱮᱱ ᱢᱤᱫ ᱵᱤᱨᱵᱟᱱᱴᱟ ᱠᱩᱲᱤ ᱠᱟᱱᱟᱭ᱾ ᱡᱟᱱ ᱫᱟᱨᱠ (Jeanne d' Arc) ᱜᱮ ᱤᱝᱨᱟᱹᱡᱤ ᱛᱮ ᱫᱚ Joan_of_Arc ᱠᱚ ᱢᱮᱛᱟᱭ ᱠᱟᱱᱟ᱾ ᱤᱝᱨᱮᱡᱽ ᱥᱟᱶ ᱥᱟᱭ ᱥᱮᱨᱢᱟ ᱞᱟᱹᱲᱦᱟᱹᱭ (᱑᱓᱓᱗–᱑᱔᱕᱓) ᱨᱮ ᱯᱷᱨᱟᱱᱥ ᱨᱮᱱ ᱥᱮᱱᱟ ᱠᱚᱭ ᱟᱹᱭᱩᱨ ᱞᱮᱫ ᱠᱚᱣᱟ᱾ ᱩᱱᱤ ᱫᱤᱥᱟᱹ ᱛᱮ ᱯᱷᱨᱟᱱᱥ ᱨᱮ ᱟᱭᱢᱟ sculpture ᱵᱮᱱᱟᱣ ᱢᱮᱱᱟᱜᱼᱟ᱾
ᱡᱟᱱᱟᱢ
ᱢᱤᱣᱡᱽ ᱜᱟᱰᱟ ᱟᱲᱮ ᱨᱮ ᱫᱚᱸᱨᱮᱢᱤ ᱟᱛᱚ ᱨᱮ ᱢᱤᱫ ᱠᱷᱮᱛ ᱠᱟᱹᱢᱤ ᱜᱷᱟᱨᱚᱡᱽ ᱨᱮ ᱑᱔᱑᱒ ᱥᱮᱨᱢᱟ ᱨᱮᱭᱩ ᱡᱟᱱᱟᱢ ᱞᱮᱱᱟ᱾ ᱚᱱᱟ ᱡᱚᱠᱷᱚᱡ ᱯᱷᱨᱟᱱᱥ ᱫᱚ ᱤᱝᱨᱮᱡᱽ ᱥᱟᱥᱚᱱ ᱞᱟᱛᱟᱨ ᱨᱮ ᱛᱟᱦᱮ ᱠᱟᱱᱟ᱾ ᱤᱝᱞᱟᱱᱰ ᱨᱮᱱ ᱨᱟᱡᱟ ᱯᱚᱬᱮ ᱦᱮᱱᱨᱤ (᱑᱓᱘᱗–᱑᱔᱒᱒) ᱨᱮᱱ ᱜᱤᱫᱽᱨᱟᱹ ᱛᱩᱨᱩᱭ ᱦᱮᱱᱨᱤ (᱑᱔᱒᱑–᱑᱔᱗᱑) ᱯᱷᱨᱟᱱᱥ ᱨᱮᱱᱟᱜ ᱨᱟᱡᱮ ᱫᱚᱠᱷᱚᱞ ᱠᱮᱫ ᱠᱷᱟᱱ ᱯᱷᱨᱟᱱᱥ ᱨᱮᱱ ᱨᱟᱡᱟ ᱮᱭᱟᱭ ᱪᱟᱨᱞᱥ ᱫᱚᱭ ᱫᱟᱹᱲ ᱠᱮᱫᱟ᱾
ᱵᱚᱸᱜᱟ ᱟᱲᱟᱝ ᱟᱧᱡᱚᱢ
ᱡᱚᱣᱟᱱ ᱫᱚ ᱚᱞᱚᱜ ᱯᱟᱲᱦᱟᱜ ᱵᱟᱭ ᱵᱟᱰᱟᱭ ᱠᱟᱱ ᱛᱟᱦᱮᱱᱟ᱾ ᱠᱟᱛᱷᱟ ᱨᱮ ᱢᱮᱱᱟᱜᱼᱟ ᱠᱟᱛᱷᱟᱭ, ᱜᱮᱞ ᱯᱮ ᱩᱢᱮᱞ ᱨᱮ ᱵᱷᱤᱰᱤ ᱜᱩᱯᱤ ᱥᱮᱱ ᱠᱟᱛᱮᱜ ᱵᱚᱸᱜᱟ ᱨᱚᱲᱮ ᱟᱧᱡᱚᱢ ᱞᱮᱫᱟ᱾ ᱵᱚᱸᱜᱟ ᱨᱚᱲ ᱨᱮ ᱠᱚ ᱢᱮᱛᱟᱫᱤ ᱛᱟᱦᱮᱱᱟ ᱡᱟᱱᱟᱢ ᱫᱤᱥᱟᱢ ᱨᱚᱯᱷᱟ ᱨᱩᱣᱟᱹᱲ ᱠᱟᱛᱮᱜ ᱯᱷᱨᱟᱱᱥ ᱨᱮᱱ ᱥᱟᱹᱨᱤᱱ ᱨᱟᱡᱟᱜ ᱛᱤ ᱫᱟᱲᱮ ᱛᱤᱝᱜᱩᱭ᱾ ᱱᱚᱣᱟ ᱵᱚᱸᱜᱟ ᱵᱟᱠᱷᱮᱲ ᱫᱚ ᱩᱱᱤᱭᱟᱜ ᱡᱤᱭᱳᱱ ᱟᱹᱰᱤᱜᱮᱭ ᱵᱚᱫᱚᱞ ᱠᱮᱫ ᱛᱟᱭᱟ᱾
ᱡᱚᱣᱟᱱᱟᱜ ᱚᱵᱷᱤᱡᱟᱱ
ᱡᱚᱣᱟᱱ ᱫᱚ ᱯᱩᱸᱰ ᱦᱚᱨᱚᱜ ᱵᱟᱱᱫᱮ ᱠᱟᱛᱮᱜ ᱢᱤᱫ ᱯᱩᱸᱰ ᱥᱟᱫᱚᱢ ᱨᱮ ᱫᱮᱡ ᱠᱟᱛᱮᱜ ᱢᱚᱬᱮᱠᱨᱩᱥ ᱛᱟᱨᱣᱟᱲᱤ ᱥᱟᱵ ᱠᱟᱛᱮᱜ ᱔᱐᱐᱐ ᱜᱚᱴᱟᱝ ᱥᱳᱭᱱᱳ ᱣᱟᱱᱛᱮ ᱑᱔᱒᱙ ᱥᱮᱨᱢᱟ ᱨᱮᱱᱟᱜ ᱒᱘ ᱮᱯᱨᱤᱞ ᱫᱚᱠᱷᱚᱞᱟᱠᱟᱱ ᱚᱨᱞᱮᱭᱟᱸ ᱱᱚᱜᱚᱨᱮ ᱵᱚᱞᱚᱭᱮᱱᱟ᱾ ᱯᱩᱭᱞᱩ ᱨᱮ ᱜᱤ ᱠᱚ ᱡᱤᱛᱠᱟᱹᱨᱮᱱᱟ᱾ ᱚᱱᱟ ᱛᱟᱭᱚᱢ ᱡᱤᱛᱠᱟᱹᱨ ᱛᱮ ᱜᱤ ᱠᱚ ᱛᱟᱦᱮᱭᱮᱱᱟ᱾ ᱛᱷᱚᱲᱟ ᱢᱟᱦᱟ ᱛᱟᱭᱚᱢ ᱜᱮ ᱤᱝᱨᱮᱡᱽ ᱥᱮᱱᱟ ᱠᱷᱚᱱ ᱛᱩᱨᱮᱞᱵᱩᱨᱩᱡᱽ ᱱᱚᱜᱚᱨ ᱠᱚ ᱡᱷᱤᱱᱰᱟᱹᱣ ᱠᱮᱫᱟ᱾ ᱚᱱᱟ ᱛᱟᱭᱚᱢ ᱯᱟᱛᱮᱨ ᱞᱟᱹᱲᱦᱟᱹᱭ ᱨᱮ ᱦᱚᱸ ᱤᱝᱨᱮᱡᱽ ᱠᱚ ᱞᱚᱴᱚᱢ ᱟᱪᱚᱭᱮᱱᱟ᱾ ᱡᱩᱱ ᱪᱟᱸᱫᱚ ᱡᱚᱣᱟᱱ ᱫᱚ ᱨᱤᱢ ᱱᱚᱜᱚᱨ ᱫᱚᱠᱷᱚᱞ ᱠᱮᱫᱟ᱾ ᱚᱱᱟ ᱛᱟᱭᱚᱢ ᱑᱖ ᱡᱩᱞᱟᱭ ᱮᱭᱟᱭ ᱪᱟᱨᱞᱥ ᱯᱷᱨᱟᱱᱥ ᱨᱮᱭ ᱨᱟᱡᱟ ᱨᱩᱣᱟᱹᱲᱮᱱᱟ᱾ ᱱᱚᱠᱟ ᱛᱮ ᱜᱤ ᱯᱷᱨᱟᱱᱥ ᱫᱚ ᱯᱷᱩᱨᱜᱟᱹᱞᱮᱱᱟ᱾ ᱟᱨ ᱡᱚᱣᱟᱱ ᱫᱟᱨᱟᱭᱛᱮ ᱯᱷᱨᱟᱱᱥ ᱟᱨ ᱤᱝᱨᱮᱡᱽ ᱢᱩᱫᱽ ᱨᱮᱱᱟᱜ ᱥᱟᱭ ᱥᱨᱢᱟ ᱞᱟᱹᱲᱦᱟᱹᱭ ᱢᱩᱪᱟᱹᱫ ᱮᱱᱟ᱾
ᱡᱚᱣᱟᱱ ᱜᱚᱡ ᱨᱮᱱᱟᱜ
ᱯᱷᱨᱟᱱᱥ ᱨᱮᱱᱟᱜ ᱯᱷᱩᱨᱜᱟᱹᱞ ᱛᱟᱭᱚᱢ ᱤᱝᱨᱮᱡᱽ ᱫᱚ ᱡᱚᱣᱟᱱ ᱜᱚᱡ ᱨᱟᱱᱟᱜ ᱟᱭᱢᱟ ᱥᱚᱲᱚᱡᱚᱱᱛᱨᱚ ᱠᱚ ᱮᱦᱚᱵ ᱠᱮᱫᱟ᱾ ᱯᱷᱨᱟᱱᱥ ᱨᱮᱱ ᱨᱟᱡᱽ ᱱᱮᱛᱟ ᱠᱚᱣᱟᱜ ᱜᱚᱬᱚ ᱛᱮ ᱤᱝᱨᱮᱡᱽ ᱫᱚ ᱡᱚᱣᱟᱱ ᱠᱚ ᱥᱟᱵ ᱠᱤᱫᱤᱭᱟ᱾ ᱚᱱᱟ ᱛᱟᱭᱚᱢ ᱢᱤᱫ ᱤᱝᱨᱮᱡ ᱫᱷᱚᱨᱚᱢ ᱜᱩᱨᱩ ᱴᱷᱮᱱ ᱩᱱᱤᱭᱟᱜ ᱵᱤᱪᱟᱹᱨ ᱠᱚ ᱪᱟᱞ ᱠᱮᱫᱟ᱾ ᱵᱤᱪᱟᱨ ᱨᱮ ᱩᱱᱤᱭᱟᱜ ᱠᱟᱹᱢᱤ ᱠᱚ ᱫᱚ ᱫᱷᱚᱨᱚᱢ ᱵᱤᱨᱩᱫᱽ ᱢᱮᱱ ᱛᱮ ᱠᱚ ᱞᱮᱠᱷᱟ ᱠᱮᱫᱟ᱾ ᱚᱱᱟ ᱛᱮ ᱩᱱᱤ ᱫᱚ ᱰᱟᱹᱱ ᱢᱮᱱᱛᱮ ᱠᱚ ᱞᱮᱠᱷᱟ ᱠᱤᱫᱤᱭᱟ᱾ ᱱᱤᱭᱟᱹ ᱨᱮᱱ ᱥᱟᱥᱛᱤ ᱛᱟᱦᱮ ᱠᱟᱱᱟ ᱡᱤᱣᱟᱹᱛ ᱛᱮ ᱨᱟᱯᱟᱜ᱾ ᱚᱱᱟ ᱞᱮᱠᱟ ᱛᱮ ᱡᱚᱣᱟᱱ ᱦᱚᱸ ᱑᱔᱓᱑ ᱥᱮᱨᱢᱟ ᱨᱮ ᱡᱤᱣᱟᱹᱛ ᱛᱮ ᱠᱚ ᱨᱟᱯᱟᱜ ᱜᱚᱡ ᱠᱤᱫᱤᱭᱟ᱾ ᱩᱱᱤ ᱜᱚᱡ ᱛᱟᱭᱚᱢ ᱯᱷᱚᱨᱟᱥᱤ ᱠᱚ ᱫᱚ ᱯᱷᱨᱟᱱᱥ ᱠᱷᱚᱱ ᱤᱝᱨᱮᱡᱟᱜ ᱡᱚᱛᱚ ᱪᱤᱠᱷᱱᱟ ᱢᱮᱴᱟᱣ ᱜᱤᱰᱤ ᱠᱚ ᱠᱮᱦᱚᱵ ᱠᱮᱫᱟ᱾ ᱫᱷᱟᱹᱨᱛᱤ ᱨᱮᱱᱟᱜ ᱱᱟᱜᱟᱢ ᱨᱮ ᱡᱚᱣᱟᱱ ᱚᱵᱽ ᱟᱨᱠ ᱫᱚ ᱢᱤᱫ ᱩᱫᱽᱜᱟᱹᱣ ᱨᱮᱱᱟᱜ ᱧᱤᱛᱩᱢ ᱠᱟᱱᱟ᱾
ᱚᱱᱩᱡᱽ ᱛᱤᱣᱟᱨᱤ
ᱚᱱᱩᱡᱽ ᱛᱤᱣᱟᱨᱤ (ᱡᱟᱱᱟᱢ ᱒᱒ ᱱᱚᱣᱟᱢᱵᱚᱨ ᱑᱙᱘᱘) ᱫᱚ ᱥᱤᱧᱚᱛ ᱨᱮᱱ ᱱᱟᱯᱟᱭ ᱟᱠᱷᱨᱤᱧ ᱟᱠᱟᱱ ᱛᱟᱠᱚ ᱜᱟᱢᱟᱢ ᱛᱟ.ᱞᱠᱟ. ᱠᱷᱚᱱ ᱛᱩᱨᱩᱭ ᱜᱚᱴᱟᱝ ᱴᱷᱟᱶ ᱨᱮ ᱢᱮᱱᱟᱭᱟ ᱾ ᱟᱡᱟᱜ ᱯᱩᱭᱞᱩ ᱯᱚᱛᱚᱵ ᱫᱚ ᱦᱩᱭᱩᱜ ᱠᱟᱱᱟ, ᱡᱚᱬᱤ ᱚᱯᱷ ᱴᱳ ᱦᱟᱨᱴᱥ(Journey of Two Hearts) ᱾ ᱱᱚᱶᱟ ᱫᱚ ᱒᱐᱑᱒ ᱥᱟ.ᱦᱤᱛ ᱨᱮ ᱥᱨᱤᱥᱴᱤ ᱯᱚᱵᱞᱤᱥᱚᱨ ᱯᱟᱦᱴᱟ ᱠᱷᱚᱱ ᱩᱪᱷᱟ.ᱱ ᱞᱮᱱᱟ ᱾ ᱱᱩᱭ ᱫᱟ ᱯᱩᱭᱞᱩ ᱥᱤᱧᱚᱛᱤᱭᱟ. ᱚᱱᱚᱞᱤᱭᱟ. ᱞᱮᱠᱟᱛᱮ ᱵᱚᱭᱦᱟ ᱠᱚ ᱛᱟᱞᱟᱨᱮ ᱫᱩᱜᱞᱟ.ᱲ ᱥᱟ.ᱜᱟ.ᱭ ᱠᱟᱛᱷᱟᱭ ᱟᱡᱟᱜ ᱯᱚᱛᱚᱵ ᱨᱮ ᱦᱟᱞᱟᱝ ᱨᱟᱠᱟᱵ ᱞᱮᱫ-ᱟ ᱾ ᱚᱱᱟ ᱯᱟᱛᱚᱵ ᱫᱚ ᱜᱤᱵᱷ ᱭᱩᱨ ᱦᱟᱨᱴᱥ ᱮ ᱵᱽᱨᱮᱠ(Give Your Heart a Break) ᱠᱟᱱᱟ ᱾ ᱥᱳᱥᱤᱭᱟᱞ ᱢᱮᱰᱤᱭᱟ ᱨᱮ ᱥᱤᱧᱚᱛ ᱨᱮᱱ ᱑᱕ ᱜᱟᱴᱟᱝ ᱤᱱᱯᱷᱞᱩᱭᱮᱱᱥᱤᱭᱟᱞ ᱚᱱᱚᱞᱤᱭᱟ. ᱠᱚ ᱛᱟᱞᱟᱨᱮ ᱚᱱᱩᱡᱽ ᱫᱚ ᱮᱭᱟᱭ ᱜᱚᱴᱟᱝ ᱴᱷᱟᱶ ᱨᱮ ᱢᱮᱱᱟᱜ ᱠᱟᱫᱮᱭᱟ ᱾ "ᱵᱮᱥᱴ ᱚᱯ ᱠᱚᱢᱤᱝ ᱱᱳᱵᱮᱞᱤᱥᱴ"(Best Upcoming Novelist) ᱧᱩᱛᱩᱢ ᱛᱮ ᱚᱱᱩᱡᱽ ᱒᱐᱑᱔ ᱨᱨ ᱟᱣᱟᱨᱰ ᱠᱚ ᱮᱢᱟᱫᱮ ᱛᱟᱦᱮᱸᱫ ᱾ ᱒᱐᱑᱗ ᱨᱮ ᱱᱩᱭ, ᱒᱐᱑᱘ ᱞᱟ.ᱜᱤᱱ ᱫᱩᱵᱟᱭ ᱨᱮᱭᱟᱜ ᱡᱩᱣᱟ.ᱱ ᱚᱱᱚᱞᱤᱭᱟ. ᱠᱚᱣᱟᱜ ᱛᱟ.ᱞᱠᱟ. ᱨᱮ ᱠᱚ ᱦᱟᱞᱟᱝ ᱨᱟᱠᱟᱵ ᱞᱮᱫᱮᱭᱟ ᱾ ᱒᱐᱑᱙ ᱨᱮ ᱠᱚᱛᱟᱨ ᱨᱮ ᱦᱩᱭ ᱥᱟ.ᱵᱤᱛ ᱞᱮᱱ ᱚᱱᱚᱞ ᱠᱚ ᱪᱮᱛᱟᱱ ᱨᱮᱭᱟᱜ ᱞᱟᱠᱪᱟᱨ(Impact of culture on writing) ᱜᱟᱞᱚᱪ ᱨᱮ ᱥᱤᱧᱚᱛ ᱯᱟᱦᱴᱟ ᱠᱷᱟᱱ ᱵᱷᱟᱜᱽ ᱦᱟᱛᱟᱣ ᱞᱮᱫ-ᱟ ᱟᱨ ᱚᱱᱟ ᱨᱮ ᱦᱳᱥᱴ ᱠᱮᱠᱟᱛᱮ ᱠᱟ.ᱢᱤ ᱛᱩᱞᱟ.ᱣ ᱞᱮᱫ-ᱟ ᱾
ᱠᱟ.ᱢᱤ ᱡᱤᱭᱚᱱ
ᱚᱱᱤᱡᱽ ᱫᱚ ᱥᱤᱧᱚᱛ ᱨᱮᱭᱟᱜ ᱜᱟᱞᱚᱪ ᱥᱴᱮᱡᱽ ᱢᱮᱰᱮᱠᱥ(TEDx) ᱨᱮ ᱜᱟᱞᱚᱪ ᱟᱠᱟᱫᱟ ᱾ ᱟᱡ-ᱮ ᱞᱟ.ᱭ-ᱟ ᱡᱮ, ᱟᱡ ᱫᱚ ᱯᱚᱛᱚᱵ ᱚᱞ ᱞᱟᱦᱟ ᱨᱮ ᱚᱠᱚᱭ ᱚᱱᱚᱞᱤᱭᱟ. ᱠᱚᱣᱟᱜ ᱯᱚᱛᱚᱵ ᱦᱚᱸ ᱵᱟᱭ ᱯᱟᱲᱦᱟᱣ ᱞᱮᱫ ᱛᱟᱦᱮᱸᱫ, ᱡᱮᱢᱚᱱ ᱩᱱᱠᱩ ᱴᱷᱮᱱ ᱠᱷᱚᱱ ᱤᱱᱥᱯᱟᱭᱨᱮᱥᱚᱱ(inspiration) ᱧᱟᱢᱟᱭ ᱾ ᱱᱩᱭ ᱫᱚ ᱥᱟ.ᱨᱤ ᱠᱟᱛᱷᱟ ᱠᱚ ᱜᱮ ᱚᱞ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱯᱟᱲᱦᱟᱣᱤᱡ ᱮ ᱵᱷᱟ.ᱜᱤ ᱞᱮᱠᱟᱭ ᱟ.ᱭᱠᱟ.ᱣ ᱫᱟᱜᱲᱮᱭᱟᱜ-ᱟ ᱾ ᱟᱡᱟᱜ ᱯᱩᱭᱞᱩ ᱚᱱᱚᱞ ᱫᱚ ᱡᱚᱬᱤ ᱚᱯᱷᱳ ᱦᱟᱨᱴᱥ(Journey Of Two Hearts) ᱠᱟᱱᱟ ᱾ ᱡᱟᱦᱟᱸ ᱫᱚ ᱢᱤᱫ ᱰᱟ.ᱭᱨᱤ ᱪᱮᱛᱟᱱ ᱨᱮ ᱚᱞ ᱞᱮᱱᱟ ᱟᱨ ᱟᱡ ᱚᱥᱯᱟᱛᱟᱞ ᱨᱮ ᱛᱟᱦᱮᱸᱱ ᱚᱠᱛᱚ ᱱᱚᱶᱟ ᱚᱞ ᱠᱟᱛᱮ ᱟᱡ ᱫᱩᱞᱟ.ᱲᱤᱭᱟ. ᱮᱢᱟᱫᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱱᱮᱛᱟᱨᱟᱜ ᱯᱚᱛᱚᱵ ᱫᱚ ᱤᱴ ᱦᱮᱰ ᱴᱳ ᱵᱤ ᱭᱩ(It Had to Be You) ᱠᱟᱱᱟ ᱾ ᱱᱚᱶᱟ ᱦᱚᱸ ᱥᱟ.ᱨᱤ ᱠᱟᱛᱷᱟ ᱪᱮᱛᱟᱱ ᱨᱮ ᱜᱮ ᱚᱞ ᱠᱟᱱᱟ ᱾ ᱱᱩᱭ ᱫᱚ ᱱᱤᱛᱚᱝ ᱥᱟ.ᱨᱤ ᱠᱟᱛᱷᱟ ᱪᱮᱛᱟᱱ ᱨᱮ ᱝᱟᱵᱟᱱ ᱠᱟᱱ ᱢᱚᱬᱮ ᱜᱚᱴᱟᱝ ᱯᱚᱛᱚᱵ ᱨᱤᱱᱤᱡ ᱚᱱᱚᱞᱤᱭᱟ. ᱠᱟᱱᱟᱭ ᱾ ᱟᱭᱢᱟ ᱞᱟᱯᱷᱟᱝ ᱵᱤᱨᱫᱟ.ᱜᱟᱲ ᱟᱨ ᱡᱮᱜᱮᱨ ᱵᱤᱨᱫᱟ.ᱜᱟᱲ ᱠᱚᱨᱮ ᱜᱟᱞᱚᱪ ᱛᱟᱭᱚᱢ ᱱᱩᱭ ᱯᱚᱛᱚᱵ ᱠᱚᱭ ᱚᱞ ᱵᱟᱲᱟᱭ ᱠᱷᱟ.ᱛᱤᱨ ᱱᱚᱶᱟ ᱠᱚ ᱫᱚ ᱥᱟ.ᱨᱤ ᱜᱷᱚᱴᱱᱟ ᱪᱮᱛᱟᱱ ᱨᱮ ᱦᱩᱭ ᱠᱚᱜ-ᱟ ᱾ ᱯᱟᱷᱭᱱᱟᱱᱥ ᱮᱸᱰ ᱦᱭᱩᱢᱟᱱ ᱨᱤᱥᱚᱨᱥᱮᱥ ᱢᱮᱱᱮᱡᱽᱢᱮᱸᱴ ᱨᱮ ᱮᱢ.ᱵᱤ.ᱮ(MBA) ᱰᱤᱜᱽᱨᱤ ᱦᱟᱛᱟᱣ ᱠᱟᱛᱮ ᱱᱩᱭ ᱟᱭᱴᱤ ᱯᱨᱚᱯᱷᱮᱥᱚᱱᱟᱞ ᱮᱸᱰ ᱢᱟᱨᱠᱮᱴᱤᱝ ᱠᱚᱱᱥᱩᱞᱴᱟᱸᱴ(IT professional and marketing consultant) ᱞᱮᱠᱟᱭ ᱠᱟ.ᱡᱤ ᱠᱟᱱᱟ ᱾ ᱚᱱᱟ ᱥᱟᱶ ᱛᱮ ᱢᱤᱫ ᱚᱱᱚᱞᱤᱭᱟ. ᱞᱮᱠᱟᱛᱮ ᱠᱟ.ᱣᱰᱤ ᱠᱚ ᱦᱚᱸᱭ ᱟᱨᱡᱟᱣ ᱮᱫᱟ ᱾
ᱮᱱᱴᱚᱨᱯᱨᱤᱱᱚᱨ
ᱢᱩᱢᱵᱟᱭ ᱨᱮᱭᱟᱜ ᱫᱤ ᱚᱞ ᱰᱤᱡᱟᱞ(TheAllDigital) ᱧᱩᱛᱩᱢᱟᱱ ᱰᱤᱡᱤᱴᱟᱞ ᱮᱡᱮᱱᱥᱤ ᱨᱤᱱᱤᱡ ᱜᱚᱜᱽᱲᱚ ᱛᱷᱟᱯᱚᱱᱤᱭᱟ. ᱠᱟᱱᱟᱭ ᱾
ᱠᱚᱞᱚᱢᱚᱱᱰᱚᱞᱚᱢ ᱥᱚᱛᱭᱚᱵᱷᱢᱟ
ᱠᱚᱞᱚᱢᱚᱱᱰᱞᱚᱢ ᱵᱷᱤ ᱥᱚᱛᱭᱚᱵᱷᱟᱢᱟ
( ᱔ ᱱᱚᱨᱢᱵᱚᱨ ᱑᱙᱓᱗ ᱼ ᱑᱓ ᱥᱮᱯᱴᱮᱢᱵᱚᱨ ᱒᱐᱑᱕) ᱢᱤᱫ ᱥᱤᱧᱚᱛᱤᱭᱟ ᱥᱟᱥᱛᱨᱤᱭ ᱮᱱᱮᱡ ᱟᱱᱤᱡ, ᱢᱟᱪᱮᱫ ᱟᱨ ᱠᱚᱨᱤᱭᱚ ᱜᱽᱨᱟᱯᱷᱟᱨ ᱮ ᱛᱟᱦᱮᱸᱜ ᱠᱟᱱᱟᱭ, ᱡᱟᱦᱟᱸᱭ ᱢᱚᱦᱤᱱᱤ ᱚᱴᱴᱚᱢ ᱨᱮ ᱥᱚᱫᱚᱨ ᱟᱨ ᱥᱠᱚᱞᱟᱨ ᱥᱤᱯ ᱞᱟᱹᱜᱤᱫ ᱢᱮᱱᱛᱮᱭ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟᱭ᱾ ᱩᱱᱤ ᱫᱚ ᱥᱟᱥᱛᱨᱤᱭ ᱮᱮᱱᱡ ᱢᱮᱱᱴᱮᱭ ᱵᱟᱫᱟᱭᱳᱜ ᱠᱟᱱᱟᱭ᱾ ᱱᱩᱭ ᱫᱚ ᱠᱮᱨᱟᱞᱟ ᱨᱮᱱᱟᱜ ᱟᱭᱢᱟ ᱥᱟᱥᱛᱨᱤᱭ ᱮᱱᱮᱡ ᱨᱮ ᱦᱚᱸ ᱟᱹᱨᱤᱪᱟᱹᱞᱤ ᱞᱟᱮᱠᱟ ᱨᱮ ᱢᱮᱱᱟᱭᱟ᱾ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱦᱩᱱᱟᱹᱨ ᱟᱨ ᱟᱹᱨᱤᱪᱟᱹᱞᱤ ᱨᱮ ᱡᱚᱨ ᱮᱢ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱟᱡ ᱯᱚᱫᱚᱢᱥᱨᱤ ᱛᱮᱭ ᱧᱟᱢ ᱟᱠᱟᱫ ᱛᱟᱦᱮᱱᱟᱭ᱾
ᱡᱤᱵᱚᱱᱤ
ᱠᱚᱞᱚᱢᱚᱱᱰᱞᱚᱢ ᱥᱚᱛᱭᱚᱵᱷᱟᱢᱟ ᱦᱟᱜ ᱡᱟᱱᱟᱢ ᱢᱟᱦᱟᱸ ᱑᱙᱓᱗ ᱨᱮ, ᱥᱤᱢᱤᱛ ᱵᱷᱤᱛᱤᱭ ᱥᱚᱝᱥᱚᱫᱷᱟᱱ ᱟᱱ ᱢᱤᱫ ᱜᱷᱟᱨᱚᱸᱡᱽ ᱨᱮ ᱥᱩᱨᱱᱩᱨ ᱨᱮ ᱠᱚᱧᱮ ᱥᱤᱧᱚᱛ ᱯᱚᱱᱚᱛ ᱠᱮᱨᱟᱞᱟ ᱨᱮᱱᱟᱜ ᱯᱚᱞᱞᱚᱠᱚᱲ ᱨᱮ ᱵᱷᱚᱨᱚᱛᱷᱯᱩᱡᱷᱟ ᱨᱮᱱᱟᱜ ᱛᱚᱴ, ᱡᱟᱦᱟᱸ ᱨᱮ ᱢᱤᱫ  ᱠᱟᱹᱴᱤᱡ ᱵᱮᱯᱟᱨᱤ ᱟᱨ ᱚᱢᱢᱤ ᱚᱢᱢᱟ ᱨᱮᱱ ᱠᱨᱤᱥᱱᱟ ᱱᱟᱭᱚᱨ ᱨᱮ ᱚᱱᱰᱮ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ ᱾ ᱩᱱᱤ ᱟᱹᱰᱤ ᱠᱚᱢ ᱩᱢᱮᱨ ᱨᱮᱜᱮ, ᱠᱚᱞᱚᱢᱚᱱᱰᱞᱚᱢ ᱨᱮᱱ ᱚᱝᱥᱡᱟᱞᱤᱠ ᱯᱟᱹᱴᱷᱩᱣᱟᱹ  ᱞᱮᱠᱟᱛᱮ, ᱠᱚᱞᱚᱢᱚᱱᱰᱞᱚᱢ ᱚᱪᱩᱛᱟ  ᱣᱚᱨᱤᱭᱚᱨ ᱟᱨ ᱠᱚᱞᱚᱢᱚᱱᱰᱞᱚᱢ ᱠᱨᱤᱥᱱᱟ ᱠᱩᱴᱴᱤ ᱣᱚᱨᱤᱭᱚᱨ ᱵᱟᱧᱪᱟᱣ ᱨᱮ ᱨᱮ, ᱥᱚᱨᱠᱟᱨ ᱦᱟᱜ ᱦᱟᱭ ᱟᱥᱲᱟ, ᱥᱚᱨᱱᱩᱨ ᱨᱮ ᱟᱡᱟᱜ ᱥᱮᱪᱮᱫ ᱟᱥᱲᱟ ᱥᱮᱪᱮᱫ  ᱥᱟᱶ ᱮᱱᱮᱡ ᱠᱚ ᱦᱚᱸᱭ ᱮᱦᱚᱵ ᱠᱮᱫ ᱟᱭ ᱾ ᱚᱸᱰᱮ ᱟᱡ ᱘ ᱪᱟᱱᱟᱪ ᱨᱮ ᱯᱟᱲᱦᱟᱣ ᱛᱟᱭ ᱯᱩᱨᱟᱹᱣ ᱮᱱ ᱛᱟᱭᱚᱢ, ᱩᱱᱤ ᱫᱚ ᱢᱤᱫ ᱯᱩᱨᱟᱠᱟᱞᱤᱛ ᱯᱟᱹᱴᱷᱩᱣᱟᱹ ᱞᱮᱠᱟᱛᱮ ᱠᱚᱞᱚᱢᱚᱱᱰᱞᱚᱢ ᱨᱮ ᱥᱮᱞᱮᱫ ᱮᱱᱟᱭ ᱾ ᱚᱱᱠᱟ ᱛᱚᱠᱷᱚᱱ ᱦᱩᱭ ᱞᱮᱱᱟ ᱡᱚᱠᱷᱚᱱ ᱩᱱᱤ ᱠᱚᱞᱚᱢᱚᱱᱰᱞᱚᱢ ᱥᱴᱟᱞᱣᱟᱨᱴ, ᱛᱷᱚᱴᱥᱥᱮᱨᱤ ᱪᱤᱱᱱᱢᱚᱢᱩ ᱚᱢᱢᱟ ᱥᱮᱫ ᱠᱷᱚᱱ ᱢᱚᱦᱤᱱᱤ ᱚᱴᱴᱚᱢ ᱪᱮᱫᱚᱜ ᱮ ᱮᱦᱚᱵ ᱠᱮᱫ ᱟᱭ ᱾ ᱠᱚᱞᱚᱢᱚᱱᱰᱞᱚᱢ ᱫᱚ ᱮᱦᱚᱵ ᱫᱷᱟᱣ ᱥᱮᱵᱟᱨᱟᱛ ᱮᱱᱮᱡ ᱢᱟᱪᱮᱫᱤᱭᱟᱹ ᱮ ᱦᱩᱭ ᱮᱱᱟᱭ, ᱦᱩᱭ ᱫᱟᱲᱮᱭᱟᱜ -ᱟ ᱯᱟᱲᱦᱟᱣ ᱨᱮᱱᱟᱜ ᱢᱮᱱᱮᱛ ᱛᱮᱛᱮᱫ ᱴᱷᱟᱶ ᱛᱟᱭ ᱫᱚ ᱵᱷᱚᱨᱚᱛᱱᱟᱛᱭᱚᱢ ᱛᱟᱦᱮᱸᱜ ᱠᱟᱱ ᱛᱟᱭᱟ ᱾ ᱪᱤᱱᱱᱢᱚᱢᱩ ᱚᱢᱢᱟ ᱫᱚ ᱡᱩᱣᱟᱹᱱ ᱥᱚᱛᱭᱚ ᱵᱷᱟᱢᱟ ᱫᱚ ᱟᱭᱢᱟ ᱞᱮᱠᱟᱱ ᱮᱱᱮᱡ ᱴᱮᱠᱱᱚᱞᱚᱡᱤ ᱮᱢᱟᱱ ᱞᱮᱠᱟᱱ ᱚᱰᱣᱩ (ᱵᱩᱱᱤᱭᱟᱫᱽ ᱟᱹᱭᱫᱟᱹᱨᱤ ), ᱪᱚᱞᱠᱮᱴᱴᱩ, ᱡᱚᱛᱷᱤᱥᱣᱚᱨᱚᱢ (ᱥᱤᱞᱮᱵᱽᱥ ᱟᱨ ᱵᱟᱡᱟᱣ ᱱᱚᱴ) ᱫᱚ ᱪᱮᱝᱪᱩᱨᱩᱴᱤ ᱟᱨ ᱴᱚᱰᱤ ᱨᱮ ᱧᱮᱞ ᱮᱱᱟᱭ ᱾
᱑᱙᱕᱕ ᱨᱮ ᱛᱚᱛᱠᱟᱞᱤᱱ ᱯᱨᱚᱫᱷᱚᱱ ᱢᱚᱸᱛᱨᱤ ᱡᱚᱣᱟᱦᱟᱨ ᱞᱟᱞ ᱱᱮᱦᱨᱩ ᱦᱟᱜ ᱥᱟᱢᱟᱝ ᱠᱚᱞᱚᱢᱚᱱᱰᱞᱚᱢ ᱨᱮᱱᱟᱜ ᱨᱚᱡᱚᱛ ᱡᱚᱭᱚᱸᱛᱤ ᱯᱨᱚᱜᱽᱨᱟᱢ ᱠᱚ ᱚᱠᱛᱮ ᱵᱤᱥᱮᱥ ᱫᱚ ᱢᱚᱸᱪ ᱨᱮ ᱥᱚᱛᱭᱚᱵᱷᱟᱢᱟ ᱨᱮᱱᱟᱜ ᱮ ᱮᱦᱚᱵ ᱞᱮᱫ ᱟᱭ ᱾
ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱥᱟᱱᱛᱟᱲᱤ
ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ
᱒᱐᱐᱕ ᱥᱟᱞᱮ ᱠᱷᱚᱱ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱱᱟᱶᱟ ᱫᱤᱞᱞᱤ ᱦᱚᱛᱮ ᱛᱮ ᱠᱚ ᱟᱢᱮᱴ ᱟᱠᱟᱫ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱤᱱ ᱚᱱᱚᱞᱤᱭᱟᱹ ᱠᱚᱣᱟᱜ ᱞᱤᱥᱴᱤ ᱾
ᱮᱯᱨᱤᱞ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱝᱨᱟᱡᱤ ᱪᱟᱸᱫᱚ ᱧᱩᱛᱩᱢ ᱠᱚ
ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ
ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱱᱚᱝᱠᱟᱱ ᱢᱤᱫ ᱯᱟᱹᱨᱥᱤ, ᱡᱟᱦᱟᱸ ᱫᱚ ᱡᱟᱦᱟᱸ ᱢᱤᱫ ᱫᱤᱥᱚᱢ ᱥᱮ ᱨᱟᱡᱽ ᱥᱮ ᱴᱚᱴᱷᱟ ᱨᱮᱠᱚ ᱜᱤᱨᱟᱹᱵᱟᱹᱥᱤ ᱟᱠᱟᱱ ᱡᱟᱹᱛᱤ ᱠᱚᱣᱟᱜ ᱟᱯᱱᱟᱨ ᱯᱟᱹᱨᱥᱤ ᱠᱟᱱᱟ ᱾ ᱡᱟᱦᱟᱸ ᱢᱤᱫ ᱫᱤᱥᱚᱢ ᱨᱮᱭᱟᱜ ᱴᱚᱴᱷᱟ ᱨᱮ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱠᱟᱱ ᱢᱤᱫ ᱥᱮ ᱟᱭᱢᱟ ᱯᱟᱹᱨᱥᱤ ᱠᱚ ᱵᱮᱼᱥᱚᱨᱠᱟᱨᱤ ᱞᱮᱠᱟᱛᱮ ᱦᱚᱦᱚ ᱜᱟᱱᱚᱜᱼᱟ ᱟᱨᱵᱟᱝᱠᱷᱟᱱ ᱟᱹᱱᱟᱹᱨᱤ ᱨᱮ ᱫᱤᱥᱚᱢ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱴᱷᱟᱹᱣᱠᱟᱹ ᱜᱟᱱᱚᱜᱼᱟ ᱾ ᱟᱭᱢᱟ ᱜᱟᱱ ᱫᱤᱥᱚᱢ ᱨᱮᱜᱮ ᱚᱱᱟ ᱫᱤᱥᱚᱢ ᱨᱮᱱ ᱢᱩᱬᱩᱛ ᱡᱟᱹᱛᱤᱭᱟᱜ ᱯᱟᱹᱨᱥᱤ ᱜᱮ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱ ᱮᱢ ᱦᱩᱭᱟᱠᱟᱱᱟ ᱾ ᱡᱮᱜᱮᱛ ᱨᱮᱭᱟᱜ ᱑᱕᱐ ᱜᱚᱴᱟᱱ ᱫᱤᱥᱚᱢ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱨᱮ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱨᱮᱭᱟᱜ ᱠᱟᱛᱷᱟ ᱞᱟᱹᱭ ᱢᱮᱱᱟᱜᱼᱟ ᱾
ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱥᱟᱱᱛᱟᱲᱤ
ᱡᱩᱣᱟᱹᱱ ᱥᱤᱨᱯᱷᱟᱹ ᱟᱢᱮᱴᱤᱭᱟᱹ
ᱥᱟᱦᱤᱛᱭᱚ ᱮᱠᱟᱰᱮᱢᱤ ᱫᱚ ᱒᱐᱑᱑ ᱥᱟᱞᱮ ᱨᱮ ᱚᱱᱚᱞᱤᱭᱟᱹ ᱠᱚ ᱞᱟᱹᱜᱤᱫ ᱢᱤᱫ ᱱᱟᱶᱟ ᱥᱤᱨᱯᱷᱟᱹ ᱮᱢᱟᱠᱚ ᱨᱮᱱᱟᱜᱼᱮ ᱮᱦᱚᱵ ᱞᱮᱫᱼᱟ ᱾ ᱱᱚᱶᱟ ᱥᱤᱨᱯᱷᱟᱹ ᱟᱢᱮᱴ ᱟᱠᱟᱫ ᱚᱱᱚᱞᱤᱭᱟ, ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱾
ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ
ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ
"ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ" ᱟᱨ "ᱥᱚᱨᱠᱟᱨᱤ ᱯᱟᱹᱨᱥᱤ" ᱫᱚ ᱵᱟᱨᱭᱟ ᱮᱴᱟᱜ ᱫᱟᱨᱚᱱᱟ ᱠᱟᱱᱟ ᱾ ᱫᱤᱥᱚᱢ ᱵᱟᱹᱱᱩᱜ ᱟᱱ ᱡᱟᱹᱛᱤ ᱠᱚᱣᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱵᱟᱝ ᱛᱟᱦᱮᱸᱱ ᱨᱮᱦᱚᱸ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱫᱚ ᱛᱟᱦᱮᱸ ᱫᱟᱲᱮᱭᱟᱜ ᱜᱮᱭᱟ, ᱡᱟᱦᱟᱸ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱠᱷᱚᱱ ᱮᱴᱟᱜ ᱜᱮᱭᱟ ᱾
ᱵᱟᱝᱞᱟᱫᱮᱥ
ᱵᱟᱝᱞᱟ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ, ᱟᱨ ᱱᱚᱣᱟ ᱜᱮ ᱫᱤᱥᱚᱢ ᱨᱮᱭᱟᱜ ᱮᱠᱞᱟ ᱢᱤᱫ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱦᱚᱸ ᱠᱟᱱᱟ ᱾ ᱵᱟᱝᱞᱟ ᱯᱟᱹᱨᱥᱤ ᱵᱟᱝᱞᱟᱫᱮᱥ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱵᱮᱱᱟᱣ ᱨᱮᱭᱟᱜ ᱠᱩᱨᱩᱢᱩᱴᱩ ᱜᱮ ᱵᱟᱝᱞᱟᱫᱮᱥ ᱯᱷᱩᱨᱜᱟᱹᱞ ᱨᱮᱭᱟᱜ ᱢᱩᱬᱩᱛ ᱠᱟᱨᱚᱱ ᱠᱚ ᱢᱩᱸᱫᱽ ᱨᱮ ᱢᱤᱫ ᱠᱟᱨᱚᱱ ᱠᱟᱱᱟ ᱾
ᱥᱤᱧᱚᱛ
ᱥᱤᱧᱚᱛ ᱨᱮᱭᱟᱜ ᱫᱚ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱵᱟᱹᱱᱩᱜᱼᱟ ᱾
ᱵᱷᱟᱨᱚᱛ ᱥᱚᱨᱠᱟᱨ ᱟᱡᱟᱜ ᱠᱟᱹᱢᱤ ᱛᱚᱨᱟᱣ ᱞᱟᱹᱜᱤᱫ ᱦᱤᱱᱫᱤ ᱟᱨ ᱤᱝᱞᱤᱥ ᱯᱟᱹᱨᱥᱤ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮᱭ ᱵᱮᱵᱷᱟᱨᱟ ᱾ ᱡᱮᱞᱮᱠᱟ ᱥᱚᱝᱥᱚᱫ ᱪᱟᱪᱞᱟᱣ, ᱟᱹᱱᱟᱹᱨᱤ ᱚᱞᱼᱛᱚᱞ ᱟᱨ ᱛᱟᱞᱢᱟ ᱥᱚᱨᱠᱟᱨ ᱟᱨ ᱯᱚᱱᱚᱛ ᱥᱚᱨᱠᱟᱨ ᱢᱩᱸᱫᱽ ᱨᱮ ᱜᱟᱯᱟᱞᱢᱟᱨᱟᱣ ᱞᱟᱹᱜᱤᱫ ᱾ ᱯᱚᱱᱚᱛ ᱥᱚᱨᱠᱟᱨ ᱠᱚ ᱥᱚᱨᱠᱟᱨᱤ ᱜᱟᱯᱟᱞᱢᱟᱨᱟᱣ ᱨᱮ ᱦᱤᱱᱫᱤ ᱟᱨ ᱤᱝᱞᱤᱥ ᱥᱟᱶᱛᱮ ᱟᱠᱚᱣᱟᱜ ᱟᱯᱱᱟᱨ ᱯᱟᱹᱨᱥᱤ ᱠᱚ ᱵᱮᱵᱷᱟᱨ ᱫᱟᱲᱮᱭᱟᱜᱼᱟ ᱾ ᱩᱱᱠᱩ ᱫᱚ ᱥᱤᱧᱚᱛ ᱨᱮᱭᱟᱜ ᱦᱚᱠᱤᱛ ᱨᱮᱭᱟᱜ ᱤᱨᱟᱹᱞᱟᱱ ᱥᱤᱰᱩᱠ ᱨᱮᱭᱟᱜ ᱒᱒ ᱜᱚᱴᱟᱱ ᱯᱟᱹᱨᱥᱤ ᱠᱷᱚᱱ ᱡᱟᱦᱟᱸ ᱜᱮ ᱢᱤᱫ ᱯᱟᱹᱨᱥᱤ ᱠᱚ ᱵᱟᱪᱷᱟᱣ ᱫᱟᱲᱮᱭᱟᱜᱼᱟ ᱾
ᱱᱮᱯᱟᱞ
ᱱᱮᱯᱟᱞᱤ ᱯᱟᱹᱨᱥᱤ ᱫᱚ ᱱᱮᱯᱟᱞ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱱᱮᱯᱟᱞ ᱨᱮ ᱑᱒᱓ ᱜᱚᱴᱟᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱯᱟᱹᱨᱥᱤ ᱠᱚ ᱨᱚᱲᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ
ᱩᱢᱮᱥᱟ ᱛᱷᱤᱢᱟᱥᱤᱱᱤ
ᱩᱢᱮᱥᱟ ᱛᱷᱤᱢᱟᱥᱤᱱᱤ (ᱡᱟᱱᱟᱢ ᱒᱔ ᱟᱯᱨᱤᱞ ᱒᱐᱐᱑) ᱨᱮ ᱢᱤᱫ ᱥᱨᱤᱞᱚᱝᱠᱟ ᱠᱨᱤᱠᱮᱴᱟᱨ ᱠᱟᱱᱟ ᱾ ᱡᱟᱱᱩᱣᱟᱨᱤ ᱒᱐᱑᱙ ᱨᱮ, ᱩᱱᱤ ᱮᱛᱚᱢ ᱟᱯᱷᱨᱤᱠᱟ ᱥᱟᱞᱟᱜ ODI ᱞᱟᱹᱜᱤᱫ ᱥᱨᱤᱞᱚᱝᱠᱟ ᱨᱤᱱᱤᱡ ᱫᱚᱞ ᱮ ᱧᱩᱛᱩᱢ ᱢᱮ ᱫᱚᱦᱚ ᱞᱮᱫᱟ ᱛᱟᱦᱮᱸᱫ ᱾ ᱩᱱᱤᱫᱚ ᱑ ᱯᱷᱮᱵᱨᱩᱣᱟᱨᱤ ᱒᱐᱑᱙ ᱨᱮ ᱮᱛᱚᱢ ᱟᱯᱷᱨᱤᱠᱟ ᱛᱤᱨᱞᱟᱹ ᱥᱟᱞᱟᱜ ᱥᱨᱤᱞᱚᱝᱠᱟ ᱫᱚᱞ ᱞᱟᱹᱜᱤᱫ ᱛᱤᱨᱞᱟᱹ ᱵᱟᱨᱜᱮᱞ ᱒᱐ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ (WT20I) ᱨᱮᱱᱟᱜ ᱮᱛᱚᱦᱚᱵᱽ ᱠᱮᱫᱟ ᱾ ᱩᱱᱤᱫᱚ ᱑᱑ ᱯᱷᱮᱵᱨᱩᱣᱟᱨᱤ, ᱒᱐᱑᱙ ᱨᱮ ᱮᱛᱚᱢ ᱟᱯᱷᱨᱤᱠᱟ ᱛᱤᱨᱞᱟᱹ ᱥᱟᱞᱟᱜ, ᱥᱨᱤᱞᱚᱝᱠᱟ ᱞᱟᱹᱜᱤᱫ ᱟᱠᱚ ᱛᱤᱨᱞᱟᱹ ᱣᱟᱱᱰᱮ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱞᱮᱴ (WT20I) ᱨᱮᱱᱟᱜ ᱮᱛᱚᱦᱚᱵᱽ ᱠᱮᱫᱟ ᱾
ᱱᱚᱵᱷᱮᱢᱵᱚᱨ ᱒᱐᱑᱙ ᱨᱮ, ᱩᱱᱤ ᱒᱐᱑᱙ ᱮᱛᱚᱢ ᱮᱥᱤᱭᱟᱭ ᱮᱱᱮᱡ ᱨᱮ ᱛᱤᱨᱞᱟᱹ ᱠᱨᱤᱠᱮᱴ ᱴᱩᱨᱱᱟᱢᱮᱸᱴ ᱞᱟᱹᱜᱤᱫ ᱥᱨᱤᱞᱚᱝᱠᱟ ᱫᱚᱞ ᱨᱮ ᱧᱩᱛᱩᱢ ᱛᱟᱦᱮᱸ ᱮᱱᱟ ᱾ ᱯᱷᱟᱭᱱᱮᱞ ᱨᱮ ᱵᱟᱨᱭᱟ ᱨᱟᱱ ᱠᱷᱚᱱ ᱵᱟᱝᱞᱟᱫᱮᱥ ᱥᱟᱞᱟᱜ ᱦᱟᱨᱟᱣ ᱛᱟᱭᱚᱢ ᱥᱨᱤᱞᱚᱝᱠᱟ ᱫᱚᱞ ᱫᱚ ᱨᱩᱯᱟᱹ ᱢᱮᱰᱟᱞ ᱡᱤᱛᱠᱟᱹᱨ ᱮᱱᱟ ᱾ ᱡᱟᱱᱩᱣᱟᱨᱤ ᱒᱐᱒᱐ ᱨᱮ, ᱚᱥᱴᱨᱮᱞᱤᱭᱟ ᱨᱮ ᱒᱐᱒᱐ ᱟᱭᱤᱥᱤᱥᱤ ᱛᱤᱨᱞᱟᱹ ᱴᱤ ᱒᱐ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱱᱩᱭ ᱥᱨᱤᱞᱚᱝᱠᱟ ᱫᱚᱞ ᱨᱮ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱾
ᱡᱚᱵᱟ ᱵᱟᱦᱟ
ᱡᱚᱵᱟ ᱫᱚ ᱢᱤᱫ ᱞᱮᱠᱟᱱ ᱵᱟᱦᱟ ᱧᱩᱛᱩᱢ ᱠᱟᱱᱟ᱾ (ᱤᱝᱨᱮᱡᱤ ᱛᱮ ᱫᱚ Chinese hibiscus ᱵᱟᱝᱛᱮ china rose) ᱱᱤᱭᱟᱸ ᱫᱚ ᱦᱩᱭᱩᱜ ᱠᱟᱱᱟ মালভেসি(ᱢᱟᱞᱵᱷᱮᱥᱤ) ᱜᱟᱲ ᱦᱟᱹᱲᱤᱭᱟᱹᱨ ᱠᱟᱹᱴᱤᱡ ᱫᱟᱨᱮ᱾ ᱱᱤᱭᱟᱸ ᱫᱚ ᱮᱥᱤᱭᱟ ᱠᱷᱚᱱ ᱵᱟᱦᱟᱨ ᱟᱠᱟᱱᱟ᱾ ᱱᱤᱭᱟᱹ ᱫᱚ ᱱᱤᱱ ᱜᱚᱞᱟᱯ ᱦᱚᱸᱠᱚ ᱢᱮᱛᱟᱜ ᱜᱮᱭᱟ᱾
ᱪᱤᱛᱟᱹᱨ ᱠᱚ
Cultivars with flowers of many colours are used as ornamental plants. Some are double or have differently shaped petals.
ᱢᱮ
ᱡᱩᱞᱤᱭᱟᱱ ᱟᱨ ᱜᱨᱮᱜᱚᱨᱤᱭᱟᱱ ᱠᱟᱞᱮᱱᱰᱟᱨ ᱚᱝᱥᱟᱨ ᱢᱮ ᱫᱚ ᱥᱮᱨᱢᱟ ᱨᱮᱭᱟᱜ ᱢᱚᱬᱮᱭᱟᱜ ᱪᱟᱸᱫᱚ ᱠᱟᱱᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱮᱯᱨᱤᱞ ᱛᱟᱭᱚᱢ ᱟᱨ ᱡᱩᱱ ᱢᱟᱬᱟᱝ ᱦᱤᱡᱩᱜ-ᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱓᱑ ᱢᱟᱦᱟᱸ ᱛᱟᱦᱮᱸᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱝᱨᱟᱡᱤ ᱪᱟᱸᱫᱚ ᱧᱩᱛᱩᱢ ᱠᱚ
ᱥᱟ.ᱭᱤ-ᱥᱩᱵᱩᱞᱚᱠᱥᱢᱤ
ᱥᱟ.ᱭᱤ-ᱥᱩᱵᱩᱞᱚᱠᱥᱢᱤ ᱥᱟᱹᱭᱤ ᱟᱨ ᱥᱩᱵᱽᱵᱩᱞᱚᱠᱥᱢᱤ, ᱡᱟᱦᱟᱸᱭ ᱫᱚ ᱥᱟᱹᱭᱤ - ᱥᱩᱵᱽᱵᱩᱞᱚᱠᱥᱢᱤ ᱧᱩᱛᱩᱢ ᱢᱮᱱᱛᱮᱭ ᱵᱟᱰᱟᱭᱚᱜ ᱠᱟᱱᱟᱭ, ᱵᱟᱨᱭᱟ ᱥᱤᱧᱚᱛ ᱛᱤᱨᱞᱟᱹ ᱵᱷᱚᱨᱚᱛᱱᱟᱛᱭᱚᱢ ᱮᱱᱮᱢ ᱟᱱᱤᱡ ᱠᱤᱱ ᱛᱟᱦᱮᱸᱜ ᱠᱟᱱᱟ ᱡᱟᱦᱟᱸᱭ ᱠᱚᱧᱮ ᱥᱤᱧᱚᱛᱤᱭᱟ ᱟᱨ ᱦᱤᱸᱫᱤ ᱯᱷᱤᱞᱢ ᱨᱮ ᱢᱚᱸᱪ ᱨᱮ ᱥᱚᱫᱚᱨ ᱵᱟᱲᱟ ᱟᱠᱟᱫ ᱛᱟᱦᱮᱱ ᱜᱮᱭᱟᱭ ᱾ ᱩᱱᱤ ᱫᱚ ᱢᱤᱫ ᱡᱚᱲ ᱡᱟᱣᱟ ᱮᱱᱮᱡ ᱡᱚᱲ ᱦᱚᱲ ᱛᱟᱦᱮᱸᱜ ᱠᱟᱱᱟ ᱟᱨ ᱑᱙᱕᱐ ᱟᱨ ᱖᱐ ᱨᱮᱱᱟᱜ ᱫᱚᱥᱚᱠ ᱨᱮᱱᱟᱜ ᱚᱠᱛᱚ ᱟᱹᱰᱤ ᱜᱮ ᱠᱚ ᱵᱟᱰᱟᱭ ᱠᱮᱫ ᱛᱟᱦᱮᱱ ᱾ ᱩᱱᱤ ᱫᱚ ᱟᱡᱟᱜ ᱥᱤᱝᱠᱨᱮᱱᱟᱭᱤᱡᱽ ᱦᱩᱭ ᱮᱱ ᱞᱟᱹᱜᱤᱫ ᱛᱮᱭ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱ ᱟᱭ ᱾ ᱩᱱᱤ ᱫᱚ ᱠᱤᱪᱷᱩ ᱴᱚᱴᱷᱟ ᱨᱮᱱᱟᱜ ᱯᱟᱹᱨᱥᱤ ᱨᱮᱱᱟᱜ ᱯᱷᱤᱞᱢ ᱟᱨ ᱦᱤᱸᱫᱤ ᱯᱷᱤᱞᱢ ᱨᱮ ᱠᱚᱛᱷᱚᱠ ᱮᱱᱮᱡ ᱟᱨ ᱦᱚᱲ ᱥᱮᱭᱞᱤ  ᱨᱮᱱᱟᱜ ᱮᱱᱮᱡ ᱵᱟᱲᱟ ᱟᱠᱟᱫ ᱛᱟᱦᱮᱱ ᱜᱮᱭᱟᱭ᱾
ᱜᱷᱟᱨᱚᱸᱡᱽ
ᱩᱱᱤ ᱫᱚ ᱢᱤᱫ ᱟᱹᱰᱤ ᱜᱮ ᱢᱟᱨᱟᱝ ᱜᱷᱟᱨᱚᱸᱡᱽ ᱠᱷᱚᱱ ᱢᱮᱱᱟᱭᱟ, ᱡᱟᱦᱟᱸᱭ ᱫᱚ ᱥᱚᱫᱚᱥᱭᱚ ᱯᱷᱤᱞᱢ ᱩᱫᱽᱭᱚᱜᱽ ᱠᱷᱚᱱ ᱥᱚᱨᱮᱥ ᱠᱷᱚᱱ ᱥᱚᱨᱮᱥ ᱠᱮᱠᱟᱭ ᱡᱚᱲ ᱢᱮᱱᱟᱜ ᱠᱤᱱᱟ᱾ ᱩᱱ ᱠᱤᱱ ᱫᱚ ᱠᱚᱨᱱᱟᱴᱚᱠ ᱥᱤᱸᱜᱟᱲᱤᱭᱟᱹ ᱯᱤ ᱮ ᱨᱟᱡᱽᱢᱚᱬᱤᱮ ᱟᱨ ᱯᱤ ᱮ ᱯᱮᱨᱤᱭᱱᱟᱭᱠᱤ ᱨᱮᱱ ᱟᱭᱳ ᱟᱱᱨᱤᱛᱤ  ᱟᱫᱤ ᱞᱟᱠᱥᱦᱢᱤ ᱨᱮᱱ ᱵᱚᱝᱥᱚ ᱠᱟᱱᱟ ᱠᱤᱱ, ᱡᱟᱦᱟᱸᱭ ᱢᱚᱫᱽᱨᱟᱥ ᱥᱤᱥᱴᱚᱨ (ᱢᱟᱫᱽᱨᱟᱥ ᱥᱤᱥᱴᱚᱨ (ᱥᱟᱥᱤ, ᱠᱟᱞᱟ ᱟᱨ ᱢᱟᱞᱟ) ᱥᱟᱶ ᱵᱷᱚᱨᱚᱢ ᱢᱮᱱᱛᱮᱭ ᱵᱟᱝ ᱦᱩᱭᱩᱜ ᱞᱟᱹᱜᱤᱫ ᱢᱮᱱᱛᱮ ᱠᱤᱱ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱ ᱠᱟᱱ ᱾ ᱩᱱᱤ ᱫᱚ ᱛᱟᱢᱤᱞ ᱨᱮ ᱦᱚᱸ ᱯᱟᱥᱨᱣᱚ ᱪᱷᱟᱯᱟ ᱞᱮᱱᱟᱭ ᱾ ᱟᱭᱢᱟ ᱞᱮᱠᱟᱱ ᱯᱟᱴ ᱠᱟᱛᱮ ᱯᱷᱤᱞᱢ ᱨᱮ ᱯᱤ ᱯᱮᱨᱤᱭᱱᱟᱭᱠᱤ ᱫᱚ ᱢᱤᱫ ᱯᱟᱥᱨᱣᱚ ᱥᱤᱸᱜᱟᱲᱤᱭᱟᱹ  ᱨᱮᱱᱟᱜ ᱨᱩᱯ ᱨᱮ ᱦᱚᱸ ᱢᱟᱱᱟᱣ ᱵᱟᱲᱟᱜ ᱠᱟᱱ ᱛᱟᱦᱮᱱ ᱠᱤᱱ ᱾ ᱞᱚᱠᱥ ᱥᱚᱯ ᱵᱽᱭᱩᱴᱤ ᱟᱨ ᱯᱚᱫᱽᱭᱟ ᱡᱟᱦᱟᱸᱭ ᱑᱙᱔᱑ ᱨᱮᱱᱟᱜ ᱠᱚᱢᱮᱰᱤ ᱯᱷᱤᱞᱢ ᱥᱚᱵᱚᱯᱚᱛᱷᱤ ᱨᱮ ᱥᱟᱭ ᱨᱮᱱᱟᱜ ᱥᱟᱭ ᱟᱨ ᱯᱚᱫᱽᱢᱟ ᱡᱟᱦᱟᱸᱭ ᱫᱚ ᱑᱙᱔᱑ ᱨᱮᱱᱟᱜ ᱠᱚᱢᱮᱰᱤ ᱞᱟᱸᱫᱟ ᱯᱷᱤᱞᱢ ᱨᱮ ᱥᱚᱵᱚᱯᱚᱛᱷᱤ ᱨᱮ ᱥᱟᱭ ᱨᱮᱱᱟᱜ ᱥᱟᱥ ᱢᱮᱱᱚᱜᱚᱜ ᱠᱟᱱ ᱛᱟᱦᱮᱱᱟ ᱾
ᱮᱱᱮᱡ ᱥᱮᱬᱟ
ᱢᱟᱫᱷᱩᱥᱣᱟᱢᱤ ᱯᱤᱞᱮᱭ ᱢᱤᱫ ᱮᱱᱮᱡ ᱪᱮᱫ ᱟᱠᱚ ᱠᱟᱱᱟᱭ ᱡᱟᱦᱟᱸᱭ ᱫᱚ ᱟᱡ ᱢᱟᱪᱮᱫ ᱠᱟᱱᱟᱭ ᱡᱟᱦᱟᱸᱭ ᱑᱙᱓᱘ ᱠᱷᱚᱛ ᱯᱷᱤᱞᱢ ᱨᱮ ᱞᱟᱹᱜᱤᱫ ᱛᱮ ᱮᱱᱮᱡ ᱟᱠᱟᱱᱟᱭ ᱾ ᱯᱤ ᱯᱮᱨᱤᱭᱱᱟᱭᱠᱤ ᱫᱚ ᱢᱩᱛᱜᱩᱥᱣᱟᱢᱤ ᱯᱤᱞᱞᱚᱭᱤ ᱥᱮᱫ ᱠᱷᱚᱱ ᱥᱩᱯᱩᱨ ᱨᱮ ᱦᱮᱡ ᱮᱱᱟᱭ, ᱡᱚᱠᱷᱚᱱ ᱩᱱᱤ ᱥᱞᱮᱢ ᱨᱚᱛᱱᱚ ᱥᱴᱩᱰᱤᱭᱳ ᱨᱮ ᱯᱷᱤᱞᱢ ᱤᱱᱟᱵᱟᱣᱞᱤ ᱨᱮ ᱵᱤ ᱮᱥ ᱥᱚᱨᱳᱡᱟ ᱞᱟᱹᱜᱤᱫ ᱛᱮ ᱨᱚᱛᱱᱚ ᱥᱴᱩᱰᱤᱭᱳ ᱨᱮ ᱯᱷᱤᱞᱢ ᱤᱱᱟᱵᱟᱣᱞᱤ ᱨᱮ ᱵᱤ ᱮᱥ ᱥᱚᱨᱳᱡᱟ ᱞᱟᱹᱜᱤᱫ ᱛᱮ ᱮᱱᱮᱡ  ᱮ ᱮᱱᱮᱡ ᱠᱟᱱ ᱛᱟᱦᱮᱱᱟᱭ ᱾ ᱩᱱᱤ ᱫᱚ ᱟᱡ ᱨᱮᱱ ᱵᱷᱟᱛᱤᱡᱤ ᱥᱟᱹᱭᱤ ᱟᱨ ᱩᱱᱤ ᱨᱤᱱᱤᱡ ᱦᱚᱯᱚᱱ ᱵᱟ ᱵᱚᱭᱦᱟ ᱥᱩᱵᱽᱵᱩᱞᱚᱠᱥᱢᱤ ᱫᱚ ᱮᱱᱮᱡ ᱨᱮ ᱯᱨᱚᱛᱤᱥᱴᱷᱤᱛ ᱞᱟᱹᱜᱤᱫ ᱛᱮ ᱠᱚᱭ ᱠᱮᱫ ᱟᱭ ᱾ ᱢᱩᱛᱜᱩᱥᱣᱟᱢᱤ ᱯᱤᱞᱞᱚᱭᱤ ᱫᱚ ᱨᱮᱵᱮᱱ ᱚᱪᱚ ᱠᱮᱫᱮᱭᱟᱭ ᱾ ᱩᱱᱤ ᱫᱚ ᱜᱷᱟᱨᱚᱸᱡᱽ ᱦᱚᱲ ᱥᱟᱶ ᱛᱟᱦᱮᱸ ᱟᱠᱟᱱᱟᱭ, ᱛᱟᱦᱟᱞᱮ ᱩᱱᱤ ᱫᱚ ᱵᱤᱥᱮᱥ ᱯᱨᱚᱛᱤᱥᱴᱷᱤᱛ ᱮᱢ ᱫᱟᱲᱮ ᱟᱭᱟᱭ ᱾ ᱩᱱ ᱚᱠᱛᱮ ᱥᱟᱹᱭᱤ ᱦᱟᱜ ᱩᱢᱮᱨ ᱟᱢᱫᱟᱡᱽ ᱛᱮ ᱕ ᱥᱮᱨᱢᱟ ᱛᱟᱦᱮᱸᱜ ᱠᱟᱱᱟᱭ ᱟᱨ ᱥᱩᱵᱽᱵᱩᱞᱚᱠᱥᱢᱤ ᱦᱟᱜ ᱩᱢᱮᱨ ᱓ ᱥᱮᱨᱢᱟ ᱜᱮ ᱛᱟᱦᱮᱸᱜ ᱠᱟᱱ ᱛᱟᱭᱟ ᱾ ᱩᱱᱤ ᱫᱚ ᱠᱩᱢᱟᱨᱤ ᱠᱚᱢᱞᱟ ᱦᱚᱛᱮᱛᱮ ᱵᱟᱨᱭᱟ ᱮᱱᱮᱡ ᱥᱚᱫᱚᱨ ᱟᱠᱟᱫᱟᱭ ᱾
ᱥᱟᱨᱡᱚᱢ ᱵᱟᱦᱟ
ᱟᱹᱰᱤ ᱜᱟᱱ ᱵᱟᱦᱟ ᱞᱮᱠᱟ ᱜᱮ ᱥᱟᱨᱡᱚᱢ ᱵᱟᱦᱟ ᱦᱚᱸ ᱢᱤᱫᱴᱟᱹᱝ ᱵᱟᱦᱟ ᱠᱟᱱᱟ ᱾ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱠᱚᱣᱟᱜ ᱱᱚᱶᱟ ᱫᱚ ᱟᱹᱰᱤ ᱯᱩᱱᱟᱹᱭ ᱵᱟᱦᱟ ᱠᱟᱱᱟ ᱾ ᱵᱟᱦᱟ ᱵᱚᱸᱜᱟ ᱨᱮ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱠᱚᱲᱟ ᱠᱚᱫᱚ ᱞᱩᱛᱩᱨ ᱨᱮᱠᱚ ᱨᱮᱵᱮᱫᱟ ᱟᱨ ᱠᱩᱲᱤ ᱠᱚᱫᱚ ᱨᱚᱫ ᱨᱮᱠᱚ ᱵᱟᱦᱟᱭᱟ ᱾
ᱴᱮᱠᱱᱚᱞᱚᱡᱤ ᱨᱮ
ᱥᱟᱨᱡᱚᱢ ᱵᱟᱦᱟ ᱞᱮ~ᱟᱣᱩᱴ ᱧᱩᱛᱩᱢ ᱛᱮ ᱢᱤᱫᱴᱟᱝ ᱥᱟᱱᱛᱟᱲᱤ ᱠᱤᱵᱚᱨᱰ ᱢᱮᱱᱟᱜᱼᱟ ᱾
ᱠᱚᱥᱴᱟ ᱨᱤᱠᱟ
ᱠᱚᱥᱴᱟ ᱨᱤᱠᱟ, ᱟᱨᱵᱟᱝ ᱠᱚᱥᱴᱟ ᱨᱤᱠᱟ ᱨᱮᱱᱟᱜ ᱟᱹᱯᱱᱟᱹᱛ ᱫᱤ ᱛᱟᱞᱢᱟ ᱟᱢᱮᱨᱤᱠᱟ ᱨᱮᱱᱟᱜ ᱢᱤᱫᱴᱟᱹᱝ ᱫᱤᱥᱚᱢ ᱠᱟᱱᱟ, ᱱᱚᱣᱟ ᱠᱚᱧᱮ ᱨᱮ ᱱᱤᱠᱟᱨᱟᱜᱩᱣᱟ, ᱠᱚᱧᱮ ᱥᱟᱢᱟᱝ ᱨᱮ ᱠᱮᱨᱤᱵᱤᱭᱟᱱ ᱫᱚᱨᱭᱟ, ᱮᱛᱚᱢᱼᱥᱟᱢᱟᱝ ᱨᱮ ᱯᱟᱱᱟᱢᱟ, ᱮᱛᱚᱢᱼᱯᱟᱪᱮ ᱨᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱟᱨ ᱠᱚᱠᱚᱥ ᱫᱤᱯ ᱨᱮᱱᱟᱜ ᱮᱛᱚᱢ ᱨᱮ ᱤᱠᱣᱟᱰᱚᱨ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱕᱑,᱐᱖᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱙,᱗᱑᱔ ᱜᱟᱺᱴ ᱢᱤᱞ) ᱚᱛ ᱴᱚᱴᱷᱟ ᱨᱮ ᱱᱩᱠᱩ ᱦᱚᱲ ᱮᱞ ᱕ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱓᱓᱓,᱙᱘᱐ ᱦᱚᱲ ᱫᱚ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ, ᱥᱮᱭᱱ ᱡᱚᱥ ᱨᱮ ᱛᱟᱦᱮᱸᱱᱟᱠᱚ, ᱡᱟᱦᱟᱸ ᱥᱩᱨᱥᱩᱯᱩᱨ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮ᱒ ᱢᱤᱞᱤᱭᱚᱱ ᱦᱚᱲ ᱠᱚ ᱛᱟᱦᱮᱸᱱᱟ ᱾
ᱚᱛᱱᱚᱜ
ᱠᱚᱥᱴᱟ ᱨᱤᱠᱟ ᱥᱟᱢᱟᱝ ᱨᱮ ᱠᱮᱨᱮᱵᱤᱭᱟᱱ ᱫᱚᱨᱭᱟ ᱟᱨ ᱯᱟᱪᱮ ᱨᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱠᱚᱥᱴᱟ ᱨᱤᱠᱟ ᱦᱚᱸ ᱠᱚᱧᱮ ᱨᱮ ᱱᱤᱠᱟᱨᱟᱜᱩᱣᱟ ᱟᱨ ᱮᱛᱚᱢ ᱨᱮ ᱯᱟᱱᱟᱢᱟ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾
᱓,᱘᱑᱙ ᱢᱤᱴᱚᱨ (᱑᱒,᱕᱓᱐ ᱯᱷᱤᱴ) ᱨᱮ ᱫᱤᱥᱚᱢ ᱨᱮᱱᱟᱜ ᱟᱹᱰᱤ ᱩᱥᱩᱞ ᱴᱷᱟᱶ ᱥᱮᱨᱚ ᱪᱤᱨᱤᱯᱳ ᱠᱟᱱᱟ ᱾ ᱫᱤᱥᱚᱢ ᱨᱮᱱᱟᱜ ᱟᱹᱰᱤ ᱩᱥᱩᱞ ᱥᱮᱸᱜᱮᱞ ᱵᱩᱨᱩ ᱤᱨᱟᱡᱩ ᱥᱮᱸᱜᱮᱞ ᱵᱩᱨᱩ (᱓,᱔᱓᱑ ᱢᱤᱴᱚᱨ ᱟᱨᱵᱟᱝ ᱑᱑,᱒᱕᱗ ᱯᱷᱤᱴ) ᱢᱮᱱᱟᱜᱼᱟ ᱟᱨ ᱟᱹᱰᱤ ᱢᱟᱨᱟᱝ ᱡᱷᱤᱞ ᱮᱨᱮᱱᱟᱞ ᱡᱷᱤᱞ ᱢᱮᱱᱟᱜᱼᱟ ᱾
ᱯᱟᱱᱟᱜᱚᱲ
ᱯᱟᱱᱟᱜᱚᱲ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱭᱟᱜ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱫᱩᱨᱜᱟᱯᱩᱨ ᱢᱚᱦᱩᱠᱩᱢᱟᱨ ᱨᱮᱭᱟᱜ ᱠᱟᱸᱠᱥᱟ ᱥᱟᱶᱛᱟ ᱥᱩᱥᱟᱹᱨ ᱵᱞᱚᱠ ᱨᱮᱱᱟᱜ ᱢᱤᱫ ᱦᱩᱰᱤᱝ ᱥᱚᱦᱚᱨ ᱠᱟᱱᱟ᱾
ᱚᱛᱱᱚᱜ
ᱯᱟᱱᱟᱜᱚᱲ ᱨᱮᱭᱟᱜ ᱴᱷᱟᱶ ᱫᱚ ᱒᱓°᱔᱕'ᱠᱚᱧᱮ ᱘᱗°᱔᱓'ᱥᱟᱢᱟᱝ ᱾ ᱥᱟᱦᱟᱨ ᱫᱚ ᱫᱚᱨᱭᱟ ᱟᱴᱮᱛ ᱠᱷᱚᱱ ᱕᱘ ᱢᱤᱴᱟᱨ(᱑᱙0 ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱥᱟᱱᱥᱳᱞ-ᱫᱩᱨᱜᱟᱯᱩᱨ ᱚᱱᱪᱚᱞ ᱨᱮᱫᱚ ᱞᱮᱴᱮᱨᱟᱭᱤᱴ (ᱟᱨᱟᱜ ᱠᱟᱠᱚᱨ ᱦᱟᱥᱟ) ᱦᱟᱥᱟ ᱧᱮᱞᱚᱜᱼᱟ ᱾ ᱱᱚᱶᱟ ᱚᱱᱪᱚᱞ ᱫᱚ ᱵᱟᱨᱭᱟ ᱜᱟᱰᱟ ᱫᱟᱢᱚᱫᱚᱨ ᱟᱨ ᱚᱡᱚᱭ ᱛᱟᱞᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱵᱟᱱᱟᱨ ᱜᱟᱰᱟ ᱨᱮᱭᱟᱜ ᱜᱷᱩᱸᱴ ᱡᱷᱟᱹᱞ ᱫᱚ ᱓0 ᱠᱤᱢᱤ ᱾
ᱰᱮᱢᱚᱜᱽᱨᱟᱯᱷᱤ
᱒0᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱟᱱᱟᱜᱚᱲ ᱨᱮ ᱕᱕᱑0 ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱫᱽ ᱨᱮ ᱒᱗᱙᱖ ᱜᱚᱴᱟᱱ ᱠᱚᱲᱟ ᱟᱨ ᱒᱗᱑᱘ ᱜᱚᱴᱟᱱ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱦᱚᱲ ᱮᱞ ᱕᱖0 ᱜᱚᱴᱟᱱ ᱾
ᱦᱮᱡᱥᱮᱱ
ᱯᱟᱱᱟᱜᱚᱲ ᱨᱮᱞ ᱴᱨᱮᱥᱚᱱ ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱯᱟᱦᱟᱴᱟ ᱨᱮᱭᱟᱜ ᱢᱤᱫ ᱨᱮᱞ ᱴᱨᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱟᱨᱦᱚ ᱦᱟᱵᱽᱲᱟ-ᱜᱟᱭᱟ-ᱫᱤᱞᱞᱤ, ᱦᱟᱵᱽᱲᱟ-ᱮᱞᱟᱦᱟᱵᱟᱫ-ᱢᱩᱢᱵᱟᱭ ᱟᱨ ᱦᱟᱵᱽᱲᱟ-ᱫᱤᱞᱞᱤ ᱢᱩᱨᱩᱫ ᱨᱮᱞ ᱞᱟᱭᱤᱱ ᱨᱮᱭᱟᱜ ᱯᱟᱦᱟᱴᱟ ᱦᱚᱸ ᱠᱟᱱᱟ ᱾
ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱑᱙ ᱥᱮ ᱮᱱ.ᱮᱭᱤᱪ ᱑᱙ ᱰᱟᱦᱟᱨ ᱯᱟᱱᱟᱜᱚᱲ ᱵᱟᱡᱟᱨ ᱛᱟᱞᱟᱛᱮ ᱯᱟᱨᱚᱢ ᱪᱟᱞᱟᱣ ᱟᱠᱟᱱᱟ ᱾ ᱒0᱑᱖ ᱥᱮᱨᱢᱟ ᱨᱮ ᱵᱟᱡᱟᱨ ᱨᱮᱭᱟᱜ ᱵᱷᱤᱨ ᱠᱷᱚᱱ ᱵᱟᱧᱪᱟᱣ ᱞᱟᱹᱜᱤᱫ ᱢᱤᱫ ᱵᱟᱭᱯᱟᱥ ᱵᱮᱱᱟᱣ ᱦᱩᱭ ᱠᱮᱱᱟ ᱾ ᱢᱟᱨᱮ ᱜᱨᱮᱱᱰ ᱴᱨᱟᱝᱠ ᱨᱳᱰ (ᱜᱤ.ᱴᱤ) ᱫᱚ ᱵᱟᱡᱟᱨ ᱛᱟᱞᱟ ᱛᱮᱜᱮ ᱯᱟᱨᱚᱢ ᱪᱟᱞᱟᱣ ᱟᱠᱟᱱᱟ ᱾
ᱯᱟᱱᱚᱛᱤᱭᱟᱹ ᱥᱚᱨᱚᱠ ᱑᱔ ᱥᱮ ᱮᱥ.ᱮᱭᱤᱪ ᱑᱔ ᱯᱟᱱᱟᱜᱚᱲ ᱛᱟᱞᱟ ᱛᱮᱜᱮ ᱯᱟᱨᱚᱢ ᱪᱟᱞᱟᱣ ᱟᱠᱟᱱᱟ ᱾
ᱡᱚᱥᱮᱯᱷ ᱮᱥᱴᱟᱞᱤᱱ
ᱡᱚᱥᱮᱯᱷ ᱮᱥᱴᱟᱞᱤᱱ (᱑᱘ ᱰᱤᱥᱮᱢᱵᱚᱨ ᱑᱘᱗᱘ – ᱕ ᱢᱟᱨᱪ ᱑᱙᱕᱓) ᱢᱤᱫ ᱨᱩᱥ Communist leader ᱠᱟᱱᱟᱭ᱾ ᱑᱙᱒᱒ ᱠᱷᱚᱱ ᱑᱙᱕᱓ ᱦᱟᱹᱵᱤᱡ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱨᱮᱱ ᱠᱚᱢᱤᱣᱱᱤᱥᱴ ᱯᱟᱨᱴᱤ ᱨᱮᱱ ᱡᱮᱱᱟᱨᱮᱞ ᱥᱮᱠᱨᱮᱴᱟᱨᱤᱭᱮ ᱛᱟᱦᱮ ᱠᱟᱱᱟ᱾
ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱨᱮᱱᱟᱜ ᱱᱟᱜᱟᱢ ᱨᱮ ᱱᱤᱭᱟᱹ ᱚᱠᱛᱮ ᱪᱟᱞᱟᱜ ᱠᱟᱱᱟ ᱨᱟᱡᱽᱱᱤᱟᱛᱤ ᱨᱮᱱᱟᱜ ᱢᱚᱛᱚᱵᱟᱫᱽ ᱫᱚ "ᱮᱥᱛᱟᱞᱤᱱᱵᱟᱫᱽ" ᱥᱮ Stalinism ᱠᱚ ᱢᱮᱛᱟᱜ ᱠᱟᱱᱟ᱾ ᱮᱦᱚᱵ ᱨᱮ ᱫᱚ ᱠᱮᱱᱫᱨᱚ ᱠᱚᱢᱤᱴᱤᱨᱮᱱ ᱥᱮᱠᱨᱮᱴᱟᱨᱤ ᱞᱮᱠᱟᱛᱮ ᱫᱟᱲᱮ ᱛᱷᱚᱲᱟ ᱜᱮ ᱛᱟᱦᱮ ᱠᱟᱱ ᱛᱟᱭᱟ᱾ ᱵᱟᱹᱭ ᱵᱟᱹᱭ ᱛᱮ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱨᱮᱱᱟᱜ ᱫᱟᱲᱮ ᱭᱮ ᱦᱟᱢᱮᱴ ᱠᱮᱫᱟ᱾
ᱮᱥᱛᱟᱞᱤᱱ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱨᱮ ᱛᱟᱞᱟ ᱠᱷᱚᱱ ᱪᱟᱞᱟᱣ ᱠᱟᱹᱣᱰᱤ ᱟᱨᱤ ᱪᱟᱞᱟᱣ ᱮ ᱮᱦᱚᱵ ᱠᱮᱫᱟ᱾ ᱚᱱᱟ ᱚᱠᱛᱮ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱫᱚ ᱠᱟᱹᱣᱰᱤ ᱟᱹᱨᱤ ᱥᱮᱡ ᱞᱮᱠᱟ ᱛᱮ ᱟᱹᱰᱤ ᱱᱤᱸᱫᱷᱟᱹᱱ ᱜᱮ ᱛᱟᱦᱮ ᱠᱟᱱᱟ᱾ ᱮᱥᱛᱟᱞᱤᱱᱟᱜ ᱠᱩᱨᱩᱢᱩᱴᱩ ᱛᱮ ᱤᱱᱰᱟᱥᱴᱨᱤ ᱟᱨ ᱠᱨᱤᱥᱤ ᱠᱟᱹᱢᱤ ᱢᱤᱫ ᱠᱟᱛᱮᱜ ᱜᱚᱴᱟ ᱫᱤᱥᱟᱹᱢ ᱨᱮᱱᱟᱜ ᱪᱤᱛᱟᱹᱨ ᱜᱮᱭ ᱵᱚᱫᱚᱞ ᱠᱮᱫᱟ᱾ ᱛᱷᱚᱲᱟ ᱢᱟᱦᱟ ᱛᱤᱜᱤ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱫᱚ ᱰᱮᱵᱷᱮᱞᱚᱯᱮᱰ ᱫᱤᱥᱟᱹᱢ ᱨᱮ ᱩᱛᱟᱱᱟᱹᱣ ᱮᱱᱟ᱾ ᱢᱮᱱᱠᱷᱟᱱ ᱚᱱᱟ ᱥᱟᱶᱛᱮ ᱠᱟᱹᱣᱰᱤ ᱟᱹᱨᱤ ᱚᱫᱚᱞ ᱵᱚᱫᱚᱞ ᱠᱟᱨᱚᱢ ᱛᱮ ᱟᱭᱢᱟ ᱦᱚᱲ ᱜᱮ ᱨᱮᱝᱜᱮᱡ ᱱᱟᱪᱟᱨ ᱨᱮ ᱠᱚ ᱯᱟᱲᱟᱣ ᱮᱱᱟ᱾ ᱟᱭᱢᱟ ᱦᱚᱲ ᱠᱚ ᱜᱚᱡ ᱮᱱᱟ᱾ ᱑᱙᱓᱐ ᱥᱮᱨᱢᱟ ᱥᱮᱡ ᱠᱷᱚᱱ ᱮᱥᱛᱟᱞᱤᱱ ᱫᱚ ᱟᱭᱟᱜ ᱠᱷᱚᱢᱚᱛᱟ ᱠᱮᱴᱮᱡ ᱞᱟᱹᱜᱤᱫ ᱞᱮ ᱠᱚᱪᱞᱚᱱᱮ ᱮᱦᱚᱵ ᱠᱮᱫᱟ᱾ ᱚᱱᱟᱛᱮ ᱠᱚᱢᱤᱣᱱᱤᱥᱴ ᱯᱟᱨᱴᱤ ᱨᱮᱱ ᱵᱟᱹᱭᱨᱤ ᱢᱮᱱ ᱠᱟᱛᱮᱜ ᱟᱭᱢᱟ ᱦᱚᱲ ᱠᱚ ᱜᱚᱡ ᱠᱮᱫ ᱠᱚᱣᱟ᱾ ᱟᱨ ᱵᱟᱝᱠᱷᱟᱱ ᱥᱟᱭᱵᱮᱨᱤᱭᱟ ᱟᱨ ᱛᱟᱞᱟ ᱮᱥᱤᱭᱟ ᱨᱮ ᱠᱚ ᱡᱩᱫᱟᱹ ᱠᱟᱛ ᱠᱚᱣᱟ᱾ ᱨᱟᱥᱤᱭᱟ ᱨᱮᱱ ᱟᱭᱢᱟ ᱡᱟᱹᱛᱤ ᱜᱮ ᱟᱠᱚᱣᱟᱜ ᱚᱲᱟᱜ ᱰᱤᱱᱰᱟᱹ ᱠᱷᱚᱱ ᱮᱴᱟᱜ ᱛᱮ ᱠᱚ ᱞᱟᱜᱟ ᱧᱤᱨ ᱠᱮᱛ ᱠᱚᱣᱟ᱾
ᱮᱥᱛᱟᱞᱤᱱᱟᱜ ᱥᱟᱥᱚᱱ ᱡᱚᱠᱷᱚᱡ ᱜᱮ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱫᱚ ᱫᱚᱥᱟᱨ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱨᱮᱭ ᱥᱟᱮᱞᱮᱫ ᱞᱮᱱᱟ ᱟᱨ ᱱᱟᱛᱥᱤ ᱡᱟᱨᱢᱟᱱᱤ ᱦᱟᱨᱟᱣ ᱨᱮ ᱠᱚ ᱜᱚᱲᱚ ᱞᱮᱱᱟ᱾ ᱮᱥᱛᱟᱞᱤᱱᱟᱜ ᱟᱹᱭᱩᱨ ᱛᱤᱜᱤ ᱫᱚᱥᱟᱨ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱛᱟᱭᱚᱢ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱫᱚ ᱫᱷᱟᱹᱨᱛᱤ ᱨᱮᱱ ᱵᱟᱨᱭᱟ ᱫᱟᱲᱮ ᱢᱩᱫ ᱨᱮ ᱢᱤᱫ ᱞᱟᱲᱮᱭᱮ ᱛᱤᱝᱜᱩᱭᱮᱱᱟ᱾ ᱔᱐ ᱥᱮᱨᱢᱟ ᱦᱟᱹᱵᱤᱡ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱟᱹᱣᱨᱤ ᱨᱟᱹᱯᱩᱫᱚᱜ ᱫᱷᱟᱹᱵᱤᱡ ᱱᱤᱭᱟᱹ ᱫᱟᱲᱮ ᱛᱟᱦᱮ ᱠᱟᱱᱟ᱾
ᱮᱛᱚᱢ ᱥᱩᱫᱟᱱ
ᱮᱛᱚᱢ ᱥᱩᱫᱟᱱ ᱥᱟᱢᱟᱝᱼᱛᱟᱞᱢᱟ ᱟᱯᱷᱨᱤᱠᱟ ᱨᱮᱱᱟᱜ ᱢᱤᱫ ᱚᱛᱦᱟᱥᱟ ᱮᱥᱮᱫ ᱫᱤᱥᱚᱢ ᱠᱟᱱᱟ ᱾ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱧᱩᱛᱩᱢ ᱫᱚ ᱮᱛᱚᱢ ᱥᱩᱫᱟᱱ ᱯᱨᱚᱡᱟᱛᱚᱱᱛᱨᱚ ᱾ ᱫᱤᱥᱚᱢ ᱨᱮᱱᱟᱜ ᱥᱟᱢᱟᱝ ᱥᱮᱫ ᱤᱛᱷᱤᱭᱳᱯᱤᱭᱟ, ᱠᱚᱸᱭᱮ ᱥᱮᱫ ᱥᱩᱫᱟᱱ, ᱯᱟᱪᱮ ᱥᱮᱫ ᱛᱟᱞᱢᱟ ᱟᱯᱷᱨᱤᱠᱟᱱ ᱯᱨᱚᱡᱟᱛᱚᱱᱛᱨᱚ, ᱮᱛᱚᱢ ᱥᱮᱫ ᱩᱜᱟᱱᱰᱟ ᱟᱨ ᱮᱛᱚᱢᱼᱥᱟᱢᱟᱝ ᱥᱮᱫ ᱠᱮᱱᱤᱭᱟ ᱫᱤᱥᱚᱢ ᱢᱮᱱᱟᱜᱼᱟ ᱾ ᱮᱛᱚᱢ ᱥᱩᱫᱟᱱ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱡᱩᱵᱟ ᱠᱟᱱᱟ ᱾
ᱱᱚᱶᱟ ᱫᱚ ᱒᱐᱑᱑ ᱥᱮᱨᱢᱟ ᱨᱮ ᱥᱩᱫᱟᱱ ᱯᱨᱚᱡᱟᱛᱚᱱᱛᱨᱚ ᱠᱷᱚᱱ ᱯᱷᱩᱨᱜᱟᱹᱞ ᱧᱟᱢ ᱦᱚᱛᱮᱛᱮ ᱱᱚᱶᱟ ᱜᱮ ᱡᱮᱜᱮᱛ ᱡᱟᱠᱟᱛ ᱨᱮ ᱢᱟᱹᱱ ᱮᱢ ᱟᱠᱟᱱ ᱱᱟᱶᱟ ᱯᱷᱩᱨᱜᱟᱹᱞ ᱫᱤᱥᱚᱢ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ ᱛᱷᱚᱠ: ᱯᱷᱩᱨᱜᱟᱹᱞ ᱫᱤᱥᱚᱢ ᱛᱷᱚᱠ: ᱚᱛᱦᱟᱥᱟ ᱮᱥᱮᱫ ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ
ᱥᱤᱝᱵᱷᱩᱢ ᱦᱚᱱᱚᱛ
ᱥᱤᱝᱵᱷᱩᱢ ᱫᱚ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱫᱚ ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ ᱨᱮᱱᱟᱜ ᱪᱷᱚᱴᱟᱱᱟᱜᱽᱯᱩᱨ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱪᱟᱸᱭᱵᱟᱥᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ ᱾ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱮᱛᱚᱢ ᱥᱤᱢᱟᱹ ᱨᱮ ᱢᱮᱱᱟᱜᱼᱟ, ᱥᱤᱝᱵᱷᱩᱢ ᱨᱮ ᱱᱚᱣᱟ ᱮᱛᱚᱢᱼᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜ ᱠᱚᱞᱦᱟᱱ ᱤᱥᱴᱮᱴ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱫᱚ ᱯᱮᱭᱟ ᱦᱩᱰᱤᱧ ᱦᱚᱱᱚᱛ ᱨᱮ ᱦᱟᱹᱴᱤᱧ ᱮᱱᱟ, ᱥᱟᱢᱟᱝ ᱥᱤᱝᱵᱷᱩᱢ, ᱯᱟᱪᱮ ᱥᱤᱝᱵᱷᱩᱢ ᱟᱨ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱱᱚᱣᱟ ᱡᱚᱛᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱡᱷᱟᱨᱠᱷᱚᱸᱰ ᱥᱤᱧᱚᱛ ᱨᱮ ᱛᱟᱸᱵᱟ ᱨᱮᱱᱟᱜ ᱢᱩᱬ ᱥᱤᱨᱡᱚᱱᱟᱜ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱚᱛᱱᱚᱜ
ᱱᱚᱣᱟ ᱠᱚᱧᱮ ᱨᱮ ᱨᱟᱺᱪᱤ ᱦᱚᱱᱚᱛ ᱛᱮ, ᱥᱟᱢᱟᱝ ᱨᱮ ᱥᱟᱹᱨᱟᱹᱭᱠᱮᱞᱟ ᱟᱨ ᱠᱷᱚᱨᱥᱚᱶᱟ ᱮᱞᱟᱠᱟ ᱛᱮ, ᱮᱛᱚᱢ ᱨᱮ ᱢᱚᱭᱩᱨᱵᱷᱚᱸᱡᱽ ᱟᱨ ᱠᱮᱱᱫᱩᱡᱷᱚᱨ ᱥᱟᱞᱟᱜ ᱛᱮ ᱮᱛᱚᱢ ᱯᱟᱪᱮ ᱨᱮ ᱵᱚᱱᱟᱭ ᱟᱨ ᱜᱚᱝᱜᱽᱯᱩᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐,᱐᱗᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱓,᱘᱙᱑ ᱜᱟᱺᱴ ᱢᱤᱞ) ᱛᱟᱦᱮᱸ ᱠᱟᱱᱟ ᱟᱨ ᱑᱙᱐᱑ ᱥᱟᱞ ᱨᱮ ᱦᱚᱲ ᱮᱞ ᱫᱚ ᱖᱑᱓,᱕᱗᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱚᱨᱚᱱᱯᱩᱨᱟᱛᱳ ᱨᱮᱞ ᱥᱴᱮᱥᱚᱱ
ᱠᱚᱨᱚᱱᱯᱩᱨᱟᱛᱳ ᱨᱮᱞ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞ ᱨᱮᱭᱟᱜ ᱥᱟᱢᱟᱝ ᱨᱮᱞ ᱨᱮᱭᱟᱜ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱨᱮᱭᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱠᱚᱨᱚᱱᱯᱩᱨᱟᱛᱳ ᱨᱮ ᱢᱮᱱᱟᱜᱼᱟ᱾
ᱡᱩᱱ
ᱡᱩᱱ ᱫᱚ ᱡᱩᱞᱤᱭᱟᱱ ᱟᱨ ᱜᱨᱮᱜᱚᱨᱤᱭᱟᱱ ᱠᱟᱞᱮᱱᱰᱟᱨ ᱨᱮ ᱥᱮᱨᱢᱟ ᱨᱮᱱᱟᱜ ᱛᱩᱨᱩᱭᱟᱜ ᱪᱟᱸᱫᱚ ᱠᱟᱱᱟ ᱟᱨ ᱯᱩᱱ ᱪᱟᱸᱫᱚ ᱢᱩᱫᱽ ᱨᱮ ᱫᱚᱥᱟᱨ ᱪᱟᱸᱫᱚ ᱠᱟᱱᱟ ᱡᱟᱦᱟᱸ ᱫᱚ ᱓᱐ ᱫᱤᱱ ᱦᱤᱥᱟᱹᱵᱽ ᱛᱮ ᱦᱤᱡᱩᱜ-ᱟ ᱟᱨ ᱯᱩᱱ ᱪᱟᱸᱫᱚ ᱢᱩᱫᱽ ᱨᱮ ᱫᱚ ᱯᱮᱭᱟ ᱪᱟᱸᱫᱚ ᱠᱟᱱᱟ ᱡᱟᱦᱟᱸ ᱫᱚ ᱓᱑ ᱫᱤᱱ ᱠᱷᱚᱱ ᱦᱚᱸ ᱠᱚᱢ ᱦᱤᱡᱩᱜ-ᱟ ᱾ ᱡᱩᱱ ᱪᱟᱸᱫᱚ ᱨᱮ ᱮᱛᱚᱢ ᱡᱮᱜᱮᱛ ᱨᱮ ᱥᱤᱛᱩᱝ ᱨᱤᱛᱩ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱟᱹᱥᱛᱤ ᱫᱤᱱ ᱦᱟᱹᱵᱤᱡ ᱚᱠᱛᱚ ᱢᱮᱱᱟᱜᱼᱟ, ᱟᱨ ᱠᱚᱧᱮ ᱡᱮᱜᱮᱛ ᱨᱮ ᱨᱤᱛᱩ ᱨᱤᱛᱩ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱟᱹᱥᱛᱤ ᱠᱚᱢ ᱫᱤᱱ ᱦᱟᱹᱵᱤᱡ ᱚᱠᱛᱚ ᱢᱮᱱᱟᱜᱼᱟ (ᱵᱟᱨᱦᱮ ᱨᱮ ᱯᱚᱞᱟᱨ ᱴᱚᱴᱷᱟ ᱵᱟᱫ ᱠᱟᱛᱮ) ᱾ ᱮᱛᱚᱢ ᱦᱮᱢᱤᱥᱯᱮᱭᱟᱨ ᱨᱮ ᱡᱩᱱ ᱪᱟᱸᱫᱚ ᱫᱚ ᱠᱚᱧᱮ ᱦᱮᱢᱤᱥᱯᱮᱭᱟᱨ ᱨᱮ ᱰᱤᱥᱮᱢᱵᱚᱨ ᱪᱟᱸᱫᱚ ᱨᱮᱭᱟᱜ ᱥᱚᱢᱟᱱ ᱠᱟᱱᱟ ᱟᱨ ᱚᱱᱟ ᱵᱮᱜᱚᱨ ᱦᱚᱸ ᱾ ᱮᱛᱚᱢ ᱦᱮᱢᱤᱥᱯᱷᱮᱨ ᱨᱮ, ᱟᱹᱨᱤᱪᱟᱹᱞᱤ ᱮᱥᱴᱨᱳᱱᱳᱢᱚᱡᱤᱠᱟᱞ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱫᱚ ᱒᱑ ᱡᱩᱱ ᱦᱤᱞᱚᱜ ᱦᱩᱭᱩᱜ-ᱟ (ᱡᱟᱦᱟᱸ ᱨᱮ ᱢᱤᱴᱮᱨᱳᱞᱳᱡᱤᱠᱟᱞ ᱥᱮᱨᱢᱟ ᱫᱚ ᱑ ᱡᱩᱱ ᱦᱤᱞᱚᱜ ᱮᱛᱚᱦᱚᱵᱚᱜ-ᱟ) ᱾ ᱥᱟᱢᱟᱝ ᱦᱮᱢᱤᱥᱯᱮᱭᱟᱨ ᱨᱮ, ᱑ ᱡᱩᱱ ᱦᱤᱞᱚᱜ ᱢᱤᱴᱮᱨᱳᱞᱳᱡᱤᱠᱟᱞ ᱤᱸᱜᱽᱨᱟᱡᱤ ᱮᱛᱚᱦᱚᱵᱚᱜ-ᱟ ᱾
᱑ ᱒  ᱓   ᱔    ᱕    ᱖   ᱗   ᱘ ᱙ ᱑᱐ ᱑᱑  ᱑᱒   ᱑᱓ ᱑᱔   ᱑᱕ ᱑᱖ ᱑᱗ ᱑᱘ ᱑᱙  ᱒᱐ ᱒᱑ ᱒᱒ ᱒᱓ ᱒᱔ ᱒᱕ ᱒᱖  ᱒᱗ ᱒᱘ ᱒᱙ ᱓᱐
ᱯᱟᱨᱟᱵᱽ ᱯᱩᱱᱟᱹᱭ ᱠᱚ
᱑ ᱡᱩᱱ - ᱡᱮᱜᱮᱛ ᱛᱳᱣᱟ ᱢᱟᱦᱟ
᱕ ᱡᱩᱱ - ᱡᱮᱜᱮᱛ ᱚᱛᱱᱚᱜ ᱢᱟᱦᱟ
ᱵᱟᱦᱨᱮ ᱡᱚᱱᱚᱲ
•https://www.sscadda.com/important-days-in-june/amp/#amp_tf=From%20%251%24s&aoh=16915067260397&referrer=https%3A%2F%2Fwww.google.com
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱝᱨᱟᱡᱤ ᱪᱟᱸᱫᱚ ᱧᱩᱛᱩᱢ ᱠᱚ
ᱡᱚᱢᱩᱭ
ᱡᱚᱢᱩᱭ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮ ᱡᱚᱢᱩᱭ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱡᱚᱢᱩᱭ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱡᱚᱢᱩᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱢᱩᱝᱜᱮᱨ ᱠᱷᱚᱱ ᱵᱷᱮᱡᱟᱨ ᱠᱟᱛᱮ ᱒᱑ ᱯᱷᱮᱵᱽᱨᱩᱣᱟᱨᱤ ᱑᱙᱙᱑ ᱥᱟᱞ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱮᱱᱟ ᱾
ᱚᱛᱱᱚᱜ
ᱡᱚᱢᱩᱭ 24.92°N, 86.22°W ᱴᱷᱮᱱ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱗᱘ ᱢᱤᱴᱚᱨ (᱒᱕᱕ ᱯᱷᱤᱴ) ᱢᱮᱱᱟᱜᱼᱟ ᱾
ᱡᱚᱢᱩᱭ ᱫᱚ ᱥᱚᱲᱚᱠ ᱞᱮᱠᱟᱛᱮ ᱫᱤᱥᱚᱢ ᱨᱮᱱᱟᱜ ᱛᱟᱨᱟ ᱴᱷᱟᱶ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱟᱫᱚ ᱫᱤᱞᱞᱤᱼᱦᱟᱵᱽᱲᱟ ᱨᱮᱞ ᱞᱟᱭᱤᱱ ᱢᱚᱞᱞᱮᱯᱩᱨ (ᱢᱚᱞᱚᱭᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱚᱢᱩᱭ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ) ᱠᱷᱚᱱ ᱓ ᱠᱤᱞᱚᱢᱤᱴᱚᱨ (᱑.᱙ ᱢᱤᱞ) ᱥᱟᱺᱜᱤᱧᱟ ᱾ ᱯᱟᱴᱱᱟ ᱨᱮ ᱞᱚᱠ ᱱᱟᱭᱚᱠ ᱡᱚᱭᱯᱨᱚᱠᱟᱥ ᱩᱰᱟᱹᱱ ᱰᱟᱹᱦᱤ ᱫᱚ ᱑᱖᱑ ᱠᱤᱞᱚᱢᱤᱴᱚᱨ (᱑᱐᱐ ᱢᱤᱞ) ᱟᱨ ᱜᱟᱭᱟ ᱩᱰᱟᱹᱱ ᱰᱟᱹᱦᱤ ᱫᱚ ᱑᱓᱖ ᱠᱤᱞᱚᱢᱤᱴᱚᱨ (᱘᱕ ᱢᱤᱞ) ᱥᱟᱺᱜᱤᱧᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱚᱢᱩᱭ ᱨᱮ ᱦᱚᱲ ᱮᱞ ᱘᱗,᱓᱕᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱒.᱖% ᱟᱨ ᱛᱤᱨᱞᱟᱹ ᱟᱜ ᱫᱚ ᱔᱗.᱒᱖% ᱢᱮᱱᱟᱜᱼᱟ, ᱡᱚᱢᱩᱭ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱖᱔.᱓᱓% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱠᱚᱢ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱕᱗.᱓᱙% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱔᱒.᱖% ᱢᱮᱱᱟᱜᱼᱟ ᱾ ᱡᱚᱢᱩᱭ ᱨᱮ, ᱑᱖.᱒᱒% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱯᱷᱟᱨᱟᱦ ᱠᱷᱟᱱ
ᱯᱷᱟᱨᱟᱦ ᱠᱷᱟᱱ ᱠᱩᱱᱫᱚᱨ  (ᱡᱟᱱᱟᱢ- ᱙ ᱡᱟᱱᱩᱣᱟᱨᱤ ᱑᱙᱖᱕) ᱫᱚ ᱥᱤᱧᱚᱛᱤᱭᱟ. ᱮᱱᱮᱡᱤᱭᱟ.,ᱟᱠᱴᱨᱮᱥ,ᱯᱷᱤᱞᱢ ᱫᱤᱥᱟ.-ᱩᱫᱩᱜᱤᱡ,ᱯᱨᱳᱰᱩᱥᱚᱨ ᱟᱨ ᱠᱳᱨᱤᱭᱳᱜᱨᱟᱯᱷᱚᱨ ᱠᱟᱱᱟᱭ ᱾ ᱟᱡ ᱫᱚ ᱮᱱᱮᱡ ᱠᱳᱨᱤᱭᱳᱜᱨᱟᱯᱷᱚᱨ ᱞᱮᱠᱟᱛᱮ ᱵᱷᱟ.ᱜᱤ ᱧᱩᱢ ᱵᱳᱞᱤᱣᱩᱰ ᱤᱱᱰᱚᱥᱴᱨᱤ ᱨᱮ ᱢᱮᱱᱟᱜ ᱛᱟᱭᱟ ᱾ ᱘᱐ ᱜᱚᱴᱟᱝ ᱠᱷᱚᱱ ᱦᱚᱸ ᱰᱷᱮᱨ ᱦᱤᱱᱤᱫᱤ ᱯᱷᱤᱞᱢ ᱟᱨ ᱑᱐᱐ ᱠᱷᱚᱱ ᱵᱟ.ᱲᱛᱤ ᱥᱮᱨᱮᱧ ᱨᱮ ᱠᱳᱨᱤᱭᱳᱜᱨᱟᱷᱤ ᱮᱢ ᱟᱠᱟᱫᱟᱭ ᱾ ᱚᱱᱟ ᱢᱩᱸᱫᱽᱨᱮ ᱖ ᱜᱚᱴᱟᱝ ᱮᱱᱮᱡ ᱥᱚᱨᱮᱥ ᱠᱳᱨᱤᱭᱳᱜᱨᱟᱯᱷᱤ ᱞᱟ.ᱜᱤᱫ  ᱯᱷᱤᱞᱢ-ᱯᱷᱮᱭᱟᱨ ᱟᱣᱟᱨᱰ (Filmfare Awards) ᱡᱤᱛᱠᱟ.ᱨ ᱟᱠᱟᱱᱟᱭ ᱟᱨ ᱡᱟ.ᱛᱤᱭᱟ.ᱨᱤᱯᱷᱤᱞᱢ ᱟᱣᱟᱨᱰ ᱥᱚᱨᱮᱥ ᱠᱳᱨᱤᱭᱚᱜᱨᱟᱯᱷᱤ (en:National Film Award for Best Choreography) ᱞᱟ.ᱜᱤᱫ ᱧᱟᱢ ᱟᱠᱟᱫᱟᱭ ᱾ ᱟᱭᱢᱟ ᱡᱮ-ᱡᱟ.ᱛᱤᱭᱟ.ᱨ ᱯᱨᱳᱡᱮᱠᱴ ᱠᱚᱨᱮᱭ ᱠᱟ.ᱢᱤ ᱟᱠᱟᱫᱟ ᱾ ᱚᱱᱟ ᱠᱚᱫᱚ ᱡᱮᱢᱚᱱ  ᱢᱮᱨᱤᱜᱳᱞᱰ : ᱟᱱ ᱟᱰᱵᱷᱮᱱᱪᱚᱨ ᱤᱱ ᱤᱱᱰᱤᱭᱟ   (en:Marigold: An Adventure in India),  ᱢᱳᱱᱥᱩ~ᱱ ᱣᱮᱰᱤᱝ  en:Monsoon Wedding, ᱵᱳᱢᱵᱮ ᱰᱨᱤᱢᱥ (en:Bombay Dreams), ᱟᱨ ᱵᱟᱨᱭᱟ ᱪᱟᱭᱱᱤᱡ ᱯᱷᱤᱞᱢ ' ᱯᱚᱨᱦᱟᱯᱥ ᱞᱳᱵᱷ  en:Perhaps Love, ᱠᱩᱝᱯᱷᱩ ᱭᱳᱜᱟ (en:Kung Fu Yoga) ᱾ ᱵᱟᱨᱭᱟ ᱧᱩᱢᱟᱱ ᱢᱟ.ᱱ  ᱴᱳᱱᱤ ᱟᱣᱟᱨᱰ  (en:Tony Award) ᱟᱨ  ᱜᱳᱞᱰᱮᱱ ᱦᱳᱨᱥ ᱟᱣᱟᱨᱰ  (en:Golden Horse Award) ᱦᱚᱸᱭ ᱟᱢᱮᱴ ᱟᱠᱟᱫᱟ ᱾ ᱤᱱᱟ.ᱠᱚ ᱛᱟᱭᱚᱢ ᱢᱤᱫ ᱵᱷᱟ.ᱜᱤ ᱫᱤᱥᱟ.-ᱩᱫᱩᱜᱤᱡ ᱦᱩᱭ ᱞᱮᱱ ᱛᱟᱦᱮᱸᱱ ᱟᱨ ᱫᱤᱥᱟ.-ᱩᱫᱩᱜ ᱛᱷᱚᱠ ᱨᱮ  ᱯᱷᱤᱞᱢ ᱯᱷᱮᱭᱟᱨ ᱵᱮᱥᱴ ᱰᱟᱭᱨᱮᱠᱴᱚᱨ ᱟᱣᱟᱨᱰ  en:Filmfare Best Director Award ᱦᱚᱸᱭ ᱡᱤᱛᱠᱟ.ᱨ ᱟᱠᱟᱱᱟ ᱾ ᱯᱩᱭᱞᱩ ᱫᱤᱥᱟ.-ᱩᱫᱩᱜ ᱯᱷᱤᱞᱢ ᱫᱚ ᱢᱮ ' ᱦᱩᱸ ᱱᱟ  en:Main Hoon Na ᱠᱷᱚᱱᱮ ᱮᱦᱚᱵ ᱞᱮᱫᱟ ᱾
ᱡᱚᱢᱩᱭ
ᱩᱰᱟᱹᱱ ᱰᱟᱦᱟᱨ
ᱱᱚᱸᱰᱮ ᱱᱟᱜ ᱟᱹᱰᱤ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱡᱚᱭᱯᱨᱚᱠᱟᱥ ᱱᱟᱨᱟᱭᱚᱱ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱨᱮ ᱢᱮᱱᱟᱜᱼᱟ ᱾ ᱯᱟᱴᱱᱟ ᱠᱷᱚᱱ ᱫᱚ ᱡᱚᱢᱩᱭ ᱑᱖᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱚᱱᱟ ᱥᱩᱨ ᱨᱮᱱᱟᱜ ᱜᱟᱭᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱦᱚᱸ ᱢᱮᱱᱟᱜᱼᱟ ᱾ ᱜᱟᱭᱟ ᱠᱷᱚᱱ ᱫᱚ ᱡᱚᱢᱩᱭ ᱑᱓᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ
ᱡᱚᱢᱩᱭ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱠᱚ ᱾ ᱫᱤᱞᱞᱤᱼᱦᱟᱵᱽᱲᱟ ᱢᱩᱲ ᱨᱮᱞ ᱰᱟᱦᱟᱨ ᱨᱮ ᱢᱮᱱᱟᱜ ᱡᱚᱢᱩᱭ ᱥᱴᱮᱥᱚᱱ ᱡᱷᱟᱡᱷᱟ ᱟᱨ ᱠᱤᱣᱩᱞ ᱥᱴᱮᱥᱚᱱ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱡᱚᱢᱩᱭ ᱥᱮᱴᱮᱨ ᱞᱟᱹᱜᱤᱫ ᱛᱮ ᱵᱟᱨ ᱫᱚᱨᱡᱚᱱ ᱠᱷᱚᱱ ᱦᱚᱸ ᱰᱮᱦᱮᱨ ᱜᱟᱹᱰᱤ ᱫᱤᱱᱟᱹᱢ ᱦᱤᱞᱚᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱡᱚᱢᱩᱭ ᱨᱮᱞᱣᱮ ᱥᱴᱮᱥᱚᱱ ᱨᱮ ᱟᱬᱜᱚ ᱠᱟᱛᱮ ᱚᱸᱰᱮ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱛᱮ ᱡᱚᱢᱩᱭ ᱥᱚᱦᱚᱨ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱠᱚ ᱾ ᱚᱱᱟ ᱞᱟᱹᱜᱤᱫ ᱛᱮ ᱡᱚᱢᱩᱭ ᱥᱴᱮᱥᱚᱱ ᱠᱷᱚᱱ ᱳᱴᱚ ᱟᱨ ᱮᱢᱟᱱ ᱜᱟᱹᱰᱤ ᱛᱮ ᱥᱮᱱ ᱫᱟᱲᱮᱭᱟᱜᱼᱟ ᱾
ᱯᱷᱟᱨᱟᱦ ᱠᱷᱟᱱ
ᱯᱩᱭᱞᱩ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ
ᱯᱷᱟᱨᱟᱦ ᱠᱷᱟᱱ ᱫᱚ ᱙ ᱡᱟᱱᱩᱣᱟᱨᱤ ᱑᱙᱖᱕ ᱥᱟᱞ ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱟᱡ ᱵᱟᱵᱟ ᱫᱚ ᱠᱚᱢᱨᱚᱱ ᱠᱷᱟᱱ (Kamran Khan) ᱫᱚ ᱢᱤᱫ ᱯᱷᱤᱞᱢ ᱯᱨᱳᱰᱩᱥᱚᱨ ᱵᱟᱝᱢᱟ ᱵᱮᱱᱟᱣᱤᱡ ᱛᱟᱦᱮᱸ ᱠᱟᱱᱟᱭ ᱾ ᱟᱭᱚ ᱢᱮᱱᱚᱠᱟ ᱤᱨᱟᱱᱤ (Menaka Irani) ᱫᱚ ᱯᱟ.ᱦᱤᱞ ᱜᱤᱫᱟ.ᱨ ᱵᱟᱰᱚᱦᱤ ᱦᱳᱱᱤ ᱤᱨᱟᱱᱤ (en:Honey Irani) ᱟᱨ ᱫᱟᱭᱥᱤ ᱤᱨᱟᱱᱤ (en:Daisy Irani) ᱛᱤᱠᱤᱱᱤᱡ ᱵᱩᱦᱤᱱ ᱠᱟᱱᱟᱭ ᱾ ᱟᱡ ᱵᱟᱵᱟ ᱫᱚ ᱢᱤᱫ ᱢᱩᱥᱞᱤᱢ ᱦᱚᱲᱮ ᱛᱟᱦᱮᱸ ᱠᱟᱱᱟ ᱟᱨ ᱟᱭᱚ ᱫᱚ ᱡᱳᱨᱟᱥᱴᱨᱤᱭᱟᱱ en:Zorastrian ᱫᱷᱚᱨᱚᱢ ᱠᱷᱩᱴ ᱨᱤᱱ ᱛᱟᱦᱮᱸ ᱠᱟᱱᱟᱭ, ᱚᱱᱟᱛᱮ ᱯᱷᱟᱨᱟᱦ ᱜᱤᱫᱟ.ᱨ ᱜᱮ ᱛᱟᱦᱮᱸ ᱠᱟᱱ ᱚᱠᱛᱮ ᱟ.ᱠᱤᱱᱟᱜ ᱥᱟᱠᱟᱢ ᱪᱤᱨᱟ. ᱞᱮᱱ ᱛᱟ.ᱠᱤᱱ ᱛᱟᱦᱮᱸᱱ ᱾ ᱯᱷᱟᱨᱟᱦ ᱠᱷᱟᱱ, ᱟᱡ ᱫᱚ ᱥᱤᱨᱤᱥ ᱠᱩᱱᱫᱚᱨ (Shirish Kunder) ᱥᱟᱶ ᱒᱐᱐᱔ ᱥᱟᱞ ᱙ ᱰᱤᱥᱮᱢᱵᱚᱨ ᱨᱮ ᱵᱟᱯᱞᱟ ᱞᱮᱱᱟ,ᱡᱟᱦᱟᱸᱭ ᱫᱚ  ᱢᱮ ᱦᱩᱸ ᱱᱟ  (en:Main Hoon Na) ᱯᱷᱤᱞᱢ ᱨᱮᱭᱟᱜ ᱠᱟ.ᱦᱱᱤ ᱚᱞ ᱞᱮᱫ ᱛᱟᱦᱮᱸᱱ ᱾ ᱤᱱᱟ. ᱛᱟᱭᱚᱢ ᱟ.ᱠᱤᱱ ᱢᱮᱥᱟ ᱠᱟᱛᱮᱱ ᱟᱭᱢᱟ ᱪᱚᱞᱚᱛ ᱪᱤᱛᱟ.ᱨ ᱨᱮᱠᱤᱱ ᱠᱟ.ᱢᱤ ᱟᱠᱟᱫᱟ, ᱚᱱᱟ ᱠᱚᱫᱚ ᱡᱮᱢᱚᱱ ᱡᱟᱱ-ᱮ-ᱢᱟᱱ (Jaan-E-Mann), ᱳᱢ ᱥᱟᱱᱛᱤ ᱳᱢ (Om Shanti Om), ᱛᱤᱥ ᱢᱟᱨ ᱠᱷᱟᱱ (Tees Maar Khan) ᱾ ᱦᱟᱦᱟᱲᱟ ᱨᱮᱭᱟᱜ ᱫᱚ ᱠᱟᱱᱟ, ᱒᱐᱐᱘ ᱥᱟᱞ ᱨᱮ ᱟᱡ ᱴᱷᱮᱱ ᱠᱷᱚᱱ ᱡᱚᱲᱟᱛᱮ ᱯᱮᱭᱟ ᱜᱤᱫᱟ.ᱨᱠᱚ ᱚᱢᱚᱱ ᱞᱮᱱᱟ,ᱢᱤᱫ ᱫᱚ ᱠᱚᱲᱟ ᱜᱤᱫᱟ.ᱨ ᱟᱨ ᱵᱟᱨᱭᱟ ᱫᱚ ᱠᱩᱲᱤ ᱜᱤᱫᱟ.ᱨᱠᱤᱱ ᱛᱟᱦᱮᱸ ᱠᱟᱱᱟ ᱾
ᱡᱚᱢᱩᱭ
ᱥᱚᱲᱚᱠ ᱰᱟᱦᱟᱨ
ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱡᱚᱢᱩᱭ ᱟᱞᱜᱟ ᱛᱮ ᱥᱮᱴᱮᱨᱟ ᱾
ᱯᱷᱟᱨᱟᱦ ᱠᱷᱟᱱ
ᱠᱮᱨᱤᱭᱚᱨ
ᱯᱷᱟᱨᱟᱦ ᱫᱚ ᱮᱥᱴᱤ ᱡᱟᱵᱷᱤᱭᱚᱨ ᱠᱚᱞᱮᱡᱽ ᱵᱚᱢᱵᱮ (St. Xavier's College, Bombay) ᱨᱮ ᱥᱟᱶᱛᱟ-ᱥᱟᱬᱮᱥ (sociology) ᱯᱚᱲᱦᱚᱱ ᱟᱠᱟᱱᱟᱭ ᱾
ᱡᱚᱢᱩᱭ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱚᱢᱩᱭ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ
ᱪᱤᱞᱟᱨᱟᱭ
ᱪᱤᱞᱟᱨᱟᱭ ᱥᱮ ᱵᱤᱨ ᱪᱤᱞᱟᱨᱟᱭ চিলাৰায় বা বীৰ চিলাৰায়ৰ (ᱤᱝᱨᱟ.ᱡᱤ: Chilarai, ᱡᱟᱱᱟᱢ:1510 - ᱜᱚᱡ:1571)ᱟᱜ ᱟᱥᱚᱞ ᱧᱩᱛᱩᱢ ᱫᱚ ᱥᱩᱠᱞᱚ ᱫᱣᱚᱡᱽ ᱛᱟᱦᱮ ᱠᱟᱱ ᱛᱟᱭᱟ।ᱟᱯᱟᱛᱮᱫ ᱫᱚ ᱜᱮᱞ ᱥᱟᱭᱟᱱᱟᱜ ᱚᱠᱛᱮ ᱨᱮ ᱠᱚᱢᱚᱛᱟ ᱨᱟᱡᱚᱥᱴᱷᱤ ᱨᱮᱱ ᱵᱟᱵᱟᱱᱫᱷᱟᱣᱤᱡ ᱵᱤᱥᱣᱚ ᱥᱤᱝᱦᱚ, ᱮᱝᱜᱟᱛ ᱫᱚ ᱯᱚᱫᱽᱢᱚᱵᱚᱛᱤ ᱟᱨ ᱫᱟᱫᱟᱛ ᱱᱚᱨᱚᱱᱟᱨᱟᱭᱚᱱ ᱮ ᱛᱟᱦᱮ ᱠᱟᱱᱟ। ᱱᱚᱨᱚᱱᱟᱨᱟᱭᱚᱱ ᱨᱮᱱ ᱜᱟ.ᱠᱷᱩᱲ ᱯᱷᱟ.ᱫᱽ ᱟᱜ-ᱭᱩᱨᱤᱡ-ᱮ ᱛᱟᱦᱮ ᱡᱟᱱᱟ। ᱱᱩᱭ ᱫᱚ ᱪᱤᱞ ᱛᱟᱦᱟ ᱠᱩᱬᱤᱫ ᱞᱮᱠᱟ ᱵᱟ.ᱭᱨᱤ ᱠᱚ ᱴᱷᱮᱱᱮ ᱥᱟᱢᱟᱝᱚᱜ ᱠᱟᱱ ᱛᱟᱦᱮᱱ ᱛᱮ ᱪᱤᱞᱟᱨᱟᱭ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮᱱᱟ। ᱪᱤᱞᱟᱨᱟᱭ ᱫᱚ ᱫᱮᱣᱟᱱ ᱥᱮ ᱢᱟᱱᱛᱟᱨᱤ ᱨᱮᱭᱟᱜ ᱦᱚ'ᱭ ᱠᱟ.ᱢᱤ ᱞᱮᱫᱟ, ᱚᱱᱟ ᱛᱮ ᱪᱤᱞᱟᱨᱟᱭ ᱫᱮᱣᱟᱱ ᱦᱚ'ᱠᱚ ᱢᱮᱛᱟᱭ ᱠᱟᱱ ᱛᱟᱱᱟ। ᱩᱱᱤᱭᱟᱜ ᱵᱤᱨ ᱵᱟᱨᱟᱭ ᱟᱨ ᱞᱥ.ᱲᱦᱟ.ᱭ ᱨᱮ ᱜᱟ.ᱠᱷᱩᱲᱮ ᱛᱟᱦᱮ ᱠᱟᱱ ᱛᱮ ᱠᱚᱪ ᱯᱷᱟ.ᱫᱽ ᱫᱚ ᱵᱷᱩᱴᱤᱭᱟ, ᱠᱟᱥᱟᱨ ᱟᱨ ᱟᱦᱩᱢ ᱯᱷᱟ.ᱫᱽ ᱠᱚ ᱟᱭᱢᱟ ᱞᱟ.ᱲᱦᱟ.ᱭ ᱨᱮᱠᱚ ᱦᱟᱨᱟᱣ ᱞᱮᱫ ᱠᱚᱣᱟ।
ᱡᱚᱱᱚᱢ ᱟᱨ ᱵᱚᱝᱥᱚ ᱩᱯᱨᱩᱢ
ᱱᱟᱜᱟᱢ ᱨᱮ ᱵᱟᱰᱟᱭᱚᱜ ᱠᱟᱱᱟ ᱡᱮ, ᱠᱚᱪ ᱨᱟᱡᱚᱥᱴᱷᱤ ᱨᱮ ᱵᱟᱵᱟᱱᱫᱷᱟᱣᱤᱡ ᱵᱤᱥᱣᱚ ᱥᱤᱝᱦᱚ ᱫᱚ ᱜᱮᱞ ᱟᱨᱮ ᱜᱚᱴᱟᱝ ᱠᱩᱶᱟ.ᱨᱤ ᱠᱩᱲᱤ ᱵᱟᱯᱞᱟ ᱞᱮᱫ ᱠᱚᱣᱟ। ᱠᱩᱶᱟ.ᱨᱤ ᱠᱚ ᱢᱩᱫᱽ ᱨᱮ ᱞᱥ.ᱴᱩ ᱩᱛ.ᱨᱤᱡ ᱮᱨᱟ ᱫᱚᱭ ᱛᱟᱦᱮ' ᱠᱟᱱᱟ ᱱᱮᱯᱟᱠ ᱨᱮᱱ ᱟᱨ ᱩᱱᱤ ᱨᱮᱱ ᱦᱚᱯᱚᱱ ᱫᱚ - ᱱᱚᱨᱥᱤᱝᱦᱚ। ᱜᱚᱣᱲᱚ ᱨᱮᱱ ᱵᱟᱨᱭᱟ ᱠᱩᱶᱟ.ᱨᱤ ᱵᱟᱯᱞᱟ ᱞᱮᱫ ᱠᱤᱱᱟ : ᱦᱮᱢ ᱯᱨᱚᱵᱷᱟ ᱟᱨ ᱯᱚᱫᱽᱢᱚᱵᱚᱛᱤ ᱫᱮᱵᱤ। ᱦᱮᱢ ᱯᱨᱚᱵᱷᱟ ᱟᱜ ᱛᱤ ᱨᱮᱱ ᱫᱚ ᱱᱚᱨᱚᱱᱟᱨᱟᱭᱚᱱ ᱟᱨ ᱯᱚᱫᱽᱢᱚ ᱵᱚᱛᱤ ᱭᱟᱜ ᱛᱤ ᱨᱮᱱ ᱫᱚ ᱥᱩᱠᱞᱚ ᱫᱣᱚᱡᱽ ᱥᱮ ᱪᱤᱞᱟᱨᱟᱭ ᱮ ᱛᱟᱦᱮ ᱠᱥᱱᱟ। ᱵᱤᱥᱣᱚ ᱥᱤᱝᱦᱚ ᱨᱮᱱ ᱡᱚᱛᱚ ᱛᱮ ᱜᱮᱞ ᱟᱨᱮ ᱜᱚᱴᱟᱝ ᱦᱚᱯᱚᱱ ᱠᱚ ᱛᱟᱦᱮ ᱠᱟᱱᱟ ᱢᱮᱱ ᱛᱮ ᱱᱟᱜᱟᱢ ᱨᱮ ᱵᱟᱰᱟᱭᱚᱜ ᱠᱟᱱᱟ।
ᱥᱮᱪᱮᱫ
ᱱᱚᱨᱱᱟᱨᱟᱭᱚᱱ ᱟᱨ ᱪᱤᱞᱟᱨᱟᱭ ᱜᱤᱫᱽᱨᱟ. ᱛᱟᱦᱮ ᱠᱟᱱ ᱚᱛᱠᱮ ᱨᱮᱜᱮ ᱵᱟᱨᱟᱱᱟᱥᱤ ᱛᱮ ᱠᱚ ᱤᱫᱤ ᱠᱮᱫ ᱠᱤᱱᱟ. ᱛᱟᱨᱟ ᱵᱨᱚᱦᱢᱟᱱᱚᱱᱫᱚ ᱧᱩᱛᱩᱢ ᱟᱱ ᱢᱤᱫᱴᱮᱱ ᱥᱚᱱᱱᱚᱥᱤ ᱴᱷᱮᱱ ᱟᱠᱤᱞ ᱵᱤᱫᱽᱭᱟ. ᱪᱮᱫ ᱡᱚᱝ ᱞᱟ.ᱜᱤᱫ। ᱵᱟᱨᱟᱱᱟᱥᱤ ᱨᱮ ᱱᱩᱠᱤᱱ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮᱭᱟᱜ ᱟᱭᱢᱟ ᱥᱟᱥᱛᱚᱨ ᱟᱨ ᱞᱟ.ᱲᱦᱟᱭ ᱨᱮᱭᱟᱜ ᱟᱭᱢᱟ ᱞᱮᱠᱟᱱ ᱪᱮᱪᱮᱫ ᱟᱜ ᱠᱤᱱ ᱦᱟᱛᱟᱣ ।
ᱵᱤᱥᱮᱚ ᱥᱤᱝᱦᱚ ᱣᱟᱜ ᱜᱚᱡᱚᱜ
ᱵᱤᱥᱣᱚ ᱥᱤᱝᱦᱚ ᱜᱚᱡᱚᱜ ᱢᱟᱲᱟᱝ ᱨᱮᱜᱮ ᱟᱜ ᱨᱮᱱ ᱦᱚᱯᱚᱱ ᱠᱚᱣᱟᱜ ᱟᱜᱟᱢᱮ ᱱᱤᱴ ᱚᱴᱚ ᱞᱮᱫᱟ। ᱚᱱᱟ ᱞᱮᱠᱟ ᱨᱮ, ᱢᱟᱨᱟᱝᱤᱡ ᱦᱚᱯᱚᱱ ᱱᱚᱨ ᱥᱤᱝᱦᱚ ᱫᱚ ᱵᱤᱫᱮᱥᱮ ᱥᱮᱱᱟᱜ-ᱟ, ᱱᱚᱨᱱᱟᱨᱟᱭᱚᱱ ᱫᱚ ᱱᱤᱡᱽ ᱫᱤᱥᱚᱢ ᱨᱮᱭᱮ ᱨᱟᱡᱚᱜ-ᱟ ᱟᱨ ᱪᱤᱞᱟᱨᱟᱭ ᱫᱚ ᱞᱟ.ᱲᱦᱟ.ᱭ ᱫᱷᱚᱨᱚᱢ ᱟᱯᱱᱟᱨ ᱦᱩᱭᱩᱜ ᱛᱟᱭᱟ ᱢᱮᱱᱛᱮ ᱦᱩᱠᱩᱢ ᱚᱴᱚᱣᱟᱫ ᱠᱚ ᱛᱟᱦᱮᱱᱟ।
1533 ᱥᱮᱨᱢᱟ ᱨᱮ ᱵᱤᱥᱣᱚ ᱥᱤᱝᱦᱚ ᱱᱚᱣᱟ ᱫᱷᱩᱲᱤ ᱫᱷᱟ.ᱨᱛᱤ ᱵᱟ.ᱭᱟᱫᱟ।ᱚᱱ ᱚᱠᱛᱮ ᱨᱮ, ᱪᱤᱞᱟᱨᱟᱭ ᱟᱨ ᱱᱚᱨᱱᱟᱨᱟᱭᱚᱱ ᱵᱟᱱᱟ ᱦᱚᱲ ᱜᱮ ᱵᱟᱨᱟᱱᱟᱥᱤ ᱨᱮ ᱠᱤᱱ ᱛᱟᱦᱮ ᱠᱟᱱᱟ। ᱚᱱᱟ ᱛᱮ ᱵᱤᱥᱣᱚ ᱥᱤᱝᱦᱚ ᱨᱮᱱ ᱢᱟᱨᱟᱝᱤᱡ ᱦᱚᱯᱚᱱ ᱱᱚᱨ ᱥᱤᱝᱦᱚ ᱨᱟᱡᱽ ᱢᱟ.ᱪᱤ ᱨᱮᱭᱮ ᱫᱩᱲᱩᱵ ᱮᱱᱟ। ᱱᱚᱨᱱᱟᱨᱟᱭᱚᱱ - ᱪᱤᱞᱟᱨᱟᱭ ᱨᱮᱱ "ᱨᱚᱛᱚᱱᱤ ᱫᱷᱟᱭ" ᱧᱩᱛᱩᱢ ᱟᱱ ᱫᱟ.ᱨᱜᱤᱱ ᱵᱩᱰᱦᱤ ᱚᱱᱛᱚ ᱯᱩᱨ ᱨᱮ ᱛᱟᱦᱮ ᱠᱟᱱᱟ । ᱩᱱᱤ ᱫᱚ ᱵᱟᱝᱜᱟ ᱛᱟᱞᱟᱣ ᱟᱠᱟᱱ ᱢᱚᱦᱟ ᱨᱟᱡᱟᱜ ᱦᱩᱠᱩᱢ ᱵᱮᱵᱟᱛᱟᱣᱮᱱ ᱧᱮᱞ ᱠᱟᱛᱮ "ᱱᱟᱜᱽ ᱵᱷᱜᱽ" ᱧᱩᱛᱩᱢ ᱟᱱ ᱢᱤᱫᱴᱮᱱ ᱥᱚᱱᱱᱟᱥᱤ ᱟᱜ ᱛᱤ ᱨᱮ ᱪᱤᱴᱷᱤ ᱥᱟᱠᱟᱢ ᱮᱢ ᱠᱟᱛᱮ ᱵᱟᱱᱟᱦᱚᱲ ᱨᱟᱡᱽ ᱜᱟᱲ ᱛᱮ ᱦᱤᱡᱩᱜ ᱞᱟ.ᱜᱤᱫ-ᱮ ᱱᱮᱦᱚᱨ ᱟᱫ ᱠᱤᱱᱟ. । ᱱᱚᱨᱱᱟᱨᱟᱭᱚᱱ - ᱪᱤᱞᱟ.ᱨᱟᱭ ᱵᱟᱱᱟ ᱦᱚᱲ ᱨᱟᱡᱽ ᱜᱟᱲ ᱨᱮ ᱦᱮᱡ ᱠᱟᱛᱮ ᱱᱚᱨ ᱥᱤᱝᱦᱚ ᱠᱤᱱ ᱦᱟᱨᱟᱣ ᱠᱮᱫᱤᱭᱟ। ᱩᱱ ᱨᱮ ᱱᱚᱨ ᱥᱤᱝᱦᱚ ᱱᱮᱯᱟᱞ ᱛᱮ ᱧᱤᱨ ᱥᱮᱱᱮᱱᱟ। 1534 ᱠᱷᱨᱤᱥᱴᱟᱵᱽᱫᱚ ᱨᱮ ᱱᱚᱨ ᱱᱟᱨᱟᱭᱚᱱ ᱠᱚᱪ ᱵᱚᱝᱥᱚ ᱨᱮᱱᱭᱟᱜ ᱨᱟᱡᱽ ᱢᱟ.ᱪᱤ ᱨᱮ ᱫᱩᱲᱩᱵ ᱮᱱᱟ ᱟᱨ ᱪᱤᱞᱟᱨᱟᱭ ᱡᱩᱵᱚᱨᱟᱡᱮ ᱦᱩᱭ ᱮᱱᱟ। ᱨᱟᱡᱽ ᱚᱡᱚᱜ - ᱵᱟᱦᱟᱞ ᱚᱠᱛᱮ ᱨᱮ ᱪᱤᱞᱟᱨᱟᱭ ᱥᱚᱝᱜᱨᱟᱢ ᱥᱤᱝᱦᱚ ᱠᱚ ᱧᱩᱛᱩᱢ ᱞᱮᱫᱤᱭᱟ।
ᱨᱟᱡᱽ  ᱯᱟᱥᱱᱟᱣ
ᱱᱚᱨ ᱱᱟᱨᱟᱭᱚᱱ ᱨᱟᱡᱽ ᱢᱟ.ᱪᱤ ᱨᱮ ᱫᱩᱲᱩᱵ ᱛᱟᱭᱚᱢ ᱠᱷᱚᱱ ᱜᱮ ᱨᱟᱡᱚᱥᱴᱷᱤ ᱵᱟᱲᱦᱟᱣ ᱞᱟ.ᱜᱤᱫ-ᱮ ᱜᱚᱴᱟ ᱠᱮᱫᱟ। ᱪᱤᱞᱟᱨᱟᱭ ᱟᱜ ᱜᱚᱲᱚ ᱛᱮ ᱱᱚᱨ ᱱᱟᱨᱟᱭᱚᱱ ᱠᱚᱪ ᱨᱟᱡᱚᱥᱴᱷᱤ ᱯᱟᱥᱱᱟᱣ ᱠᱮᱫᱟ। 1563 ᱥᱮᱨᱢᱟ ᱨᱮᱭᱟᱜ ᱡᱩᱱ ᱶᱟᱱᱫᱚ ᱨᱮ ᱪᱤᱞᱟᱨᱭ ᱫᱚ ᱟᱦᱳᱢ ᱠᱚᱣᱟᱜ ᱨᱟᱡᱽ ᱜᱟᱲ ᱜᱚᱲ ᱜᱟᱶᱮ ᱫᱚᱠᱷᱚᱞ ᱞᱮᱫᱟ।ᱱᱤᱭᱟ. ᱛᱟᱭᱚᱢ, ᱩᱱᱤ ᱫᱚ ᱠᱟᱥᱟᱨ ᱠᱚᱮᱟᱜ ᱨᱟᱡᱽ ᱜᱟᱲ ᱢᱟᱭᱵᱚᱝᱮ ᱫᱚᱠᱷᱚᱞ ᱞᱮᱫᱟ। ᱤᱱᱟ. ᱛᱟᱭᱚᱢ ᱠᱟᱥᱟᱨᱤ ᱨᱟᱡᱟ ᱫᱚ ᱠᱚᱪ ᱨᱟᱡᱟ ᱣᱟᱜ ᱜᱚᱵᱚᱞ ᱨᱮ ᱦᱮᱡ ᱮᱱᱟ। ᱠᱟᱥᱟᱨ ᱡᱤᱛᱠᱟ.ᱨ ᱠᱟᱛᱮ ᱪᱤᱞᱟᱛᱟᱭ ᱫᱚ ᱢᱩᱱᱤᱯᱩᱨ, ᱥᱨᱤ ᱦᱚᱴᱴᱚ, ᱠᱷᱟᱭᱨᱟᱢ , ᱪᱚᱴᱴᱚᱜᱨᱟᱢ, ᱰᱤᱢᱨᱩᱣᱟ ᱮᱢᱟᱱ ᱨᱟᱡᱽ ᱡᱤᱛᱠᱟ.ᱨ ᱠᱟᱛᱮ ᱟᱡᱟᱜ ᱛᱟᱵᱮ ᱟᱝᱜᱚᱪ ᱚᱪᱚ ᱞᱮᱫ ᱠᱚᱣᱟ।ᱡᱚᱭᱚᱱᱛᱤᱭᱟ ᱨᱟᱡᱟ, ᱛᱨᱤᱯᱩᱨᱟ ᱡᱟᱨᱟ ᱟᱨ ᱥᱤᱞᱮᱴ ᱨᱮᱱ ᱨᱟᱡᱟ ᱠᱚ ᱫᱚ ᱟᱡ ᱨᱮᱱ ᱯᱷᱟ.ᱫᱽ ᱠᱚ ᱴᱷᱮᱱ ᱠᱚ ᱜᱚᱡ ᱚᱪᱚ ᱞᱮᱱᱟ ।
ᱜᱚᱣᱲ ᱨᱟᱡᱚᱥᱴᱷᱤ ᱟᱠᱨᱚᱢᱚᱱ
ᱠᱚᱪᱨᱟᱡᱽ ᱱᱟᱜᱟᱢ ᱨᱮ, ᱪᱤᱞᱟᱨᱟᱭ ᱜᱚᱣᱲ ᱨᱟᱡᱯᱥᱴᱷᱤ ᱟᱠᱨᱚᱢᱚᱱ ᱠᱟᱛᱮ ᱫᱩᱭᱵᱚ ᱵᱩᱨᱵᱤᱯᱟᱠᱚᱛ ᱨᱮ ᱛᱚᱞ ᱚᱪᱚ ᱞᱮᱱᱟ ᱢᱮᱱ ᱛᱮ ᱵᱟᱰᱟᱭᱚᱜ ᱠᱟᱱᱟ।ᱢᱮᱱᱠᱷᱟᱱ, ᱢᱩᱥᱚᱞᱢᱟᱱ ᱠᱚᱣᱟᱜ ᱱᱟᱜᱟᱱ ᱨᱮ ᱱᱚᱣᱟ ᱠᱟᱛᱷᱟ ᱚᱞ ᱵᱟᱱᱩᱜ-ᱟ। ᱛᱚᱞ ᱚᱪᱚ ᱛᱟᱭᱚᱢ, ᱟᱡᱟᱜ ᱵᱮᱵᱚᱦᱟᱨ ᱛᱮ ᱜᱚᱣᱲ ᱨᱮᱱ ᱨᱟᱡᱽ ᱮᱝᱜᱟᱛ ᱫᱷᱤᱨᱯᱩᱨᱮᱱ ᱛᱮ ᱟᱠᱚ ᱜᱩᱥᱴᱤ ᱨᱮᱱ ᱢᱚᱬᱮ ᱜᱚᱴᱟᱝ ᱠᱩᱲᱤ ᱛᱩᱞᱩᱡ ᱠᱚ ᱵᱟᱯᱞᱟ ᱠᱮᱫᱮᱭᱟ ᱟᱨ ᱫᱟᱱ ᱯᱳᱱ ᱨᱩᱯ ᱨᱮ ᱵᱟᱦᱟᱨᱵᱚᱱᱫᱟ, ᱜᱚᱭᱚᱵᱟᱨᱤ, ᱫᱚᱦᱚᱠᱚᱱᱤᱭᱟ ᱧᱩᱛᱩᱢ ᱟᱱ ᱢᱚᱬᱮ ᱜᱚᱴᱟᱝ ᱯᱟᱨᱜᱟᱱᱟ ᱮᱢᱟᱫᱤ ᱛᱟᱦᱮᱱᱟ। ᱟᱨ ᱢᱤᱫ ᱴᱮᱱ ᱱᱟᱜᱟᱢ ᱞᱮᱠᱟ ᱛᱮ, ᱠᱚᱨᱛᱚᱣᱟ ᱨᱮᱭᱟᱜ ᱥᱟᱢᱟᱝ ᱯᱟᱦᱴᱟ ᱨᱮ ᱢᱮᱱᱟᱜ ᱜᱚᱣᱲ ᱨᱮᱛᱟᱜ ᱟᱫᱚᱢ ᱦᱤᱥ ᱪᱤᱞᱟᱨᱟᱭ ᱠᱚ ᱫᱟᱢ ᱟᱫᱮ ᱛᱟᱦᱮᱱᱟ। ᱚᱱᱟ ᱠᱚ ᱢᱩᱫᱽ ᱨᱮ ᱥᱟᱫᱚᱢ ᱛᱟᱨᱣᱟᱲᱤ ᱮᱢᱟᱱ ᱛᱮᱭᱟᱜ ᱟᱭᱢᱟ ᱞᱮᱠᱟᱱ ᱫᱟᱢ ᱯᱳᱱ ᱠᱚᱭ ᱧᱟᱢ ᱞᱮᱫᱟ। ᱩᱱ ᱚᱠᱛᱮ ᱨᱮ ᱪᱤᱞᱟᱨᱟᱭ ᱟᱡ ᱥᱟᱶ ᱛᱮ ᱯᱩᱨᱩᱥᱳᱛᱚᱢ ᱵᱤᱫᱭᱟᱵᱟᱜᱤᱥ, ᱯᱤᱛᱟᱢᱵᱚᱨ ᱥᱤᱫᱷᱟᱱᱛᱚ, ᱵᱟᱜᱤᱥ ᱮᱢᱟᱱ ᱯᱚᱰᱤᱛ ᱠᱚ ᱟᱡ ᱥᱟᱶ ᱛᱮᱭᱟ ᱟᱜᱩ ᱛᱚᱨᱟ ᱞᱮᱫ ᱠᱚᱣᱟ।
ᱟᱜᱟᱢ ᱨᱮ ᱜᱚᱣᱲ ᱨᱟᱡᱚᱥᱴᱷᱤ ᱵᱟᱝ ᱟᱠᱨᱚᱢᱚᱱ ᱞᱟ.ᱜᱤᱫ ᱯᱟᱥᱮᱡ', ᱨᱟᱡᱽ ᱮᱝᱜᱟᱛ ᱫᱚ ᱜᱟᱛᱮ- ᱜᱟᱯᱟᱛᱮ ᱨᱮᱭᱟᱜ-ᱮ ᱵᱮᱵᱚᱥᱛᱷᱟ।
ᱥᱚᱝᱠᱚᱨ ᱫᱮᱵᱟᱜ ᱵᱚᱭᱥᱱᱚᱵᱽ ᱫᱷᱚᱨᱚᱢ ᱯᱟᱥᱱᱟᱣ ᱨᱮᱜᱚᱲᱚ
ᱱᱚᱨ ᱱᱟᱨᱟᱭᱚᱱ ᱟᱨ ᱪᱤᱞᱟᱨᱟᱭ ᱵᱟᱱᱟ ᱦᱚᱲ ᱜᱮ ᱥᱤᱵᱽ ᱨᱮᱱ ᱵᱷᱚᱠᱛᱟ ᱠᱤᱱ ᱛᱟᱦᱮ ᱠᱟᱱᱟ। ᱚᱱᱟ ᱛᱮ, ᱴᱷᱟ.ᱭ ᱴᱷᱟ.ᱭ ᱨᱮ ᱟᱭᱢᱟ ᱫᱮᱵᱽ - ᱫᱮᱵᱟᱞᱚᱭ ᱵᱮᱱᱟᱣ ᱠᱟᱛᱮ ᱥᱤᱵᱽ - ᱫᱩᱨᱜᱟ ᱣᱟᱜ ᱢᱩᱴᱷᱟ.ᱱ ᱠᱤᱱ ᱛᱷᱟᱯᱚᱱ ᱞᱮᱫᱟ। ᱢᱮᱱᱠᱷᱟᱱ, ᱪᱤᱞᱟᱨᱟᱭ ᱛᱤᱱ ᱨᱮ ᱥᱚᱝᱠᱟᱨ ᱫᱮᱣ ᱟᱜ ᱵᱚᱭᱥᱱᱚᱵᱽ ᱫᱷᱚᱨᱚᱢ ᱯᱨᱚᱪᱟᱨᱮ ᱠᱩᱥᱤᱭᱟᱫ ᱛᱟᱭᱟ, ᱩᱱ ᱨᱮ ᱥᱚᱝᱠᱚᱨ ᱫᱮᱣ ᱟᱡ ᱚᱱᱛᱚᱨ ᱫᱮᱵᱚᱛᱟ ᱢᱮᱱᱛᱮ ᱵᱮᱱᱟᱣᱮ ᱞᱟ.ᱜᱤᱫ ᱟ.ᱰᱤ ᱤᱪᱷᱟ. ᱠᱮᱫᱟ।ᱱᱷᱟᱛᱮ ᱱᱚᱨ ᱱᱟᱨᱟᱭᱚᱱ ᱫᱚ ᱥᱚᱝᱠᱚᱨ ᱫᱮᱵᱽ ᱥᱟᱥᱛᱤ ᱮᱢᱟᱭ ᱞᱟ.ᱜᱤᱫ ᱮ ᱜᱚᱴᱟ ᱠᱮᱫᱟ। ᱪᱤᱞᱟᱨᱟᱭ ᱫᱚ ᱜᱩᱨᱩ ᱥᱚᱝᱠᱚᱨ ᱫᱮᱵᱽ ᱟᱡᱟᱜ ᱠᱟᱱᱫᱷᱟ ᱨᱮ ᱩᱠᱩ ᱫᱚᱦᱚ ᱞᱮᱫᱮᱭᱟ। ᱤᱱᱟ. ᱛᱟᱭᱚᱢ ᱥᱩᱡᱩᱠ ᱩᱨᱩᱢ ᱠᱟᱛᱮ ᱟᱨ ᱱᱚᱝᱠᱟᱱ ᱚᱠᱛᱮ ᱨᱮ ᱨᱟᱡᱽ ᱥᱟᱢᱟᱝ ᱨᱮ ᱦᱟ.ᱡᱤᱨ ᱠᱮᱫᱮᱭᱟ, ᱡᱮ ᱱᱚᱨ ᱱᱟᱨᱟᱭᱚᱱ ᱫᱚ ᱥᱚᱝᱠᱚᱨ ᱵᱮᱫᱽ ᱢᱟᱱᱚᱛ ᱦᱩᱭ ᱮᱱ ᱛᱟᱭ ᱜᱮᱭᱟ। ᱥᱚᱝᱠᱚᱨ ᱫᱮᱵᱽ ᱟᱜ ᱴᱷᱚᱱᱚᱠ ᱥᱟᱵᱟᱥᱤ ᱛᱮ ᱪᱤᱞᱟᱨᱟᱭ ᱫᱚᱭ ᱢᱩᱦᱤᱛ ᱮᱱᱟ ᱟᱨ ᱟᱡᱟᱜ ᱜᱷᱟ'ᱨᱚᱧᱡᱽ ᱥᱩᱫᱷᱟ. ᱯᱨᱚᱵᱷᱩᱮᱟᱜ ᱵᱚᱭᱥᱱᱚᱵᱽ ᱫᱷᱚᱨᱚᱢ ᱠᱚ ᱟᱯᱱᱟᱨ ᱠᱮᱫᱟ । ᱱᱚᱨ ᱱᱟᱨᱟᱭᱚᱱ ᱦᱚ ᱥᱚᱝᱠᱚᱨ ᱫᱮᱵᱟᱜ ᱯᱟᱱᱰᱤᱛᱛᱚ ᱜᱩᱱ ᱩᱨᱩᱢ ᱠᱟᱛᱮ ᱨᱟᱡᱽ ᱥᱚᱵᱷᱟ ᱨᱮ ᱫᱚᱦᱚ ᱠᱮᱝᱮᱭᱟ। ᱤᱱᱟ. ᱛᱟᱭᱚᱢ, ᱩᱝᱠᱚᱣᱟᱜ ᱜᱚᱲᱚ ᱛᱮ ᱵᱚᱭᱥᱱᱚᱵᱽ ᱫᱷᱚᱨᱚᱢᱮ ᱯᱨᱚᱪᱟᱨ ᱠᱮᱫᱟ।
ᱜᱚᱡ ᱜᱩᱨ
1571 ᱥᱮᱨᱢᱟ ᱨᱮ ᱜᱚᱝᱜᱟ ᱟᱲᱮ ᱨᱮᱭᱟᱜ ᱵᱟᱠᱷᱚᱞ ᱨᱮ ᱵᱚᱥᱚᱱᱛᱚ ᱟᱡᱟᱨ ᱛᱮ ᱡᱟ.ᱵᱽᱲᱤ ᱠᱟᱛᱮ ᱪᱤᱞᱟᱨᱟᱭ ᱫᱚ ᱱᱚᱣᱟ ᱫᱷᱩᱲᱤ ᱫᱷᱟ.ᱨᱛᱤ ᱵᱟ.ᱜᱤᱭᱟᱫᱟ | ᱛᱷᱚᱠ:ᱱᱟᱜᱟᱢ ᱛᱷᱚᱠ:ᱱᱟᱜᱟᱢᱤᱭᱟ. ᱵᱤᱨ ᱵᱟᱱᱴᱟ
ᱦᱟᱡᱮᱞ ᱢᱩᱨ
ᱦᱟᱡᱮᱞ ᱢᱩᱨ ᱫᱚ ᱢᱤᱫ ᱟᱢᱨᱤᱠᱟᱱ ᱨᱤᱱᱤᱡ ᱯᱷᱤᱞᱢ ᱯᱟᱯᱟᱴᱤᱭᱟᱹ ᱟᱨ ᱢᱚᱰᱮᱞ ᱠᱟᱱᱟᱭ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱙ ᱡᱩᱱ ᱒᱐᱐᱐ ᱨᱮ ᱱᱭᱩ ᱭᱳᱨᱠ ᱨᱮᱱᱟᱜ ᱭᱩᱱᱟᱭᱴᱮᱰ ᱥᱴᱮᱴ ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ ᱾ ᱢᱩᱨ ᱢᱩᱬᱩᱛ ᱞᱮᱠᱟᱛᱮ ᱵᱷᱤᱰᱤᱭᱳ ᱟᱨ ᱣᱮᱵᱽ ᱥᱤᱱ ᱨᱮ ᱯᱟᱴ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟᱭ ᱟᱨ ᱟᱵᱚ ᱢᱩᱨ ᱵᱟᱵᱚᱫ ᱩᱱᱤᱭᱟᱹᱜ ᱡᱤᱣᱱᱤ ᱨᱮ ᱯᱟᱯᱟᱴᱤᱭᱟᱹ ᱨᱮᱱᱟᱜ ᱮᱛᱚᱦᱚᱵ ᱡᱤᱭᱚᱱ, ᱠᱟᱹᱢᱤ ᱦᱚᱨᱟ, ᱵᱷᱤᱰᱤᱭᱳ ᱟᱨ ᱥᱤᱨᱯᱷᱟᱹ ᱮᱢᱟᱱ ᱵᱟᱵᱚᱫ ᱵᱚᱱ ᱵᱟᱰᱟᱭ ᱫᱟᱲᱮᱭᱟᱜᱼᱟ ᱾ ᱛᱚᱵᱮ ᱩᱱᱤᱭᱟᱹᱜ ᱡᱤᱣᱱᱤ ᱞᱟᱦᱟ ᱥᱮᱫ ᱵᱚᱱ ᱧᱮᱞ ᱵᱚᱱ ᱮᱛᱚᱦᱚᱵ ᱢᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱟᱹᱢᱤ ᱦᱚᱨᱟ
ᱱᱩᱭ ᱭᱳᱨᱠ ᱨᱮ ᱡᱟᱱᱟᱢ ᱞᱮᱱᱟᱭ ᱢᱩᱨ ᱫᱚ ᱒᱐᱑᱙ ᱨᱮ ᱑᱙ ᱥᱮᱨᱢᱟ ᱨᱮᱱᱟᱜ ᱵᱚᱭᱚᱥ ᱨᱮ Entertainment Industry ᱨᱮ ᱟᱡᱟᱜ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱮ ᱮᱛᱚᱦᱚᱵ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱯᱟᱯᱟᱴᱤᱭᱟᱹ‌ ᱞᱮᱠᱟᱛᱮ ᱟᱭᱢᱟ ᱯᱷᱤᱞᱢ ᱥᱴᱩᱰᱤᱭᱳ ᱠᱚ ᱨᱮ ᱥᱟᱶ ᱛᱮ ᱠᱟᱹᱢᱤ ᱠᱮᱫᱼᱟᱭ ᱟᱨ ᱚᱱᱟ ᱠᱚ ᱯᱷᱤᱞᱢ ᱥᱴᱩᱰᱤᱭᱳ ᱨᱮ ᱟᱡᱟᱜ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱯᱩᱭᱞᱩ ᱥᱩᱴ ᱯᱷᱤᱞᱢ ᱥᱴᱩᱰᱤᱭᱳ ᱵᱤᱣᱱᱮ ᱱᱮᱴᱣᱟᱨᱠ ᱥᱟᱶ ᱦᱩᱭ ᱮᱱ ᱛᱟᱭᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱯᱟᱯᱟᱴᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱯᱷᱤᱞᱢ ᱥᱴᱩᱰᱤᱭᱳ ᱥᱟᱶ ᱠᱟᱹᱢᱤ ᱠᱮᱫᱟᱭ ᱟᱨ ᱚᱱᱟ ᱯᱷᱤᱞᱤᱯ ᱥᱴᱩᱰᱤᱭᱳ ᱨᱮ ᱮᱱ  ᱯᱟᱞᱟᱥ ᱰᱤᱥᱴᱨᱤᱵᱽᱭᱩᱥᱟᱱ ᱟᱨ ᱠᱮ. ᱮ. ᱯᱤᱠᱪᱟᱨᱥ ᱨᱮ ᱥᱮᱞᱮᱫ ᱛᱟᱦᱮᱸ ᱠᱟᱱᱟᱭ᱾
ᱯᱷᱤᱞᱢ ᱥᱴᱩᱰᱤᱭᱳ ᱠᱷᱚᱱ ᱮᱴᱟᱜ ᱢᱮᱜᱟᱱ ᱫᱚ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮᱱᱟᱜ ᱟᱭᱢᱟ ᱵᱟᱰᱟᱭᱟᱱ ᱯᱟᱯᱟᱴᱤᱭᱟᱹ ᱠᱚ ᱥᱟᱶ ᱵᱷᱤᱰᱤᱭᱳ ᱨᱮ ᱥᱚᱫᱚᱨ ᱠᱮᱫᱟᱭ ᱟᱨ ᱩᱱᱠᱩ ᱯᱟᱯᱟᱴᱤᱭᱟᱹ ᱡᱟᱡᱽᱢᱤᱱ ᱞᱟᱣ ᱢᱩᱬᱩᱛ ᱞᱮᱠᱟᱛᱮ ᱥᱮᱞᱮᱫ ᱛᱟᱦᱮᱸ ᱟᱠᱟᱱᱟᱭ ᱾ ᱱᱤᱛᱟᱝ ᱨᱮ ᱩᱱᱤ ᱟᱡᱟᱜ ᱥᱚᱥᱟᱞ ᱢᱤᱰᱤᱭᱟ ᱨᱮ ᱟᱡ ᱨᱤᱱ ᱯᱷᱮᱱ ᱠᱚ ᱥᱟᱶ ᱯᱷᱚᱴᱚ ᱵᱷᱤᱰᱤᱭᱳ ᱠᱚ ᱦᱟᱹᱴᱤᱧ ᱟᱭ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱛᱤᱨᱞᱟᱹ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ: ᱟᱢᱨᱤᱠᱟᱱ ᱯᱟᱯᱟᱴᱤᱭᱟᱹ
ᱢᱚᱦᱩᱨᱚ
ᱵᱟᱱᱟᱣ
ᱯᱩᱭᱞᱩ ᱡᱷᱚᱛᱚ ᱯᱚᱨᱤᱵᱟ ᱠᱚ ᱟ.ᱨᱩᱵ ᱠᱟᱛᱮ ᱜᱮᱫᱻᱟᱢ ᱾ ᱞᱟ.ᱠᱛᱤ ᱡᱟ.ᱱᱤᱡ ᱫᱟᱜ,ᱵᱩᱞᱩᱝ,ᱥᱟᱥᱟᱝ ᱮᱢ ᱠᱟᱛᱮ ᱛᱤᱠᱤ ᱤᱥᱤᱱᱟᱢ ᱾ ᱵᱚᱰᱤ ᱟᱛᱟ ᱠᱟᱛᱮ ᱥᱤᱯᱤ ᱜᱮᱡᱮᱨ ᱢᱮ ᱾ ᱛᱩᱨᱩᱭ ᱪᱟ.ᱢᱩᱪ ᱜᱚᱛᱚᱢ ᱤᱫᱤ ᱠᱟᱛᱮ ᱞᱚᱞᱚᱭᱟᱢ, ᱚᱱᱟ ᱨᱮ ᱡᱤᱨᱟ. ᱟᱨ ᱛᱮᱡᱽ ᱥᱟᱠᱟᱢ ᱢᱮᱥᱟ ᱠᱟᱛᱮ ᱦᱮᱰᱮᱡ ᱢᱮ ᱟᱨ ᱛᱤᱠᱤ ᱟᱠᱟᱱ ᱯᱚᱨᱤᱵᱟ ᱟᱨ ᱵᱚᱰᱤ ᱠᱚ ᱠᱷᱟᱸᱡᱚ ᱢᱮᱥᱟᱭ ᱢᱮ ᱾ ᱵᱮᱥ ᱞᱮᱠᱟ ᱦᱮᱰᱮᱡ ᱞᱮᱱᱠᱷᱟᱱ ᱜᱩᱱᱰᱟ. ᱟᱠᱟᱱ ᱡᱤᱨᱟ. ᱢᱮᱥᱟᱭ ᱢᱮ ᱾ ᱛᱚᱵᱮ ᱢᱚᱦᱩᱨᱚ ᱛᱮᱭᱟᱨ ᱮᱱᱟ ᱾
ᱵᱤᱡᱚᱭ ᱫᱮᱵᱚᱨᱟᱠᱳᱱᱰᱟ
ᱵᱤᱡᱚᱭ ᱫᱮᱵᱚᱨᱟᱠᱳᱱᱰᱟ ᱫᱚ ᱛᱮᱞᱮᱜᱩ ᱥᱤᱱᱮᱢᱟ (cinema) ᱨᱮᱱ ᱢᱤᱫ ᱧᱩᱛᱩᱢᱟᱱ ᱠᱷᱮᱞᱚᱸᱰᱟ.ᱱᱤ ᱠᱟᱱᱟᱭ᱾ ᱵᱤᱡᱚᱭ ᱫᱚ ᱨᱚᱵᱤ ᱵᱟᱵᱩᱭᱜ ᱱᱩᱵᱷᱵᱷᱤᱞᱟ (᱒᱐᱑᱑) ᱥᱤᱱᱮᱢᱟ ᱦᱚᱛᱮᱛᱮ ᱥᱤᱱᱮᱢᱟ ᱡᱚᱜᱚᱛ ᱨᱮᱭ ᱦᱮᱡ ᱞᱮᱱᱟ᱾ ᱛᱚᱵᱮ ᱩᱱᱤᱫᱚ ᱦᱚᱲ ᱛᱟᱞᱟᱨᱮᱭ ᱥᱚᱫᱚᱨ ᱥᱮᱴᱮᱨ ᱟᱠᱟᱱᱟᱭ ᱭᱟᱵᱷᱮᱰᱟ ᱥᱩᱵᱷᱨᱚᱢᱟᱱᱭᱟᱢ (᱒᱐᱑᱕) ᱥᱤᱱᱮᱢᱟ ᱛᱟᱞᱟᱛᱮ᱾ ᱒᱐᱑᱖ ᱥᱮᱨᱢᱟ ᱨᱮᱱᱟᱜ ᱯᱮᱞᱞᱤ ᱪᱩᱯᱩᱞᱩ ᱥᱤᱱᱮᱢᱟ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱥᱤᱨᱯᱟᱹ (national film award) ᱟᱨ ᱛᱮᱞᱮᱜᱩ ᱨᱮ ᱯᱷᱞᱤᱢ ᱯᱷᱮᱭᱟᱨ ᱥᱤᱨᱯᱟᱹ ᱮ ᱦᱟᱢᱮᱴ ᱞᱮᱫᱟ᱾
ᱚᱱᱟ ᱛᱟᱭᱚᱢ, ᱚᱨᱡᱩᱱ ᱨᱮᱰᱰᱤ (᱒᱐᱑᱗), ᱢᱟᱦᱟᱱᱛᱤ (᱒᱐᱑᱘), ᱜᱤᱛᱟ ᱜᱳᱵᱷᱤᱱᱫᱟᱢ (᱒᱐᱑᱘) ᱟᱨ ᱰᱮᱠᱥᱤᱣᱟᱞᱟ (᱒᱐᱑᱘) ᱞᱮᱠᱟᱱ ᱥᱤᱱᱮᱢᱟ ᱠᱚ ᱨᱮ ᱢᱩᱦᱩᱫ ᱨᱳᱞ ᱨᱮ ᱛᱟᱦᱮ ᱠᱟᱛᱮᱡ ᱛᱮᱞᱮᱜᱩ ᱥᱤᱱᱮᱢᱟ ᱡᱚᱜᱚᱛ ᱢᱤᱫ ᱢᱟᱨᱟᱝ ᱠᱷᱮᱞᱚᱰᱤᱭᱟᱹ ᱞᱮᱠᱟᱛᱮᱭ ᱵᱟᱰᱟᱭᱚᱜ ᱠᱟᱱᱟ᱾ ᱵᱤᱡᱚᱭ ᱫᱮᱵᱚᱨᱟᱠᱳᱱᱰᱟ ᱚᱨᱡᱩᱱ ᱨᱮᱰᱰᱤ ᱥᱤᱱᱮᱢᱟ ᱨᱮ ᱟᱵᱷᱤᱱᱚᱭ ᱠᱟᱛᱮᱡ ᱛᱮᱞᱮᱜᱩ ᱨᱮ ᱯᱷᱤᱞᱤᱢ ᱯᱷᱮᱭᱟᱨ ᱥᱤᱨᱯᱟᱹ ᱥᱮᱲᱟ ᱚᱵᱷᱤᱱᱮᱛᱟ ᱞᱮᱛᱮᱭ ᱧᱟᱢ ᱞᱮᱫᱟ᱾
ᱯᱩᱭᱞᱩ ᱠᱟᱹᱢᱤ ᱟᱨ ᱠᱩᱨᱩᱢᱩᱴᱩ
ᱵᱤᱡᱚᱭ ᱫᱮᱵᱽᱨᱟᱠᱳᱱᱰᱟ ᱒᱐᱑᱑ ᱥᱮᱨᱢᱟ ᱨᱮ ᱫᱩᱞᱟᱹᱲᱤᱭᱟᱹ ᱥᱤᱱᱮᱢᱟ ᱱᱩᱵᱷᱵᱷᱤᱞᱟ (᱒᱐᱑᱑) ᱦᱚᱛᱮᱛᱮ ᱥᱤᱱᱮᱢᱟ ᱡᱚᱜᱚᱛ ᱨᱮᱭ ᱦᱮᱡ ᱞᱮᱱᱟ᱾ ᱚᱱᱟ ᱛᱟᱭᱚᱢ ᱒᱐᱑᱒ ᱥᱮᱨᱢᱟ ᱨᱮ ᱥᱮᱠᱷᱚᱨ ᱠᱟᱢᱢᱩᱞᱟ ᱛᱤᱠᱤᱱᱟᱜ ᱞᱟᱭᱤᱯᱷ ᱤᱥ ᱵᱤᱭᱴᱤᱯᱷᱩᱞ (ᱡᱤᱭᱚᱱ ᱫᱚ ᱢᱚᱡ ᱜᱮᱭᱟ) ᱥᱤᱱᱮᱢᱟ ᱨᱮ ᱠᱟᱹᱴᱤᱡᱽ ᱮ ᱚᱵᱷᱤᱱᱚᱭ ᱞᱮᱫᱟ᱾ ᱵᱟᱱᱟᱨ ᱥᱤᱱᱮᱢᱟ ᱜᱮ ᱦᱟᱲ ᱠᱚ ᱛᱟᱞᱟᱨᱮ ᱵᱤᱠᱟ.ᱣ ᱞᱮᱱ ᱨᱮ ᱦᱚ ᱵᱤᱡᱚᱭ ᱫᱚ ᱦᱟᱲ ᱠᱚ ᱥᱟᱢᱟᱝ ᱨᱮ ᱵᱟᱭ ᱵᱟᱰᱟᱭ ᱧᱟᱢ ᱞᱮᱱᱟ᱾
ᱥᱤᱱᱮᱢᱟ
•ᱥᱟᱱᱟᱢ ᱥᱤᱱᱮᱢᱟ ᱫᱚ ᱛᱮᱞᱮᱜᱩ ᱛᱮᱜᱮ,ᱮᱴᱟᱜ ᱫᱚ ᱩᱫᱩᱜ ᱦᱩᱭ ᱟᱠᱟᱱᱟ᱾
ᱥᱟᱹᱠᱷᱭᱟᱹᱛ
᱑)https://en.m.wikipedia.org/wiki/Vijay_Deverakonda ᱒)https://hi.m.wikipedia.org/wiki/%E0%A4%B5%E0%A4%BF%E0%A4%9C%E0%A4%AF_%E0%A4%A6%E0%A5%87%E0%A4%B5%E0%A4%B0%E0%A4%95%E0%A5%8B%E0%A4%82%E0%A4%A1%E0%A4%BE
ᱯᱷᱩᱢᱤᱭᱳ ᱦᱟᱴᱟᱱᱟᱵᱮ
ᱥᱟᱹᱠᱷᱭᱟᱹᱛ
ᱛᱷᱚᱠ: ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ: ᱡᱟᱯᱟᱱᱤ ᱮᱰᱟᱞᱴ ᱯᱟᱯᱟᱴᱤᱭᱟᱹ
ᱥᱤᱮᱱᱵᱤᱥᱤ ᱟᱣᱟᱪ
ᱥᱤᱮᱱᱵᱤᱥᱤ ᱟᱣᱟᱪ ᱱᱚᱣᱟ ᱫᱚ ᱢᱤᱫᱴᱟᱝ ᱥᱤᱧᱚᱛᱤᱭᱟ. ᱴᱮᱞᱤᱵᱷᱤᱥᱚᱱ ᱪᱮᱱᱮᱞ,ᱚᱱᱟ ᱨᱮᱱ ᱢᱟᱞᱤᱠ ᱫᱚ ᱥᱤᱮᱱᱵᱤᱥᱤ ᱟᱨ ᱴᱤᱵᱷᱤ᱑᱘।
ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ
ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱵᱤᱦᱟᱨ ᱨᱮ ᱓᱘ ᱦᱚᱱᱚᱛ, ᱑᱐᱑ ᱥᱟᱵᱽᱰᱤᱵᱤᱡᱚᱱ ᱟᱨ ᱕᱓᱔ ᱵᱚᱱᱚᱛ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
* Districts ᱵ
ᱟᱲᱥᱟ ᱠᱚᱞᱮᱡᱽ
ᱟᱲᱥᱟ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱟᱲᱥᱟ ᱨᱮ ᱢᱮᱱᱟᱜ ᱢᱤᱫ ᱠᱚᱞᱮᱡᱽ ᱠᱟᱱᱟ᱾ ᱒᱐᱐᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱠᱚᱞᱮᱡᱽ ᱫᱚ ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱱᱤᱵᱮᱫᱤᱛᱟ ᱚᱨᱡᱩᱱ
ᱱᱤᱵᱮᱫᱤᱛᱟ ᱚᱨᱡᱩᱱ ᱥᱤᱧᱚᱛ ᱨᱤᱱᱤᱡ ᱠᱟᱛᱷᱟ ᱪᱤᱛᱟᱹᱨ ᱵᱟᱰᱦᱤ ᱥᱟᱶ, ᱠᱟᱛᱷᱟ ᱪᱤᱛᱟᱹᱨ ᱵᱮᱱᱟᱣᱤᱡ ᱥᱟᱶ ᱛᱮ ᱟᱹᱰᱤ ᱥᱚᱨᱮᱥ ᱥᱤᱧᱚᱛ ᱨᱮᱱᱟᱜ ᱥᱟᱥᱛᱨᱤᱭᱚ ᱮᱱᱮᱡ ᱵᱷᱟᱨᱚᱛ ᱥᱟᱥᱛᱱᱟᱴᱭᱚᱢ ᱮᱱᱮᱡᱤᱡ ᱠᱟᱱᱟᱭ ᱾ ᱟᱡᱟᱜ ᱡᱟᱱᱟᱢ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱵᱟᱝᱜᱟᱞᱩᱨᱩ ᱨᱮ ᱦᱩᱭ ᱞᱮᱱᱟ ᱾ ᱟᱡᱟᱜ ᱯᱩᱭᱞᱩ ᱠᱟᱛᱷᱟ ᱪᱤᱛᱟᱹᱨ ᱵᱟᱰᱚᱦᱤ ᱮᱢ ᱮᱥ ᱨᱟᱡᱥᱮᱠᱦᱟᱨ ᱥᱟᱶ ᱨᱚᱛᱷᱤ ᱥᱚᱯᱛᱚᱢᱤ (᱑᱙᱘᱖) ᱨᱮ ᱟᱥᱟ ᱨᱟᱱᱤ ᱧᱩᱛᱩᱢ ᱛᱮ ᱠᱟᱹᱢᱤ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱭᱢᱟ ᱠᱟᱛᱷᱟ ᱪᱤᱛᱟᱹᱨᱮ ᱢᱤᱫ ᱵᱟᱰᱚᱦᱤ ᱥᱟᱶ ᱥᱚᱨᱮᱥ ᱮᱱᱮᱡᱤᱭᱟᱹ ᱞᱮᱠᱟᱛᱮ ᱟᱡ ᱟᱹᱰᱤ ᱢᱚᱱᱮ ᱠᱩᱨᱩᱢᱩᱴᱩ ᱟᱛᱮᱫ ᱠᱟᱹᱢᱤ ᱛᱚᱸᱜᱮ ᱨᱮᱜᱮ ᱢᱮᱱᱟᱭᱟ, ᱥᱨᱤᱨᱟᱢᱟ ᱤᱱᱴᱮᱨᱱᱟᱥᱱᱟᱞ ᱥᱟᱶ ᱢᱤᱫ ᱠᱟᱛᱷᱟ ᱪᱤᱛᱟᱹᱨ ᱦᱚᱸᱭ ᱵᱮᱱᱟᱣᱤᱡ (Producer) ᱞᱮᱠᱟ ᱛᱮ ᱦᱚᱸᱭ ᱠᱟᱹᱢᱤ ᱠᱮᱫᱟ ᱾ ᱱᱤᱵᱮᱫᱤᱛᱟ ᱚᱨᱡᱩᱱ ᱫᱚ ᱧᱩᱛᱩᱢᱟᱱ ᱠᱚᱱᱚᱰᱚ ᱠᱚᱲᱟ ᱵᱟᱰᱚᱦᱤ ᱵᱤᱫᱭᱟᱥᱟᱜᱚᱨ ᱤᱡ ᱦᱚᱯᱚᱱᱮᱨᱟ ᱠᱟᱱᱟᱭ ᱡᱟᱦᱟᱸᱭ ᱫᱚ ᱨᱟᱡᱮᱥ ᱢᱮᱱᱛᱮᱫ ᱦᱚᱱ ᱠᱚ ᱵᱟᱰᱟᱭ ᱟᱠᱟᱫᱮᱭᱟ ᱾ ᱱᱤᱵᱮᱫᱤᱛᱟ ᱚᱨᱡᱩᱱ ᱠᱟᱛᱷᱟ ᱪᱤᱛᱟᱹᱨ ᱵᱟᱰᱚᱦᱤ ᱚᱨᱡᱩᱱ ᱥᱚᱨᱡᱟ ᱥᱟᱶ ᱦᱩᱭ ᱟᱠᱟᱱᱟ ᱾
ᱡᱤᱭᱚᱱ
ᱱᱤᱵᱮᱫᱤᱛᱟ ᱦᱟᱜ ᱡᱟᱱᱟᱢ ᱢᱤᱫ ᱠᱟᱛᱷᱟ ᱪᱤᱛᱟᱹᱨ ᱨᱮ ᱥᱮᱞᱮᱫ ᱟᱠᱟᱱ ᱢᱤᱫ ᱵᱟᱰᱚᱦᱤᱭᱟᱜ ᱜᱷᱟᱨᱚᱸᱡ ᱨᱮ ᱡᱟᱱᱟᱢ ᱦᱩᱭ ᱟᱠᱟᱱᱟ ᱾ ᱟᱡ ᱚᱨᱡᱩᱱ ᱥᱟᱨᱚᱡᱟ ᱴᱷᱮᱫ ᱡᱟᱶᱟᱭ ᱮᱱ ᱛᱟᱭᱭᱚᱢ ᱟᱠᱹᱤᱱ ᱨᱤᱱ ᱵᱟᱨᱭᱟ ᱠᱩᱲᱤ ᱜᱤᱫᱨᱟᱹ ᱠᱤᱱ ᱦᱩᱭ ᱮᱱᱟ, ᱢᱤᱫᱴᱟᱝᱟ ᱧᱩᱛᱩᱢ ᱮᱭᱥᱣᱳᱨᱭᱟ ᱚᱨᱡᱩᱱ ᱟᱨ ᱢᱤᱫᱴᱟᱝ ᱫᱚ ᱚᱱᱡᱚᱱᱟ ᱟᱨᱡᱩᱱ ᱾ ᱮᱭᱥᱣᱚᱨᱭᱟ ᱚᱨᱡᱩᱱ ᱫᱚ ᱠᱚᱱᱚᱰᱚ ᱠᱟᱛᱷᱟ ᱪᱤᱛᱟᱹᱨ ᱨᱮ ᱠᱟᱹᱢᱤ ᱠᱟᱱᱟᱭ ᱟᱨ ᱚᱱᱡᱚᱱᱟ ᱫᱚ ᱱᱤᱭᱩ ᱭᱳᱨᱠ ᱨᱮ ᱯᱷᱮᱥᱚᱱ ᱰᱤᱡᱟᱭᱱᱚᱨ ᱞᱮᱠᱟᱭ ᱠᱟᱹᱢᱤ ᱠᱟᱱᱟ ᱾ ᱱᱤᱵᱮᱫᱤᱛᱟ ᱟᱥᱟ ᱨᱟᱱᱤ ᱧᱩᱛᱩᱢ ᱛᱮ ᱠᱚᱱᱱᱚᱰᱚ ᱠᱟᱛᱷᱟ ᱪᱤᱛᱟᱹᱨ ᱡᱮᱜᱮᱛ ᱮ ᱵᱚᱞᱚ ᱮᱱᱟ, ᱟᱨ ᱯᱩᱭᱞᱩ ᱫᱷᱟᱣ ᱠᱟᱛᱷᱟ ᱪᱤᱛᱟᱹᱨ ᱨᱚᱛᱷᱚ ᱥᱚᱯᱛᱤᱢᱤ ᱨᱮ ᱦᱚᱲ ᱠᱚ ᱥᱟᱢᱟᱝ ᱨᱮ ᱥᱚᱫᱚᱨ ᱮᱱᱟᱭ ᱾ ᱱᱚᱣᱟ ᱠᱟᱛᱷᱟ ᱪᱤᱛᱟᱹᱨ ᱮᱢ ᱮᱥ ᱨᱟᱡᱽᱥᱮᱠᱷᱚᱨᱟ ᱫᱤᱥᱟᱹ ᱩᱫᱩᱜ ᱛᱮ ᱦᱩᱭ ᱞᱮᱱᱟ ᱟᱨ ᱵᱟᱰᱚᱦᱤ ᱥᱤᱵᱽ ᱨᱟᱡᱽᱠᱩᱢᱟᱨ ᱥᱟᱶ ᱮ ᱠᱟᱹᱢᱤ ᱞᱮᱫᱟ, ᱵᱮᱯᱟᱨ ᱦᱤᱥᱟᱹᱵ ᱛᱮ ᱦᱚᱸ ᱱᱚᱣᱟ ᱠᱟᱛᱷᱟ ᱪᱤᱛᱟᱹᱨ ᱟᱹᱰᱤ ᱱᱟᱯᱟᱭ ᱜᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱚᱮᱡᱩᱱ ᱥᱟᱨᱡᱟ ᱥᱟᱶ ᱵᱟᱯᱞᱟ ᱦᱩᱭ ᱮᱱ ᱛᱟᱭᱚᱢ ᱟᱠᱚ ᱪᱮᱱᱱᱟᱭ ᱠᱚ ᱩᱪᱟᱹᱲ ᱮᱱᱟ ᱟᱨ ᱠᱟᱛᱷᱟ ᱪᱤᱛᱟᱹᱨ ᱨᱮ ᱵᱟᱰᱚᱦᱤ ᱞᱮᱠᱟᱱᱟᱜ ᱠᱟᱹᱢᱤ ᱵᱟᱹᱜᱤ ᱭᱟᱛᱮᱫ ᱜᱷᱟᱨᱚᱸᱡᱽ ᱥᱟᱢᱵᱲᱟᱣ ᱮ ᱪᱷᱩᱴᱟᱹᱣ ᱮᱱᱟ ᱾ ᱨᱚᱠᱟ ᱜᱮ ᱟᱡ ᱚᱨᱡᱩᱱᱟ ᱯᱨᱚᱰᱚᱠᱥᱚᱱ ᱥᱴᱩᱰᱤᱭᱳ ᱥᱨᱤᱨᱟᱢ ᱯᱷᱤᱞᱢᱥ ᱤᱱᱴᱮᱨᱱᱮᱥᱚᱱᱟᱞ ᱥᱟᱶ ᱯᱷᱤᱞᱤᱢ ᱵᱮᱱᱟᱣᱤᱡ ᱞᱮᱠᱟᱛᱮᱦᱚᱸᱭ ᱠᱟᱹᱢᱤ ᱟᱠᱟᱫᱟᱭ ᱟᱨ ᱚᱱᱟ ᱨᱮ ᱢᱟᱱ ᱦᱚᱸᱭ ᱧᱟᱢ ᱟᱠᱟᱫᱟ ᱾ ᱠᱟᱛᱷᱟ ᱪᱤᱛᱟᱹᱨ ᱟᱨ ᱚᱱᱟ ᱥᱟᱶ ᱡᱚᱲᱟᱣ ᱟᱭᱢᱟ ᱠᱟᱹᱢᱤ ᱠᱷᱚᱱ ᱵᱷᱮᱜᱟᱨ ᱟᱡ ᱢᱤᱫ ᱥᱟᱥᱛᱨᱤᱭᱚ ᱮᱱᱮᱡᱤᱡ ᱞᱮᱠᱟᱛᱮ ᱦᱚᱸ ᱧᱩᱛᱩᱢ ᱢᱮᱱᱟᱜ ᱛᱟᱦᱮᱭᱟ ᱟᱨ ᱟᱹᱰᱤᱜᱟᱱ ᱴᱷᱟᱶ ᱨᱮ ᱟᱡ ᱟᱡᱟᱜ ᱮᱱᱮᱡ ᱮ ᱥᱚᱫᱚᱨ ᱟᱠᱟᱫᱟ ᱾ ᱟᱠᱚᱣᱟᱜ ᱵᱮᱱᱮᱚᱨ ᱨᱮ ᱵᱮᱟᱱᱣ ᱟᱠᱟᱱ ᱛᱤᱱᱟᱹᱜ ᱜᱟᱱ ᱠᱟᱛᱷᱟ ᱪᱤᱛᱟᱹᱨ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱮᱵᱟᱜᱚᱱ (᱑᱙᱙᱒) ᱵᱮᱫᱷᱚᱢ (᱒᱐᱐᱑) ᱵᱟᱭᱩ ᱯᱩᱛᱨᱟ (᱒᱐᱐᱙) ᱚᱵᱷᱤᱢᱚᱱᱭᱩ (᱒᱐᱑᱔) ᱯᱨᱮᱢᱟ ᱵᱟᱨᱟᱦᱟ (᱒᱐᱑᱘) ᱟᱨ ᱥᱳᱞᱤᱵᱤᱫᱵᱟ (᱒᱐᱑᱘) ᱾
ᱵᱨᱟᱦᱢᱢᱚᱱᱵᱟᱲᱤᱭᱟ ᱦᱚᱱᱚᱛ
ᱱᱟᱜᱟᱢ
ᱱᱟᱣᱟ ᱦᱚᱱᱚᱛ ᱨᱮᱭᱟᱜ ᱫᱟᱹᱠᱷᱤᱱ ᱫᱚ ᱠᱩᱢᱤᱞᱞᱟ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱱᱟᱨᱟᱭᱚᱱᱜᱚᱸᱡᱽ ᱦᱚᱱᱚᱛ, ᱱᱚᱨᱥᱤᱝᱫᱤ ᱦᱚᱱᱚᱛ ᱟᱨ ᱠᱤᱥᱳᱨᱜᱚᱸᱡᱽ ᱦᱚᱱᱚᱛ, ᱩᱛᱟᱹᱨ ᱫᱚ ᱠᱤᱥᱳᱨᱜᱚᱸᱡᱽ ᱦᱚᱱᱚᱛ ᱟᱨ ᱦᱚᱵᱤᱜᱚᱸᱡᱽ ᱦᱚᱱᱚᱛ, ᱟᱨ ᱯᱩᱨᱩᱵᱽ ᱫᱚ ᱦᱚᱵᱤᱜᱚᱸᱡᱽ ᱦᱚᱱᱚᱛ ᱟᱨ ᱥᱤᱧᱚᱛ ᱨᱮᱭᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱵᱨᱟᱦᱢᱚᱱᱵᱟᱲᱤᱭᱟ ᱦᱚᱱᱚᱛ ᱙ ᱜᱚᱴᱟᱝ ᱩᱯᱚᱡᱮᱞᱟ, ᱙ ᱜᱚᱴᱟᱝ ᱛᱷᱟᱱᱟ, ᱕ ᱜᱚᱴᱟᱝ ᱯᱳᱣᱨᱚᱥᱚᱵᱷᱟ, ᱑᱐᱐ ᱜᱚᱴᱟᱝ ᱤᱭᱩᱱᱤᱭᱚᱱ, ᱙᱙᱓ ᱜᱚᱴᱟᱝ ᱢᱳᱣᱡᱟ, ᱑᱓᱓᱑ ᱜᱚᱴᱟᱝ ᱟᱛᱚ ᱟᱨ ᱖ ᱜᱚᱴᱟᱝ ᱥᱚᱝᱥᱚᱫ ᱟᱥᱚᱱ ᱱᱤᱭᱟᱹ ᱠᱚᱛᱮ ᱦᱩᱭᱟᱠᱟᱱᱟ᱾
ᱩᱯᱚᱡᱮᱞᱟᱠᱚ
ᱵᱨᱟᱦᱢᱚᱱᱵᱟᱲᱤᱭᱟ ᱦᱚᱱᱚᱛ ᱨᱮ ᱙ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱺ
ᱥᱤᱠᱱᱟᱸᱛᱠᱚ
ᱦᱚᱱᱚᱛ ᱨᱮᱭᱟᱜ ᱚᱞᱚᱜ ᱵᱟᱰᱟᱭ ᱔᱒.᱒᱖%᱾ ᱵᱨᱟᱦᱢᱚᱱᱵᱟᱲᱤᱭᱟ ᱫᱚ ᱠᱩᱢᱤᱞᱞᱟ ᱪᱮᱢᱮᱫᱽ ᱵᱚᱨᱰ ᱨᱮᱭᱟᱜ ᱠᱟᱱᱟ᱾ ᱱᱤᱭᱟᱹ ᱦᱚᱱᱚᱛ ᱨᱮ ᱔᱑ ᱜᱚᱴᱟᱝ ᱠᱚᱞᱮᱡᱽ, ᱓ ᱜᱚᱴᱟᱝ ᱠᱟᱨᱤᱜᱩᱨᱤ, ᱘᱙᱗ ᱜᱚᱴᱟᱝ ᱥᱚᱨᱠᱟᱨᱤ ᱯᱟᱨᱛᱷᱚᱢᱤᱠ ᱤᱥᱠᱩᱞ, ᱑᱘᱒ ᱜᱚᱴᱟᱝ ᱢᱟᱫᱽᱫᱷᱚᱢᱤᱠ ᱤᱥᱠᱩᱞ, ᱑ ᱜᱚᱴᱟᱝ ᱠᱚ(law) ᱠᱚᱞᱮᱡᱽ, ᱑ ᱜᱚᱴᱟᱝ ᱱᱟᱨᱥᱤᱝ ᱤᱱᱥᱤᱴᱤᱭᱩᱴ ᱥᱟᱶ ᱟᱨᱦᱚᱸ ᱔ ᱜᱚᱴᱟᱝ ᱤᱥᱠᱩᱞ ᱠᱚᱞᱮᱡᱽ ᱠᱚ ᱢᱮᱱᱟᱜ-ᱟ᱾
ᱚᱨᱪᱚᱱᱟ ᱢᱚᱦᱚᱱᱛᱚ
ᱚᱨᱪᱚᱱᱟ ᱢᱚᱦᱚᱱᱛᱚ (ᱟᱥᱟᱢᱤᱥ : অৰ্চনা মহন্ত) (᱑᱘ ᱢᱟᱨᱪ ᱑᱙᱔᱙ - ᱒᱗ ᱟᱜᱚᱥᱴ ᱒᱐᱒᱐) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱥᱟᱢ ᱨᱮᱱ ᱢᱤᱫ ᱧᱩᱛᱩᱢᱟᱱ ᱦᱚᱲ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾ ᱟᱥᱟᱢᱤᱥ ᱦᱚᱲ ᱥᱮᱨᱮᱧ ᱯᱟᱥᱱᱟᱣ ᱟᱨ ᱡᱤᱭᱟᱹᱲ ᱫᱚᱦᱚᱭ ᱨᱮ ᱚᱨᱚᱪᱚᱱᱟ ᱢᱚᱦᱚᱱᱛᱚ ᱟᱨ ᱵᱚᱸᱜᱟ ᱛᱟᱞᱟ ᱟᱠᱟᱱ ᱟᱡᱽ ᱡᱟᱣᱟᱭ ᱠᱷᱚᱜᱮᱱ ᱢᱚᱦᱚᱱᱛᱚ ᱛᱤᱠᱤᱱᱟᱜ ᱟᱹᱰᱤ ᱢᱟᱨᱟᱝ ᱮᱱᱮᱢ‌ ᱢᱮᱱᱟᱜᱼᱟ ᱾ ᱱᱩᱠᱤᱱ ᱥᱮᱨᱮᱧ ᱡᱩᱲᱤ ᱢᱤᱫ ᱥᱟᱶᱛᱮ ᱟᱭᱢᱟ‌ ᱦᱤᱴ ᱥᱮᱨᱮᱧ ᱠᱤᱱ ᱥᱮᱨᱮᱧ ᱟᱠᱟᱫᱟ ᱾
ᱟᱯᱱᱟᱨ ᱡᱤᱭᱚᱱ
ᱚᱨᱪᱚᱱᱟ ᱢᱚᱦᱚᱱᱛᱚ ᱫᱚ ᱟᱥᱟᱢᱤᱥ ᱦᱚᱲ ᱥᱮᱨᱮᱧᱤᱭᱟᱹ ᱠᱷᱚᱜᱮᱱ ᱢᱚᱦᱚᱱᱛᱚ ᱨᱮᱱ ᱡᱤᱣᱤ ᱡᱩᱲᱤ ᱟᱨ ᱧᱩᱛᱩᱢᱟᱱ ᱥᱮᱨᱮᱧᱤᱭᱟᱹ ᱯᱟᱯᱳᱱ ᱟᱡ ᱜᱚᱜᱚ ᱠᱟᱱᱟᱭ ᱾
ᱠᱟᱹᱢᱤ
ᱚᱨᱪᱚᱱᱟ-ᱠᱷᱚᱜᱮᱱ ᱡᱩᱲᱤ ᱨᱮᱱᱟᱜ ᱧᱩᱛᱩᱢᱟᱱ ᱥᱮᱨᱮᱧ ᱠᱚ (ᱟᱥᱟᱢᱤᱥ ᱛᱮ):
ᱵᱚᱸᱜᱟ ᱛᱟᱞᱟ
ᱚᱨᱪᱚᱱᱟ ᱢᱚᱦᱚᱱᱛᱚ ᱒᱐᱒᱐ ᱥᱮᱨᱢᱟ ᱨᱮ ᱨᱮᱱᱟᱜ ᱒᱗ ᱟᱜᱚᱥᱴ ᱦᱤᱞᱳᱜ ᱮ ᱵᱚᱸᱜᱟ ᱛᱟᱞᱟ ᱮᱱᱟ ᱾ ᱩᱱᱤ ᱫᱚ ᱰᱟᱭᱵᱮᱴᱤᱥ, ᱦᱟᱭ ᱵᱽᱞᱟᱰ ᱯᱨᱮᱥᱟᱨ ᱟᱨ ᱯᱟᱨᱠᱤᱱᱥᱚᱱ ᱨᱩᱣ ᱛᱟᱦᱮ ᱠᱟᱱ ᱛᱟᱭᱟ ᱾
ᱤᱥᱤᱛᱟ ᱫᱟᱛᱛᱟ
ᱤᱥᱤᱛᱟ ᱫᱟᱛᱛᱟ (ᱡᱟᱱᱟᱢ ᱒᱖ ᱚᱜᱚᱥᱴ ᱑᱙᱙᱐) ᱢᱤᱫ ᱥᱤᱧᱚᱛᱤᱭᱟᱹ ᱮᱠᱥᱴᱮᱥ ᱟᱨ ᱢᱳᱰᱟᱞ ᱠᱟᱱᱟ ᱱᱚᱣᱟ ᱯᱷᱤᱞᱢ ᱟᱨ ᱴᱮᱞᱤᱵᱤᱡᱟᱱ ᱥᱤᱨᱤᱭᱟᱞ ᱨᱮ ᱠᱟᱹᱢᱤ ᱠᱟᱱᱟ ᱾ ᱮᱠᱴᱨᱮᱥ ᱛᱟᱱᱩᱥᱨᱤ ᱫᱟᱛᱛᱟ ᱤᱡ ᱦᱩᱰᱤᱧ ᱢᱤᱥᱨᱟ ᱠᱟᱱᱟ, ᱫᱟᱛᱛᱟ ᱫᱚ ᱒᱐᱑᱓ ᱨᱮ ᱥᱴᱟᱨ ᱯᱞᱟᱥ ᱨᱮᱱᱟᱜ ᱥᱚᱯ ᱳᱯᱮᱨᱟ ᱮᱠ ᱜᱷᱟᱨ ᱵᱟᱱᱩᱝᱜᱟ ᱨᱮ ᱯᱩᱱᱟᱢ ᱥᱟᱶᱛᱮ ᱴᱮᱞᱤᱵᱤᱡᱟᱱ ᱨᱮ ᱮᱛᱚᱦᱚᱵᱽ ᱠᱮᱫᱟ ᱠᱤᱱ ᱾ ᱵᱟᱨ ᱥᱮᱨᱢᱟ ᱛᱟᱭᱚᱢ, ᱩᱱᱤᱫᱚ ᱫᱨᱤᱥᱭᱟᱢ ᱥᱟᱶᱛᱮ ᱵᱳᱞᱤᱵᱚᱰ ᱨᱮ ᱯᱩᱭᱞᱩ ᱮ ᱵᱚᱞᱚ ᱮᱱᱟ ᱾
ᱞᱚᱜᱚᱱ ᱟᱨ ᱱᱤᱡᱟᱨᱟᱜ ᱡᱤᱣᱤ
ᱫᱟᱛᱛᱟ ᱫᱚ ᱧᱮᱞ ᱵᱟᱨᱟ ᱞᱟᱹᱜᱤᱫ ᱡᱟᱢᱥᱮᱫᱽᱯᱩᱨ, ᱡᱷᱟᱨᱠᱷᱚᱸᱰ ᱨᱮ ᱢᱤᱫ ᱵᱟᱸᱜᱟᱞᱤ ᱦᱤᱱᱫᱩ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤᱫᱚ ᱰᱤ.ᱵᱤ.ᱮᱢ.ᱮᱥ. ᱡᱟᱢᱥᱮᱫᱽᱯᱩᱨ ᱨᱮ ᱤᱝᱜᱽᱞᱤᱥ ᱟᱥᱲᱟ, ᱟᱨ ᱢᱩᱢᱵᱟᱭ ᱨᱮ ᱢᱤᱰᱤᱭᱟ ᱯᱟᱲᱦᱟᱜ ᱟ ᱛᱟᱦᱮᱸᱫ ᱚᱠᱚᱭ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱨᱮ ᱧᱩᱛᱩᱢ (᱒᱐᱐᱔) ᱡᱤᱛᱠᱟᱹᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾
ᱩᱱᱚᱫᱚ ᱟᱡᱟᱜ ᱫᱩᱞᱟᱹᱲ ᱟᱨ ᱥᱟᱦᱼᱠᱟᱞᱟᱠᱟᱨ ᱵᱟᱛᱥᱟᱞ ᱥᱮᱴᱷ ᱥᱟᱞᱟᱜ ᱒᱘ ᱱᱚᱵᱷᱮᱡᱵᱚᱨ ᱒᱐᱑᱗ ᱨᱮ ᱢᱩᱢᱵᱟᱭ ᱨᱮ ᱵᱟᱯᱞᱟ ᱮᱱᱟ ᱾
ᱜᱟᱹᱰᱤ
ᱜᱟᱰᱤ ᱢᱳᱴᱚᱨ ᱜᱟᱰᱤ ᱟᱨ ᱚᱴᱳᱢᱳᱵᱟᱤᱞ ᱦᱩᱭᱩᱜ ᱠᱟᱱᱟ ᱪᱟᱠᱟᱡᱩᱠᱛᱚ ᱢᱤᱫᱴᱟᱝ ᱢᱳᱴᱚᱨᱡᱟᱱ ᱟᱨ ᱦᱚᱲ ᱫᱮᱡᱟᱠᱟᱱ ᱜᱟᱰᱤ ᱦᱤᱥᱟᱵ ᱛᱮ ᱠᱚ ᱠᱟᱢᱤ ᱟ᱾ ᱱᱚᱣᱟ ᱦᱚᱲ ᱫᱮᱡᱟᱠᱟᱱ ᱜᱟᱰᱤ ᱥᱟᱶᱛᱮ ᱟᱡᱤᱡ ᱤᱱᱡᱤᱱ ᱦᱚ ᱛᱟᱦᱮᱱᱟ᱾ ᱜᱟᱰᱤ ᱢᱮᱱᱛᱮ ᱵᱩᱡᱷᱟᱣ-ᱟ, ᱡᱟᱥᱛᱤ ᱜᱟᱰᱤ ᱜᱮ ᱦᱚᱨ ᱨᱮ ᱪᱟᱞᱟᱜ-ᱟ᱾ ᱟᱨ ᱱᱚᱣᱟ ᱜᱟᱰᱤ ᱨᱮ ᱢᱤᱫ ᱦᱚᱲ ᱠᱷᱚᱱ ᱤᱨᱟ.ᱞᱟᱜ ᱦᱚᱲ ᱠᱚ ᱫᱮᱡᱚᱜ ᱫᱟᱲᱮ-ᱟ᱾ ᱟᱨ ᱪᱟᱠᱟ ᱛᱟᱦᱮᱱᱟ ᱯᱩᱱᱟᱜ᱾ ᱱᱚᱣᱟ ᱜᱟᱰᱤ ᱨᱮ ᱢᱟᱞᱟᱢᱟᱞ ᱦᱚ ᱠᱚ ᱨᱟᱠᱟᱵ ᱜᱮᱭᱟᱹ᱾ ᱛᱚᱵᱮ ᱜᱟᱰᱤ ᱫᱚ ᱦᱚᱲ ᱞᱟᱜᱤᱛ ᱛᱮ ᱛᱮᱭᱟᱨᱟ ᱠᱟᱱᱟ ᱜᱳᱴᱟ ᱫᱤᱥᱟᱹᱢ ᱨᱮ ᱖᱐ ᱠᱩᱴᱤ ᱦᱚᱲ ᱫᱮᱡᱚᱜ ᱜᱟᱰᱤ ᱢᱮᱱᱟᱜ-ᱟ᱾ ᱒᱐᱐᱗ ᱚᱠᱛᱚ ᱨᱮ ᱜᱳᱴᱟ ᱫᱤᱥᱟᱹᱢ ᱨᱮᱱᱟᱜ ᱦᱚᱨ ᱨᱮ ᱘᱐ ᱠᱩᱴᱤ ᱖᱐ ᱥᱟᱥᱟᱭ ᱜᱟᱰᱤ ᱟᱨ ᱴᱮᱨᱟᱠ ᱠᱚ ᱪᱟᱞᱩ-ᱟ᱾ ᱢᱤᱫ ᱥᱮᱨᱢᱟ ᱨᱮ ᱑᱐᱐ ᱠᱩᱴᱤ ᱜᱷᱚᱱ ᱢᱤᱴᱟᱨ ᱯᱨᱴᱨᱚᱞ ᱵᱟᱝ ᱜᱳᱥᱞᱤᱱ ᱟᱨ ᱰᱤᱡᱮᱞ ᱠᱚ ᱨᱟᱯᱟᱜ ᱾ ᱱᱚᱣᱟ ᱥᱝᱠᱷᱟ ᱠᱚ ᱱᱤᱛᱚᱜ ᱫᱚ ᱡᱟᱥᱛᱤ ᱠᱟᱱᱟ ᱪᱤᱱ ᱟᱨ ᱵᱷᱟᱨᱚᱛ ᱫᱤᱥᱟᱹᱢ ᱨᱮ ᱾
ᱱᱟᱜᱟᱢ
᱑᱖᱗᱒ ᱥᱮᱨᱢᱟ ᱨᱮ ᱯᱩᱭᱞᱩ ᱥᱴᱮᱢ-ᱰᱨᱟᱭᱣᱮᱱᱰᱟᱨ ( steam powered ) ᱠᱟᱨᱰ ᱫᱚ ᱯᱷᱚᱨᱰᱤᱱᱟᱱᱰ ᱵᱷᱮᱨᱵᱤᱮᱥᱴ (Ferdinand Verbiest) ᱦᱚᱛᱮᱛᱮ ᱰᱤᱡᱟᱭᱤᱱ ᱞᱮᱱᱟ, ᱡᱟᱦᱟᱸᱭ ᱫᱚ ᱪᱤᱱ ᱨᱮ ᱡᱮᱡᱩᱣᱮᱴ ᱢᱤᱥᱚᱱ ᱨᱮᱱ ᱢᱤᱫ ᱯᱷᱞᱮᱢᱤᱥ ᱢᱮᱢᱵᱟᱨ ᱠᱟᱱᱟᱭ ᱾ ᱠᱟᱝᱠᱥᱤ ᱨᱟᱡᱟ ᱞᱟᱹᱜᱤᱫ ᱛᱮ ᱱᱚᱣᱟ ᱫᱚ ᱖᱕ ᱥᱮᱱᱴᱤᱢᱤᱴᱚᱨ (᱒᱖ ᱤᱱᱪ) ᱡᱤᱞᱤᱧ ᱢᱤᱫ ᱢᱳᱰᱮᱞ ᱠᱷᱮᱞᱚᱸᱰ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱢᱤᱫ ᱪᱟᱪᱞᱟᱣᱤᱭᱟᱹ ᱥᱮ ᱢᱤᱫ ᱦᱮᱡ ᱥᱮᱱᱚᱜᱤᱡ ᱵᱟᱭ ᱫᱟᱲᱮᱭᱟᱜ ᱛᱟᱦᱮᱸᱫ ᱾ ᱵᱷᱮᱨᱵᱤᱮᱥᱴᱟᱜ ᱢᱚᱰᱮᱞ ᱫᱚ ᱥᱩᱯᱷᱤ ᱛᱮ ᱵᱮᱱᱟᱣ ᱟᱨᱵᱟᱝ ᱪᱟᱞᱟᱣ ᱞᱮᱱᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾
ᱡᱚᱦᱟᱨ
ᱡᱚᱦᱟᱨ ᱫᱚ ᱥᱟᱱᱛᱟᱲ ᱥᱟᱶᱛᱮ ᱟᱨᱦᱚᱸ ᱮᱴᱟᱜ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱚᱣᱟᱜ ᱢᱤᱫᱴᱟᱹᱝ ᱢᱟᱨᱟᱝ ᱟᱹᱨᱤᱪᱟᱹᱞᱤ ᱠᱟᱱᱟ᱾ ᱡᱟᱦᱟᱸᱭ ᱥᱟᱶᱛᱮ ᱧᱟᱯᱟᱢ ᱡᱷᱚᱜ ᱡᱚᱦᱟᱨ ᱠᱟᱛᱮ ᱜᱮ ᱯᱩᱭᱞᱩ ᱨᱮᱠᱚ ᱨᱚᱲᱟ᱾ ᱡᱮᱞᱮᱠᱟ ᱦᱤᱱᱫᱩ ᱫᱷᱚᱨᱚᱢ ᱨᱮᱭᱟᱜ ᱨᱟᱭ ᱞᱮᱠᱟ ᱛᱮᱫᱚ ᱦᱩᱰᱤᱧ ᱦᱚᱲ ᱫᱚ ᱞᱮᱛᱟᱲ ᱜᱮ ᱥᱮᱬᱟ ᱦᱚᱲ ᱠᱚ ᱡᱚᱦᱟᱨ ᱟᱠᱚᱣᱟ, ᱢᱮᱱᱮᱠ ᱯᱮᱲᱟ ᱚᱲᱟᱜ ᱮᱢ ᱥᱮᱱᱚᱜ ᱨᱮᱦᱚᱸ ᱟᱢᱮᱢ ᱦᱩᱰᱤᱧ ᱠᱷᱟᱱ ᱟᱢ ᱜᱮ ᱡᱚᱦᱟᱨ ᱟᱠᱚ ᱢᱮ, ᱟᱠᱚ ᱫᱚ ᱵᱟᱠᱚ ᱡᱚᱦᱟᱨ ᱟᱢᱟ᱾ ᱤᱠᱷᱟᱹᱱ ᱥᱟᱱᱛᱟᱲᱟᱜ ᱟᱹᱨᱤ ᱪᱟᱹᱞᱤ ᱞᱮᱠᱟ ᱛᱮ ᱡᱚᱦᱟᱨ ᱫᱚ ᱯᱮ ᱞᱮᱠᱟᱱᱟ᱾ ᱦᱩᱰᱤᱧ ᱦᱚᱲ ᱥᱮᱬᱟ ᱦᱚᱲ ᱛᱩᱞᱩᱡ ᱡᱚᱦᱟᱨ ᱵᱷᱮᱜᱟᱨᱟ, ᱥᱮᱬᱟ ᱦᱚᱲ ᱦᱩᱰᱤᱧ ᱦᱚᱲ ᱛᱩᱞᱩᱡ ᱡᱚᱦᱟᱨ ᱵᱷᱮᱜᱟᱨᱟ ᱟᱨ ᱥᱚᱢᱟᱱ ᱩᱢᱮᱨ ᱠᱤᱱᱟᱜ ᱡᱚᱦᱟᱨ ᱵᱷᱮᱜᱟᱨᱟ᱾ ᱦᱩᱰᱤᱧ ᱦᱚᱲ ᱥᱮᱬᱟ ᱠᱚ ᱛᱩᱞᱩᱡ ᱡᱚᱦᱟᱨ ᱫᱚ ᱢᱟᱹᱱ ᱡᱚᱦᱟᱨ, ᱥᱮᱬᱟ ᱦᱚᱲ ᱦᱩᱰᱤᱧ ᱠᱚ ᱛᱩᱞᱩᱡ ᱡᱚᱦᱟᱨ ᱫᱚ ᱛᱷᱩᱢ ᱡᱚᱦᱟᱨ ᱟᱨ ᱥᱚᱢᱟᱱ ᱩᱢᱮᱨ ᱠᱤᱱᱟᱜ ᱡᱚᱦᱟᱨ ᱫᱚ ᱨᱚᱯᱚᱜ ᱡᱚᱦᱟᱨ ᱵᱚ ᱢᱮᱛᱟᱜᱼᱟ᱾
ᱛᱷᱩᱢ ᱡᱚᱦᱟᱨ
ᱛᱷᱩᱢ ᱡᱚᱦᱟᱨ ᱫᱚ ᱥᱮᱬᱟ ᱦᱚᱲ ᱦᱩᱰᱤᱧ ᱠᱚ ᱛᱩᱞᱩᱡ ᱠᱚ ᱡᱚᱦᱟᱨᱟ᱾
ᱨᱚᱯᱚᱜ ᱡᱚᱦᱟᱨ
ᱨᱚᱯᱚᱜ ᱡᱚᱦᱟᱨ ᱫᱚ ᱥᱚᱢᱟᱱ ᱩᱢᱮᱨᱟᱱ ᱠᱤᱱ ᱠᱤᱱ ᱡᱚᱯᱚᱦᱟᱨᱟ᱾
ᱵᱟᱞᱟᱭᱟ ᱡᱚᱦᱟᱨ
ᱱᱚᱶᱟ ᱡᱚᱦᱟᱨ ᱫᱚ ᱦᱟᱱᱟ ᱠᱚ ᱡᱚᱦᱟᱨ ᱠᱷᱚᱱᱟᱜ ᱵᱷᱮᱜᱟᱨ ᱜᱮᱭᱟ᱾ ᱱᱚᱶᱟ ᱡᱚᱦᱟᱨ ᱛᱮᱫᱚ ᱵᱟᱞᱟᱭᱟ ᱠᱚ ᱡᱚᱯᱚᱦᱟᱨᱟ᱾ ᱱᱚᱶᱟ ᱦᱚᱸ ᱵᱟᱨ ᱞᱮᱠᱟᱱᱟᱜ ᱢᱮᱱᱟᱜᱼᱟ᱾ ᱠᱚᱲᱟ ᱵᱟᱞᱟᱭᱟ ᱵᱷᱮᱜᱟᱨ ᱟᱨ ᱠᱩᱲᱤ ᱵᱟᱞᱟᱭᱟ ᱵᱷᱮᱜᱟᱨ ᱠᱚ ᱡᱚᱯᱚᱦᱟᱨᱟ᱾
ᱠᱚᱲᱟ ᱵᱟᱞᱟᱭᱟ ᱡᱚᱦᱟᱨ
ᱵᱟᱞᱟᱭᱟ ᱡᱚᱦᱟᱨ ᱫᱚ ᱠᱚᱲᱟᱢ ᱨᱚᱯᱚᱜ ᱡᱚᱦᱟᱨ ᱠᱚ ᱢᱮᱛᱟᱜᱼᱟ᱾ ᱱᱚᱣᱟ ᱨᱮᱫᱚ ᱵᱟᱞᱟᱭᱟ ᱛᱤᱼᱛᱤ ᱥᱟᱯᱟᱵ ᱠᱟᱛᱮ ᱞᱮᱸᱜᱟ ᱛᱤ ᱡᱚᱡᱚᱢ ᱛᱤ ᱛᱩᱞ ᱟᱛᱮ ᱯᱮ ᱫᱷᱟᱣ ᱠᱚᱲᱟᱢ ᱠᱤᱱ ᱨᱚᱯᱚᱜᱟ᱾
ᱤᱢᱚᱡᱤ
ᱱᱮᱛᱟᱨ ᱨᱮᱭᱟᱜ ᱰᱤᱡᱤᱴᱟᱞ ᱡᱩᱜᱽ ᱨᱮ ᱤᱢᱚᱡᱤ ᱨᱮᱭᱟᱜ ᱟᱹᱰᱤ ᱢᱚᱦᱚᱛ ᱢᱮᱱᱟᱜᱼᱟ ᱾ 🙏 ᱤᱢᱚᱡᱤ, ᱡᱟᱦᱟᱸᱭ ᱨᱮ ᱵᱟᱨᱭᱟ ᱛᱤ ᱵᱷᱤᱲᱟᱹᱣ ᱠᱟᱛᱮ ᱜᱚᱲ ᱠᱚᱣᱟ ᱠᱚ ᱾ ᱚᱱᱟ ᱤᱢᱚᱡᱤ ᱫᱚ ᱥᱟᱱᱛᱟᱲᱤ ᱛᱮ ᱡᱚᱦᱟᱨ ‌ᱠᱚ ᱢᱮᱛᱟᱜᱼᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱪᱟᱨ ᱵᱮᱵᱷᱟᱨ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱟᱜᱽᱲᱤ ᱯᱟᱹᱨᱥᱤ
ᱵᱟᱜᱽᱲᱤ ᱯᱟᱹᱨᱥᱤ (बागड़ी) ᱨᱟᱡᱚᱥᱛᱷᱟᱱ, ᱦᱚᱨᱤᱭᱟᱱᱟ ᱟᱨ ᱯᱟᱧᱡᱟᱵᱽ ᱨᱮᱭᱟᱜ ᱥᱤᱢᱟᱹ ᱴᱚᱴᱷᱟ ᱨᱮᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱦᱚᱨᱤᱭᱟᱱᱵᱷᱤ, ᱨᱟᱡᱚᱥᱛᱷᱟᱱᱤ ᱟᱨ ᱯᱚᱧᱡᱟᱵᱤ ᱯᱟᱹᱨᱥᱤ ᱨᱮᱭᱟᱜ ᱥᱟᱸᱠᱳ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱨᱮᱱ ᱡᱟᱹᱥᱛᱤ ᱜᱟᱱ ᱨᱚᱲ-ᱦᱚᱲ ᱜᱮ ᱥᱤᱧᱚᱛ ᱨᱮᱱ ᱠᱟᱱᱟ ᱠᱚ ᱟᱨ ᱛᱷᱚᱨᱟ ᱜᱟᱱ ᱦᱚᱲ ᱯᱟᱠᱤᱥᱛᱟᱱ, ᱯᱟᱧᱡᱟᱵᱽ ᱯᱚᱱᱚᱛ ᱨᱮᱭᱟᱜ ᱵᱟᱦᱟᱣᱟᱞᱯᱩᱨ ᱟᱨ ᱵᱟᱦᱟᱣᱟᱞᱯᱩᱨ ᱦᱚᱱᱚᱛ ᱨᱮᱠᱚ ᱨᱚᱲᱼᱟ ᱾
ᱵᱟᱜᱽᱲᱤ ᱫᱚ ᱢ.ᱡ.ᱠ ᱟᱹᱲᱟᱹ ᱟᱹᱨᱤ ᱥᱟᱶᱛᱮ, ᱦᱚᱨᱤᱭᱟᱱᱵᱷᱤ ᱞᱮᱠᱟᱱ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱵᱟᱜᱽᱲᱤ ᱨᱮᱭᱟᱜ ᱵᱤᱥᱮᱥ ᱟᱲᱟᱝ ᱥᱚᱜᱥᱮᱞᱮᱡ ᱯᱷᱤᱪᱟᱨᱥ ᱫᱚ ᱦᱩᱭᱩᱜ ᱠᱟᱱᱟ ᱱᱟᱣᱟ ᱨᱮ ᱯᱮᱭᱟ ᱟᱹᱲᱟᱹ ᱟᱲᱟᱝ ᱢᱮᱱᱟᱜᱼᱟ; ᱪᱮᱛᱟᱱ, ᱛᱟᱞᱟ ᱟᱨ ᱞᱟᱛᱟᱨ, ᱯᱟᱧᱡᱟᱵᱤ ᱞᱮᱠᱟ ᱾ ᱯᱟᱹᱨᱥᱤ ᱛᱮ ᱦᱚᱨᱤᱭᱟᱱᱵᱷᱤ ᱥᱟᱶ ᱟᱹᱰᱤ ᱟᱭᱢᱟ (᱖᱕%) ᱟᱹᱲᱟᱹ ᱢᱤᱫ ᱜᱮᱭᱟ ᱾ ᱒᱐᱑᱑ ᱨᱮᱭᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ, ᱒,᱓᱔,᱒᱒᱗ ᱵᱟᱜᱽᱲᱤ ᱨᱟᱡᱚᱥᱛᱷᱟᱱᱤ ᱟᱨ ᱑᱖,᱕᱖,᱕᱘᱘ ᱯᱟᱧᱡᱟᱵᱤ ᱵᱟᱜᱽᱲᱤ ᱨᱚᱲ-ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱟᱲᱟᱝ ᱥᱚᱜᱥᱮᱞᱮᱡ ᱥᱟᱬᱮᱥ
ᱵᱟᱜᱽᱲᱤ ᱨᱮ ᱢᱤᱫ ᱨᱮᱴᱨᱳᱯᱷᱞᱮᱠᱥ ᱥᱟᱶᱛᱮ ᱓᱑ ᱜᱚᱴᱟᱝ ᱠᱮᱪᱮᱫ, ᱑᱐ ᱨᱟᱦᱟᱸ, ᱒ ᱰᱤᱯᱷᱛᱷᱳᱝᱥ ᱟᱨ ᱓ ᱟᱲᱟᱝ ᱢᱮᱱᱟᱜᱼᱟ ᱾
ᱵᱟᱜᱽᱲᱤ ᱪᱮᱛᱟᱱ ᱠᱟᱹᱢᱤ ᱠᱚ
Grierson, G. A. 1908. (Reprint 1968). Linguistic Survey of India. Volume IX, Part II. New Delhi: Motilal Banarasidass
ᱪᱤᱛᱟᱹᱨ ᱠᱚ
ᱴᱚᱴᱷᱟ ᱡᱟᱦᱟ ᱨᱮ ᱵᱟᱜᱽᱲᱤ ᱠᱚ ᱨᱚᱲᱟ :
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ: ᱨᱟᱡᱚᱥᱛᱷᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱦᱚᱨᱤᱭᱟᱱᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱯᱟᱧᱡᱟᱵᱽ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱨᱟᱡᱚᱥᱛᱷᱟᱱᱤ ᱯᱟᱹᱨᱥᱤ ᱛᱷᱚᱠ: ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱫᱮᱵᱽᱱᱟᱜᱽᱨᱤ
ᱥᱚᱱᱟᱭᱟ ᱤᱨᱟᱱᱤ
ᱥᱚᱱᱟᱭᱟ ᱤᱨᱟᱱᱤ (ᱡᱟᱱᱟᱢ ᱑᱗ ᱥᱮᱯᱴᱮᱢᱵᱚᱨ ᱑᱙᱘᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱾ ᱱᱚᱣᱟ ᱢᱤᱞᱮ ᱡᱟᱵᱽ ᱦᱟᱢ ᱛᱩᱢ ᱨᱮᱫᱚ ᱜᱩᱸᱡᱚᱱ, ᱤᱥ ᱯᱤᱭᱟᱨ ᱠᱚ ᱠᱭᱟ ᱱᱟᱢ ᱫᱩᱸ ? ᱨᱮᱫᱚ ᱠᱷᱩᱥᱤ ᱠᱩᱢᱟᱨᱤ ᱜᱩᱯᱛᱟ ᱟᱨ ᱨᱚᱸᱜᱚᱨᱥᱤᱭᱟ ᱨᱮᱫᱚ ᱯᱟᱨᱵᱚᱛᱤ ᱭᱟᱜ ᱯᱟᱴ ᱱᱤᱵᱷᱟᱣ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱒᱐᱑᱕ ᱥᱟᱞ ᱨᱮ, ᱩᱱᱤᱫᱚ ᱡᱷᱟᱞᱟᱠ ᱫᱤᱠᱷᱞᱟ ᱡᱟ ᱤᱨᱟᱹᱞᱟᱜ ᱥᱤᱡᱚᱱ ᱨᱮ ᱥᱮᱞᱮᱫ ᱮᱱᱟ ᱟᱨ ᱯᱩᱭᱞᱩ ᱨᱟᱱᱟᱨ ᱟᱯ ᱞᱮᱠᱟᱛᱮ ᱞᱟᱦᱟ ᱮᱱᱟ ᱾ ᱛᱟᱭᱚᱢ ᱛᱮ ᱩᱱᱤᱫᱚ ᱟᱡ ᱡᱟᱶᱟᱭ ᱢᱳᱦᱤᱛ ᱥᱚᱦᱜᱚᱞ ᱥᱟᱶ ᱒᱐᱑᱗ ᱥᱟᱞ ᱨᱮ ᱱᱟᱪ ᱵᱟᱞᱤᱭᱟ ᱨᱮ ᱥᱮᱞᱮᱫ ᱮᱱᱟ ᱟᱨ ᱛᱮᱥᱟᱨ ᱴᱷᱟᱶ ᱨᱮ ᱢᱮᱱᱟᱭᱟ ᱾
ᱡᱚᱨᱡᱤᱭᱟ
ᱡᱚᱨᱡᱤᱭᱟ (Georgian: საქართველო, translit.: sakartvelo, IPA: [sɑkʰɑrtʰvɛlɔ] (About this soundlisten)) ᱫᱚ ᱤᱣᱨᱳᱯ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ᱾ ᱱᱚᱣᱟ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱛᱤᱵᱤᱞᱤᱥᱤ᱾ ᱠᱨᱤᱥᱱᱳ ᱫᱚᱨᱮᱭᱟ ᱟᱨ ᱠᱟᱥᱯᱤᱭᱟᱱ ᱫᱚᱨᱮᱭᱟ ᱛᱟᱞᱟᱨᱮ ᱢᱮᱱᱟᱜ ᱠᱚᱧᱮ ᱠᱚᱠᱮᱥᱟᱥ ᱮᱞᱟᱠᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱟᱹᱢ ᱠᱟᱱᱟ ᱡᱚᱨᱡᱤᱭᱟ᱾ ᱠᱚᱧᱮ ᱠᱚᱠᱮᱥᱟᱥ ᱨᱮᱱᱟᱜ ᱟᱨ ᱵᱟᱨᱮᱭᱟ ᱫᱤᱥᱟᱹᱢ ᱫᱚ ᱦᱩᱭᱩᱜ ᱠᱟᱱᱟ ᱟᱡᱟᱨᱵᱟᱭᱡᱟᱱ ᱟᱨ ᱟᱨᱢᱮᱱᱤᱭᱟ᱾
ᱥᱚᱱᱟᱭᱟ ᱤᱨᱟᱱᱤ
ᱱᱤᱡᱮᱨᱟᱜ ᱡᱤᱭᱚᱱ
ᱤᱨᱟᱱᱤ ᱫᱚ ᱥᱩᱴᱤᱝ ᱨᱮᱱᱟᱜ ᱢᱩᱪᱟᱹᱫ ᱢᱟᱦᱟᱸ ᱑᱙ ᱱᱚᱵᱷᱮᱢᱵᱚᱨ ᱒᱐᱑᱐ ᱨᱮ ᱟᱡ ᱢᱤᱞᱮ ᱡᱟᱵᱽ ᱦᱟᱢ ᱛᱩᱢ ᱜᱚᱲᱚ-ᱠᱟᱞᱟᱠᱟᱨ ᱢᱳᱦᱤᱛ ᱥᱚᱦᱜᱚᱞ ᱥᱟᱶ ᱟᱡᱟᱜ ᱡᱚᱯᱚᱲᱟᱣ ᱨᱮᱱᱟᱜ ᱮ ᱢᱮᱱ ᱠᱮᱜᱼᱟ ᱾
ᱡᱚᱨᱡᱤᱭᱟ
ᱡᱚᱨᱡᱤᱭᱟ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱟᱹᱰᱤᱜᱮ ᱡᱩᱫᱟᱹ ᱜᱮᱭᱟ᱾ ᱱᱚᱸᱰᱮ ᱫᱚ ᱟᱹᱰᱤ ᱩᱥᱩᱞ ᱵᱩᱨᱩᱢᱟᱞᱟ ᱟᱨ ᱫᱚᱨᱮᱭᱟ ᱟᱲᱮ ᱟᱲᱮ ᱛᱮ ᱟᱹᱰᱤ ᱪᱚᱯᱚᱛ ᱡᱟᱜᱟ ᱢᱮᱱᱟᱜᱼᱟ᱾ ᱑᱙᱒᱒ ᱥᱮᱨᱢᱟ ᱨᱮ ᱡᱚᱨᱡᱤᱭᱟ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱥᱟᱶᱛᱮᱭ ᱥᱮᱞᱮᱫᱽ ᱟᱠᱟᱱᱟ᱾ ᱑᱙᱙᱑ ᱥᱮᱨᱢᱟ ᱨᱮ ᱯᱷᱩᱨᱜᱟᱹᱞ ᱧᱟᱢ ᱯᱚᱨᱮ ᱱᱚᱸᱰᱮ ᱞᱟᱹᱲᱦᱟᱹᱭ ᱮᱛᱦᱚᱵ ᱞᱮᱱᱟ᱾ ᱛᱚᱵᱮ ᱑᱙᱙᱐ ᱥᱮᱨᱢᱟ ᱛᱟᱭᱚᱢ ᱞᱟᱹᱲᱦᱟᱹᱭ ᱛᱷᱤᱨ ᱧᱚ ᱞᱮᱱ ᱠᱷᱟᱱ ᱠᱟᱹᱣᱰᱤ ᱟᱹᱨᱤ ᱦᱚᱸ ᱟᱥᱛᱮ ᱟᱥᱛᱮ ᱢᱚᱡᱽ ᱤᱫᱤᱭᱱᱟ᱾ ᱑᱙᱙᱕ ᱥᱮᱨᱢᱟ ᱨᱮ ᱥᱳᱵᱷᱤᱭᱮᱛ ᱥᱟᱥᱚᱱ ᱛᱟᱭᱚᱢ ᱡᱚᱨᱡᱤᱭᱟ ᱨᱮᱱᱟᱜ ᱯᱟᱹᱦᱤᱞ ᱥᱚᱢᱵᱤᱫᱷᱟᱱ ᱯᱟᱥ ᱞᱮᱱᱟ᱾
ᱥᱚᱱᱟᱭᱟ ᱤᱨᱟᱱᱤ
ᱱᱤᱡᱮᱨᱟᱜ ᱡᱤᱭᱚᱱ
ᱰᱤᱥᱮᱢᱵᱚᱨ ᱒᱐᱑᱕ ᱥᱟᱞ ᱨᱮ, ᱤᱨᱟᱱᱤ ᱫᱚ ᱥᱚᱦᱜᱚᱞ ᱥᱟᱶ ᱥᱟᱹᱜᱟᱹᱭ ᱮ ᱡᱚᱲᱟᱣ ᱠᱮᱜᱼᱟ ᱾ ᱩᱱᱤᱫᱚ ᱒᱕ ᱡᱟᱱᱩᱣᱟᱨᱤ ᱒᱐᱑᱖ ᱨᱮ ᱜᱳᱣᱟ ᱨᱮ ᱵᱟᱯᱞᱟ ᱮᱱᱟ ᱾
ᱡᱚᱨᱡᱤᱭᱟ
ᱡᱚᱨᱡᱤᱭᱟ ᱨᱮᱱᱟᱜ ᱥᱤᱢᱱᱟ ᱵᱷᱤᱛᱨᱤᱨᱮ ᱵᱟᱨᱮᱭᱟ ᱟᱞᱟᱫᱟ ᱯᱨᱚᱡᱟᱛᱚᱱᱛᱨᱚ ᱢᱮᱱᱟᱜ-ᱚ᱾ ᱢᱤᱫᱴᱮᱱ ᱫᱚ ᱡᱚᱨᱡᱤᱭᱟ ᱨᱮᱱᱟᱜ ᱠᱚᱧᱮ-ᱯᱟᱪᱷᱮ ᱠᱚᱱᱟ ᱨᱮ ᱟᱡᱟᱨᱤᱭᱟ ᱟᱨ ᱮᱛᱚᱢ-ᱯᱟᱪᱷᱮ ᱨᱮ ᱟᱵᱠᱷᱟᱡᱤᱭᱟ᱾ ᱵᱟᱱᱟᱨᱟᱜ ᱜᱮ ᱠᱨᱤᱥᱱᱚ ᱫᱚᱨᱮᱭᱟ ᱨᱮ ᱦᱩᱰᱤᱧ ᱡᱟᱜᱟ ᱢᱮᱱᱟᱜᱼᱟ᱾ ᱤᱱᱟᱹᱠᱤᱱ ᱵᱟᱫᱽ ᱠᱟᱛᱮ ᱦᱚᱸ ᱠᱚᱧᱮ ᱚᱥᱮᱴᱤᱭᱟ ᱧᱩᱛᱩᱢᱟᱱ ᱟᱨ ᱢᱤᱫᱴᱮᱱ ᱟᱞᱟᱫᱟ ᱥᱟᱥᱚᱱ ᱡᱟᱜᱟ ᱢᱮᱱᱟᱜᱼᱟ᱾ ᱟᱵᱠᱷᱟᱡᱤᱭᱟ ᱟᱨ ᱠᱚᱧᱮ ᱚᱥᱮᱴᱤᱭᱟ ᱮᱛᱚᱢ ᱥᱮᱡ ᱨᱟᱥᱤᱭᱟ ᱢᱮᱱᱟᱜᱼᱟ᱾ ᱟᱡᱟᱨᱤᱭᱟᱹ ᱠᱚᱧᱮ ᱥᱮᱡ ᱛᱩᱨᱠᱤ ᱫᱤᱥᱟᱹᱢ ᱢᱮᱱᱟᱜᱼᱟ᱾
ᱥᱚᱱᱟᱭᱟ ᱤᱨᱟᱱᱤ
ᱢᱤᱰᱤᱭᱟ ᱪᱤᱛᱟᱹᱨ
ᱤᱥᱴᱟᱨᱱ ᱟᱭᱤ ᱫᱚ ᱩᱱᱤ ᱒᱐᱑᱒ ᱥᱟᱞ ᱨᱮ ᱟᱡᱟᱜ ᱕᱐ ᱥᱮᱠᱥᱤ ᱮᱥᱤᱭᱟᱭ ᱛᱤᱨᱞᱟᱹ ᱭᱟᱜ ᱛᱟᱹᱞᱠᱟᱹ ᱨᱮ ᱫᱚᱦᱚ ᱮᱱᱟ, ᱤᱥᱴᱟᱨᱱ ᱟᱭᱤ ᱱᱤᱭᱩᱡᱽᱯᱮᱯᱟᱨ ᱞᱟᱹᱜᱤᱫ ᱟᱨᱦᱚᱸᱭ ᱑᱐ ᱟᱱᱟᱜ ᱴᱷᱟᱶᱮ ᱧᱟᱢ ᱠᱮᱜᱼᱟ ᱒᱐᱑᱔ ᱨᱮ, ᱩᱱᱤ Rediff ᱦᱚᱛᱮᱛᱮ ᱴᱚᱯ ᱑᱐ ᱟᱹᱰᱤ ᱱᱟᱯᱟᱭ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱨᱮ ᱞᱤᱥᱴᱮᱰ ᱠᱚᱣᱟᱜ ᱞᱮᱜᱼᱟ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱢᱩᱢᱵᱟᱭ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱤᱨᱟᱱᱤ ᱦᱚᱲ ᱛᱷᱚᱠ:ᱦᱤᱱᱫᱤ ᱴᱮᱞᱤᱵᱤᱡᱟᱱ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱱᱟᱪᱚᱱᱤᱭᱟᱹ ᱠᱚ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱤᱱ ᱱᱟᱪᱚᱱᱤᱭᱟᱹ ᱠᱚ ᱛᱷᱚᱠ:᱑᱙᱘᱓ ᱡᱟᱱᱟᱢ ᱠᱚ
ᱡᱚᱨᱡᱤᱭᱟ
ᱱᱟᱜᱟᱢ
ᱤᱥᱟᱹᱭ ᱫᱷᱚᱨᱚᱢ ᱯᱟᱥᱱᱟᱣ ᱞᱟᱦᱟᱨᱮ ᱡᱚᱨᱡᱤᱭᱟᱨᱮ ᱵᱳᱫᱫᱷᱳ ᱫᱷᱚᱨᱚᱢ ᱥᱟᱶᱛᱮ Natural Worship ᱛᱟᱸᱦᱮᱸᱠᱟᱱᱟ᱾ ᱡᱤᱥᱩᱣᱟᱜ ᱡᱟᱱᱟᱢ ᱓᱓᱗ ᱥᱮᱨᱢᱟ ᱛᱟᱭᱚᱢ ᱨᱟᱡᱟ ᱢᱤᱨᱤᱭᱟᱱ ᱛᱮᱥᱟᱨ ᱱᱚᱸᱰᱮ ᱤᱥᱟᱹᱭ ᱫᱷᱚᱨᱚᱢ ᱨᱟᱡᱽ ᱫᱷᱚᱨᱚᱢ ᱦᱤᱥᱟᱹᱵᱛᱮᱭ ᱜᱷᱳᱥᱳᱱᱟ ᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱠᱷᱚᱱ ᱤᱥᱟᱹᱭ ᱫᱷᱚᱨᱚᱢ ᱫᱚ ᱱᱚᱸᱰᱮ ᱯᱟᱥᱱᱟᱣ ᱮᱱᱟ᱾
ᱚᱛᱱᱚ
ᱡᱚᱨᱡᱤᱭᱟ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 69,700 km2᱾ ᱡᱚᱨᱡᱤᱭᱟ ᱨᱮᱫᱚ ᱟᱭᱢᱟ ᱵᱩᱨᱩ ᱢᱮᱱᱟᱜᱼᱟ᱾
ᱨᱟᱡᱽᱱᱤᱛᱤ
ᱡᱚᱨᱡᱤᱭᱟ ᱨᱮᱱᱟᱜ ᱨᱟᱡᱽᱱᱤᱛᱤ ᱫᱚ ᱟᱭᱢᱟ ᱫᱚᱞ ᱠᱳᱣᱟᱜ ᱢᱮᱥᱟ ᱠᱟᱛᱮ ᱛᱮᱭᱟᱨ ᱟᱠᱟᱱ ᱯᱨᱚᱡᱟᱛᱚᱱᱛᱨᱚ ᱪᱟᱹᱞᱩ ᱢᱮᱱᱟᱜᱼᱟ᱾ ᱨᱟᱥᱴᱨᱚᱯᱳᱛᱤ ᱜᱮ ᱫᱤᱥᱟᱹᱢ ᱨᱮᱱ ᱢᱩᱬᱩᱛ ᱠᱟᱱᱟᱭ᱾ ᱫᱤᱥᱟᱹᱢ ᱨᱮᱱᱟᱜ ᱱᱤᱨᱵᱟᱦᱤ ᱠᱷᱚᱢᱚᱛᱟ ᱫᱚ ᱥᱚᱨᱠᱟᱨ ᱪᱮᱛᱟᱱ ᱢᱮᱱᱟᱜᱼᱟ᱾ ᱟᱹᱭᱤᱱ ᱠᱟᱹᱱᱩᱱ ᱫᱚ ᱥᱚᱨᱠᱟᱨ ᱟᱨ ᱟᱹᱭᱤᱱ ᱥᱚᱵᱷᱟ ᱪᱮᱛᱟᱱ ᱢᱮᱱᱟᱜᱼᱟ᱾
ᱫᱷᱚᱨᱚᱢ
ᱡᱚᱨᱡᱤᱭᱟ ᱨᱮᱱᱟᱜ ᱢᱩᱬᱩᱛ ᱫᱷᱚᱨᱚᱢ ᱫᱚ ᱦᱩᱭᱩᱜ ᱠᱟᱱᱟ ᱚᱨᱛᱷᱚᱰᱚᱠᱥ ᱤᱥᱟᱹᱭ᱾ ᱤᱱᱟᱹ ᱛᱟᱭᱚᱢ ᱤᱥᱞᱟᱢ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱑᱐ ᱵᱷᱟᱜᱽ ᱞᱮᱠᱟ ᱢᱮᱱᱟᱜ ᱠᱳᱣᱟ᱾ ᱟᱨᱢᱮᱱᱤᱭᱟᱱ ᱮᱯᱚᱥᱴᱳᱞᱤᱠ ᱢᱮᱱᱟᱜ ᱠᱳᱣᱟ ᱒.᱙ ᱵᱷᱟᱜᱽ, ᱨᱳᱢᱟᱱ ᱠᱮᱛᱷᱚᱞᱤᱠ ᱐.᱕ ᱵᱷᱟᱜᱽ ᱟᱨ ᱮᱴᱟᱜ ᱠᱳ ᱢᱮᱱᱟᱜ ᱠᱳᱣᱟ ᱒.᱕ ᱵᱷᱟᱜᱽ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱤᱥᱟᱹᱢ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱟᱲᱚ ᱠᱩᱭᱞᱤ ᱜᱟᱰᱟ
ᱠᱟᱲᱚ ᱠᱩᱭᱞᱤ ᱜᱟᱰᱟ-:ᱥᱮᱫᱟᱭ ᱥᱟᱱᱛᱟᱲ ᱠᱟ.ᱦᱱᱤ ᱞᱮᱠᱟᱛᱮᱫᱚ ᱠᱟᱲᱚ ᱟᱨ ᱠᱩᱭᱞᱤ ᱫᱚ ᱟ.ᱠᱤᱱ ᱜᱮ ᱵᱚᱭᱦᱟ ᱢᱤᱥᱤᱨᱟ ᱠᱟᱱᱟᱠᱤᱱ,ᱡᱟᱦᱟᱸᱭ ᱫᱚ ᱟᱭᱳ ᱵᱟᱵᱟᱛᱮ ᱴᱩᱣᱟ.ᱨ ᱠᱤᱱ ᱛᱟᱦᱮᱸ ᱠᱟᱱᱟ|ᱚᱱᱟᱛᱮ ᱢᱟᱢᱚ ᱚᱲᱟᱜ ᱨᱮᱠᱤᱱ ᱛᱟᱦᱮᱸ ᱠᱟᱱᱟ|ᱜᱚᱢᱦᱟ ᱯᱟᱨᱟᱵᱽ ᱦᱤᱞᱚᱜ ᱠᱟᱲᱚ ᱟᱨ ᱠᱩᱭᱞᱤ ᱛᱤᱠᱤᱱ ᱫᱚ ᱢᱟ.ᱢᱤᱭᱟᱜ ᱵᱷᱮᱡᱟᱛᱮ ᱵᱟ.ᱫᱽᱨᱮ ᱠᱟ.ᱢᱤᱠᱤᱱ ᱪᱟᱣᱟᱣ ᱞᱮᱱᱟ|ᱜᱚᱢᱦᱟ ᱦᱤᱞᱚᱜ ᱫᱚ ᱵᱟ.ᱫᱽᱨᱮ ᱵ ᱟᱝᱠᱚ ᱠᱟ.ᱢᱤᱭᱟ|ᱱᱩᱠᱤᱱ ᱠᱟᱲᱚ ᱟᱨ ᱠᱩᱭᱞᱤ ᱛᱤᱠᱤᱱ ᱫᱚ ᱵᱟ.ᱫᱽᱨᱮ ᱠᱤᱱ ᱠᱟ.ᱢᱤ ᱠᱮᱫ ᱠᱷᱟ.ᱛᱤᱨ ᱦᱚᱲᱢᱚ ᱨᱮᱱᱟᱜ ᱡᱟᱸᱜᱟ ᱥᱮᱫ ᱫᱚᱠᱤᱱ ᱵᱤᱧ ᱞᱮᱱᱟ ᱟᱨ ᱡᱟᱦᱟᱸ ᱥᱮᱱ ᱛᱮᱠᱤᱱ ᱟᱬᱜᱚ ᱪᱟᱞᱟᱣ ᱞᱮᱱᱟ,ᱚᱱᱠᱟᱛᱮᱫᱚ ᱜᱟᱰᱟ ᱜᱮ ᱵᱮᱱᱟᱣ ᱤᱫᱤᱭᱮᱱᱟ|ᱛᱚᱵᱮ ᱚᱱᱟ ᱜᱟᱰᱟ ᱫᱚ ᱱᱤᱛᱚᱜ ᱚᱠᱟᱨᱮ ?ᱵᱟᱰᱟᱭ ᱨᱮᱱᱟᱜ ᱞᱟ.ᱠᱛᱤ ᱫᱚ ᱢᱮᱱᱟᱜ ᱟᱠᱟᱫ ᱜᱮᱭᱟ|ᱚᱱᱟᱜᱮ ᱞᱟᱛᱟᱨ ᱨᱮ ᱵᱤᱥᱲᱤ ᱠᱟᱛᱮ ᱯᱟᱨᱦᱟᱲ ᱥᱟᱺᱦᱤᱡ ᱵᱚᱱ ᱵᱟᱰᱟᱭ ᱞᱮᱜᱮ|ᱮᱛᱚᱢ ᱠᱩᱭᱞᱤ ᱜᱟᱰᱟᱫᱚ ᱨᱟᱸᱪᱤ ᱠᱷᱚᱱᱟᱜ ᱱᱟᱥᱮ ᱥᱟ:ᱜᱤᱧ ᱪᱟᱸᱫᱚ ᱨᱟᱠᱟᱵ ᱯᱟᱦᱴᱟ ᱠᱷᱚᱱ ᱩᱰᱩᱠ ᱠᱟᱛᱮ ᱡᱷᱟᱨᱠᱟᱸᱰ ᱟᱨ ᱳᱰᱤᱥᱟ ᱥᱮᱱ ᱛᱮ ᱞᱤᱸᱜᱤ ᱟᱬᱜᱚ ᱟᱠᱟᱱᱟ|ᱱᱚᱶᱟ ᱜᱟᱰᱟᱫᱚ ᱵᱮᱣᱥᱤᱭᱟᱸᱜᱟᱨ ᱟᱨ ᱥᱤᱝᱰᱷᱩᱢ ᱜᱟᱰᱟ ᱥᱟᱞᱟᱜ ᱯᱟᱱᱛᱮ ᱛᱮ ᱞᱤᱸᱜᱤ ᱟᱠᱟᱱᱟ|ᱱᱚᱣᱟ ᱜᱟᱰᱟ ᱠᱷᱚᱱᱟᱜ ᱯᱮᱭᱟ ᱪᱟᱸᱜᱟ ᱟᱠᱟᱱᱟ|ᱚᱱᱟᱠᱚᱫᱚ ᱮᱛᱚᱢ ᱠᱟᱲᱚ ,ᱠᱚᱸᱧᱮ ᱠᱟᱲᱚ ᱟᱨ ᱠᱚᱤᱱᱟ|ᱮᱛᱚᱢ ᱠᱩᱭᱞᱤ ᱜᱟᱰᱟ ᱫᱚ ᱳᱰᱤᱥᱟ ᱨᱮ ᱵᱚᱞᱚ ᱠᱟᱛᱮ ᱨᱟᱩᱞᱠᱚᱞᱟ ᱥᱩᱨ ᱵᱮᱫᱚᱵᱭᱟᱥ ᱡᱟᱭᱜᱟᱨᱮ ᱥᱟᱸᱠᱷ ᱜᱟᱰᱟ ᱥᱟᱞᱟᱜ ᱢᱮᱥᱟᱭᱮᱱᱟ ᱟᱨ ᱚᱸᱰᱮ ᱠᱷᱚᱱ ᱫᱚ ᱵᱨᱟᱦᱢᱚᱬᱤ ᱧᱩᱛᱩᱢ ᱮᱱᱟ|
ᱢᱟᱹᱡᱷᱤ ᱢᱟᱦᱟ
ᱢᱟᱹᱦᱤᱛ ᱑᱔ ᱾ ᱐᱒ ᱾ ᱒᱐᱒᱑ ᱟᱹᱛᱩ-ᱩᱢᱤᱨᱫᱟ ᱢᱩᱞᱩᱠ-ᱵᱮᱛᱱᱚᱴᱤ ᱦᱚᱱᱚᱛ-ᱢᱚᱭᱩᱨᱵᱷᱚᱸᱡᱽ ᱯᱚᱱᱚᱛ-ᱳᱰᱤᱥᱟ ᱥᱤᱧᱚᱛ ᱨᱮ ᱯᱩᱭᱞᱩ ᱢᱟᱹᱡᱷᱤ ᱢᱟᱦᱟ ᱢᱟᱱᱟᱣ ᱦᱩᱭᱮᱱᱟ ᱾ ᱢᱟᱜᱽ ᱵᱚᱸᱜᱟ ᱢᱩᱞᱩᱜ ᱯᱩᱭᱞᱩ ᱥᱤᱸᱜᱤ ᱢᱟᱦᱟ ᱫᱚ ᱢᱟᱸᱡᱷᱤ ᱢᱟᱦᱟ ᱠᱟᱱᱟ ᱾ ᱢᱟᱹᱡᱷᱤ ᱢᱟᱦᱟ ᱨᱮᱫᱚ ᱢᱟᱯᱟᱧᱡᱤ ᱠᱚ ᱢᱟᱹᱱ ᱵᱚ ᱮᱢᱟ ᱠᱚᱣᱟ ᱾ ᱢᱮᱱ ᱫᱚ ᱟᱹᱛᱩ ᱨᱤᱱ ᱢᱟᱹᱡᱷᱤ,ᱯᱟᱨᱟᱱᱤᱠ,ᱡᱚᱜᱽ ᱢᱟᱹᱡᱷᱤ,ᱡᱚᱜᱽ ᱯᱟᱨᱟᱱᱤᱠ,ᱜᱚᱰᱮᱛ,ᱠᱚ ᱢᱟᱹᱱ ᱪᱟᱞ ᱦᱩᱭᱩᱜ-ᱟ ᱾ ᱥᱮᱨᱢᱟ ᱨᱮ ᱢᱤᱫ ᱫᱤᱱ ᱨᱚᱲ ᱥᱟᱨᱦᱟᱣ, ᱮᱢ ᱥᱟᱨᱦᱟᱣ,ᱠᱚᱣᱟ ᱵᱚ ᱾ ᱮᱱᱠᱷᱟᱱ ᱟᱠᱚ ᱥᱟᱶᱛᱟ ᱠᱟᱹᱢᱤ ᱨᱮ ᱢᱚᱱ ᱠᱚ ᱫᱚᱦᱚᱭᱟ ᱾ ᱚᱱᱟ ᱫᱚ ᱢᱟᱜᱽ ᱵᱚᱸᱜᱟ ᱯᱩᱭᱞᱩ ᱥᱤᱸᱜᱤ ᱢᱟᱦᱟ ᱦᱩᱭᱩᱜ ᱢᱟ ᱾ ᱪᱮᱫᱟᱜ ᱥᱮ ᱢᱟᱹᱡᱷᱤ ᱠᱚ ᱫᱚ ᱢᱟᱜᱽ ᱵᱚᱸᱜᱟ ᱨᱮᱜᱮ ᱠᱚ ᱵᱟᱪᱷᱚᱱᱚᱜ-ᱟ ᱾ ᱢᱟᱹᱡᱷᱤ ᱠᱚᱣᱟᱜ ᱢᱟᱹᱱ ᱧᱩᱛᱩᱢ ᱫᱚ ᱥᱤᱧ ᱪᱟᱸᱫᱚ ᱠᱟᱱᱟ ᱾ ᱚᱱᱟ ᱛᱮ ᱱᱚᱶᱟ ᱫᱚ ᱯᱩᱭᱞᱩ ᱥᱤᱸᱜᱤ ᱢᱟᱦᱟ ᱨᱮᱜᱮ ᱢᱟᱱᱟᱣ ᱞᱮᱠᱷᱟᱱ ᱱᱟᱯᱟᱭᱚᱜ-ᱟ ᱾ ᱢᱟᱹᱡᱷᱤ ᱫᱚ ᱥᱟᱶᱛᱟ ᱨᱤᱱᱤᱡ ᱯᱩᱭᱞᱩ ᱦᱚᱲ ᱠᱟᱱᱟᱭ ᱾ ᱚᱱᱟᱛᱮ ᱥᱮᱨᱢᱟ ᱨᱮᱱᱟᱜ ᱯᱩᱭᱞᱩ ᱪᱟᱸᱫᱚ ᱢᱟᱜᱽ ᱵᱚᱝᱜᱟ ᱨᱮᱱᱟᱜ ᱯᱩᱭᱞᱩ ᱥᱤᱸᱜᱤ ᱢᱟᱦᱟ ᱵᱚ ᱢᱟᱱᱟᱣ ᱢᱟ ᱾
ᱩᱢᱤᱨᱫᱟ ᱟᱹᱛᱩᱨᱮ ᱯᱩᱭᱞᱩ ᱛᱮ ᱢᱟᱡᱷᱤ ᱢᱟᱦᱟ ᱢᱟᱱᱟᱣ
ᱢᱟᱹᱡᱷᱤ ᱢᱟᱦᱟ ᱢᱟᱱᱟᱣ ᱨᱮ ᱥᱮᱴᱮᱨ ᱞᱮᱱ ᱢᱟᱯᱟᱧᱡᱤ ᱟᱨ ᱢᱟᱹᱡᱷᱤ ᱦᱚᱯᱚᱱ ᱠᱚᱣᱟᱜ ᱧᱩᱛᱩᱢ ᱠᱚᱫᱚ- ᱥᱩᱨᱟ.ᱭ ᱢᱟᱨᱟᱱᱰᱤ ᱟ.ᱛᱩ ᱩᱢᱤᱨᱫᱟ ᱵᱷᱩᱠᱛᱩ ᱦᱮᱢᱰᱨᱚᱢ
ᱥᱤᱮᱱᱵᱤᱥᱤ ᱴᱤᱵᱷᱤ᱑᱘
CNBC TV18  ᱱᱚᱣᱟ ᱫᱚ ᱢᱤᱫᱴᱟᱝ ᱥᱤᱧᱚᱛᱤᱭᱟ. ᱴᱮᱞᱤᱵᱷᱮᱥᱚᱱ ᱵᱮᱵᱚᱥᱛᱟ ᱠᱟᱣᱰᱤ ᱰᱚᱜᱚᱨ ᱪᱮᱱᱮᱞ ᱡᱟᱦᱟᱸᱭ ᱫᱚ NBCUniversal ᱟᱨ TV18- ᱟᱜ ᱢᱟᱞᱤᱠᱟᱱᱟᱫᱷᱤᱱ।
ᱥᱤᱮᱱᱵᱤᱥᱤ ᱯᱨᱟᱢ HD
ᱱᱚᱣᱟ ᱫᱚ ᱯᱟᱨᱥᱟᱞ ᱟᱠᱟᱱᱟ ᱢᱟᱦᱤᱛ ᱒᱖ ᱚᱠᱴᱳᱵᱳᱨ ᱒᱐᱑᱑ ᱥᱟᱞ ᱨᱮ, ᱥᱤᱧᱚᱛ ᱫᱤᱥᱚᱢ ᱨᱮ ᱯᱳᱭᱞᱳ ᱯᱨᱟᱭᱤᱢ ᱥᱟᱨᱵᱷᱤᱥ ᱪᱟᱞᱩ ᱟᱠᱟᱫᱟ CNBC TV18  HD. ᱱᱚᱣᱟ ᱨᱮᱱᱟᱜ ᱢᱩᱬᱩᱛ ᱥᱟᱛᱟᱢ ᱠᱚᱫᱚ ᱵᱟᱱᱤᱡ-ᱵᱮᱯᱟᱨ ᱰᱚᱜᱚᱨ ᱥᱟᱶᱛᱮ ᱫᱚᱠᱟᱱ ᱦᱟᱴ ᱦᱩᱭ ᱪᱟᱞᱩᱮᱫᱟ ᱱᱚᱣᱟ ᱫᱚ ᱛᱮᱭᱟᱨ ᱟᱠᱟᱫᱟ -ᱡᱩᱫᱮ ᱥᱟᱱᱱᱤᱛᱷ ( Sannith nith) ,ᱢᱤᱫᱴᱟᱝ ᱦᱚᱲ ᱥᱚᱨᱮᱥᱟᱱ ᱚᱱᱚᱞᱤᱭᱟ ।